title: বাঁকুড়া দামোদর রেলওয়ে

text: বিডিআর-এর স্ট্যান্ডার্ড লোকোমোটিভ ছিল একটি শক্তিশালী ০-৬-৪টি ডিজাইন। কিন্তু প্রথম বিশ্বযুদ্ধের সময় বেগনালের স্ট্যাফোর্ড কোম্পানি থেকে কয়েকটি ২-৬-২টি ইঞ্জিনও আনা হয়। ঠিক এই ধরনের ইঞ্জিনই ইজিপ্সিয়ান ডেল্টা লাইট রেলওয়ে কর্তৃপক্ষকে দেওয়া হয়েছিল। এই কারণে এই শ্রেণীর ইঞ্জিনের নাম হয় ডেল্টা ক্লাস। ১৯৫৩ সালেও এই ধরনের ইঞ্জিনই আনা হয়। দুটি সেন্টিনেল লোকোমোটিভও ছিল। এর একটি (৮ নং) নতুন দিল্লির জাতীয় রেল সংগ্রহালয়ে রক্ষিত আছে। ন্যারো গেজ লাইনটির স্টিম লোকো শেডটি বাঁকুড়ায় ছিল।


title: বাঁকুড়া দামোদর রেলওয়ে

text: ১৯৬৭ সালের জুলাই মাসে দক্ষিণ পূর্ব রেল বিডিআর অধিগ্রহণ করে নেয়। দীর্ঘকাল লোকসানে চলার পর ১৯৯৫ সালে এই রেল উঠিয়ে দেওয়া হয়।


title: বাঁকুড়া দামোদর রেলওয়ে

text: এনডিএ শাসনকালে তদনীন্তন রেলমন্ত্রী মমতা বন্দ্যোপাধ্যায় বিডিআরকে পুনরুজ্জীবিত করে তোলার সিদ্ধান্ত নেন। পুরনো লাইনটিকে ব্রড গেজে রূপান্তরিত করে মশাগ্রামে এটিকে হাওড়া-বর্ধমান কর্ড লাইনের সঙ্গে যুক্ত করার পরিকল্পনা গৃহীত হয়। এই কাজ তিনটি পর্যায়ে হওয়ার কথা ছিল: বাঁকুড়া-সোনামুখী, সোনামুখী-রায়নগর ও রায়নগর-মশাগ্রাম।


title: বাঁকুড়া দামোদর রেলওয়ে

text: ২০০৫ সালে ৪১ কিলোমিটার (২৫ মাইল) দীর্ঘ বাঁকুড়া-সোনামুখী লাইনটি চালু হয়। ২০০৮ সালে ৫৫ কিলোমিটার (৩৪ মাইল) দীর্ঘ সোনামুখী-রায়নগর ব্রড গেজ অংশটি চালু হয়। রায়নগর-মশাগ্রামের মধ্যে ২০ কিলোমিটার (১২ মাইল) দীর্ঘ লাইনটির কাজ শেষ হলেই হাওড়া থেকে বাঁকুড়ার দূরত্ব ২৩১ কিলোমিটার (১৪৪ মাইল) (ভায়া খড়্গপুর) থেকে কমে দাঁড়াবে ১৮৫ কিলোমিটার (১১৫ মাইল)। শেষ অংশের লাইন নির্মাণের অঙ্গ হিসেবে দামোদরের উপর একটি সেতুও নির্মিত হচ্ছে।


title: বাঁকুড়া দামোদর রেলওয়ে

text: বাঁকুড়া-ছাতনা-মুকুটমণিপুরের মধ্যে একটি ৪৮.২৫ কিলোমিটার (২৯.৯৮ মাইল) দীর্ঘ ব্রড গেজ লাইন নির্মাণের কাজও শুরু হয়েছে।


title: বর্ধমানভুক্তি

text: বর্ধমানভুক্তি অধুনা পশ্চিমবঙ্গের বর্ধমান ও বাঁকুড়া জেলাদুটি নিয়ে গঠিত একটি প্রাচীন ও মধ্যযুগীয় অঞ্চল।


title: বর্ধমানভুক্তি

text: গুপ্ত যুগে প্রাচীন রাঢ় অঞ্চল একাধিক ছোটো অঞ্চলে বিভক্ত ছিল। যথা, কঙ্কগ্রামভুক্তি, বর্ধমানভুক্তি ও দণ্ডভুক্তি। এই অঞ্চলের তিন দিকে ছিল অজয় নদ, দ্বারকেশ্বর নদ ও হুগলি নদী। পশ্চিমে ছিল বনাঞ্চল।


title: বাঁকুড়া সম্মিলনী মেডিক্যাল কলেজ

text: বাঁকুড়া সম্মিলনী মেডিক্যাল কলেজ পশ্চিমবঙ্গের বাঁকুড়া জেলার একটি মেডিক্যাল কলেজ ও হাসপাতাল। ১৯৫৬ সালে বাঁকুড়া সম্মিলনী ট্রাস্ট এই কলেজ স্থাপন করে। ১৯৬১ সালে পশ্চিমবঙ্গ সরকার এই কলেজ অধিগ্রহণ করে। ২০০৫ সালের ডিসেম্বর মাসে মেডিক্যাল কাউন্সিল অফ ইন্ডিয়া (এমসিআই)কলেজের জন্য ১০০টি এমবিবিএস আসনের অনুমোদন দেয়। ২০০৯ সালের মার্চ মাসে এমসিআই জেনেরাল মেডিসিন, জেনেরাল সার্জারি, পেডিয়াট্রিক মেডিসিন ও গায়না ও অবস্টেট্রিকস-এ স্নাতকোত্তর পাঠক্রম অনুমোদন করে।


title: বাঁকুড়া সম্মিলনী মেডিক্যাল কলেজ

text: কলেজের প্রশাসন পরিচালনা করে ওয়েস্ট বেঙ্গল জয়েন্ট এন্ট্রাস একজামিনেশন ও সিবিএসই পিএমটি। মোট আসনের ১৫ শতাংশ সিবিএসই পিএমটি ছাত্রদের জন্য সংরক্ষিত।


title: বাঁকুড়া সম্মিলনী মেডিক্যাল কলেজ

text: কলেজে ছাত্রদের জন্য ৪টি ও ছাত্রীদের জন্য ২টি ছাত্রাবাস আছে।


title: ধর্মঠাকুর

text: ধর্মঠাকুর পশ্চিমবঙ্গের রাঢ় অঞ্চলের গ্রামীণ জনসাধারণ কর্তৃক পূজিত একজন হিন্দু দেবতা। তিনি ধর্মরাজ বা কেবলমাত্র ধর্ম নামেও পরিচিত। ধর্মঠাকুর মূলত গ্রামদেবতা। একটি সিঁদুর-মাখানো নির্দিষ্ট আকারবিহীন প্রস্তরখণ্ডে তাঁর পূজা করা হয়। প্রস্তরখণ্ডটি কোথাও কোথাও গাছের তলায় বা উন্মক্ত ক্ষেত্রে "ধর্মঠাকুরের থান" বা "ধর্মরাজতলা"-এ রাখা হয়, কোথাও আবার মন্দিরে রেখে পূজা করা হয়। বৈশাখ, জ্যৈষ্ঠ ও আষাঢ় মাসের পূর্ণিমা তিথিতে অথবা ভাদ্র মাসের সংক্রান্তির দিন ধর্মঠাকুরের বিশেষ পূজা করা হয়ে থাকে। প্রধানত বাউড়ি, বাগদি, হাড়ি, ডোম ইত্যাদি বর্ণের মানুষেরা ধর্মঠাকুরের পূজা করে থাকে।


title: ধর্মঠাকুর

text: একাধিক হিন্দু দেবদেবীকে ধর্মঠাকুর ধারণার উৎস মনে করা হয়। এঁরা হলেন সূর্য, বরুণ, বিষ্ণু, যম ও শিব। এমনকি বৌদ্ধধর্মের সঙ্গেও ধর্মঠাকুরের সংযোগ অনুমিত হয়। প্রাগৈতিহাসিক যুগে কৃষিকাজ-সংক্রান্ত অলৌকিক বিশ্বাস এই ধারণার আদি উৎস। পরবর্তীকালে আর্যীকরণের যুগে সেই মূল ধারণার সঙ্গে হিন্দু ও বৌদ্ধ ধারণা এসে মিলিত হয়। বর্তমানে সঠিকভাবে মূল ধারণাটির উৎস অনুসন্ধান তাই দুঃসাধ্য কাজ।


title: ধর্মঠাকুর

text: সুনীতিকুমার চট্টোপাধ্যায় লিখেছেন, "লোকবিশ্বাসে ধর্মঠাকুর হলেন সর্বোচ্চ দেবতা। তিনিই মহাবিশ্বের স্রষ্টা ও ধারক। তাঁর স্থান ব্রহ্মা, বিষ্ণু ও শিবেরও ঊর্ধ্বে। কোথাও কোথাও তিনিই এই তিন দেবতার সমতুল্য। তবে বৌদ্ধ ধর্মদেবতার সঙ্গে তাঁর কোনো সম্পর্ক নেই।" তিনি আরও বলেছেন যে, ধর্মের গাজন উৎসবের গান ও নাচগুলি স্পষ্টতই অনার্য সংস্কৃতি থেকে উৎসারিত। সম্ভবত এগুলি দ্রাবিড় বা তিব্বতি-চীনা উৎস থেকে আগত।


title: ধর্মঠাকুর

text: সুকুমার সেনের মতে, ধর্মঠাকুর তথাকথিত নিম্নবর্গীয় মানুষদের দেবতা। অতীতে কোনো এক কালে তাঁরাই ছিল সমাজের সংখ্যাগুরু অংশ। ব্রাহ্মণ্যধর্মে তাঁদের অধিকার ছিল না। গুপ্তযুগে ব্রাহ্মণরা দলে দলে বাংলায় আসতে শুরু করেন। কিন্তু তাঁরা যেহেতু বাংলার আদি বাসিন্দা ছিলেন না, সেই হেতু ধর্মঠাকুরকেও ব্রাহ্মণ্য দেবতা বলা চলে না। তিনি ব্যক্তিগত দেবতা ছিলেন না, ছিলেন গণদেবতা। লোকে দল বেঁধে তাঁর পূজা করত। হাড়ি, ডোম ও চণ্ডালের মতো বৃহৎ সামাজিক গোষ্ঠীগুলি তাঁর পূজা করত।


title: ধর্মঠাকুর

text:
ধর্মঠাকুরের বাহন হল ঘোড়া। কোনো কোনো ক্ষেত্রে অবশ্য হাতিকে ধর্মঠাকুরের বাহন মনে করা হয়। রাঢ় অঞ্চলে পোড়ামাটি ও কাঠের তৈরি ঘোড়া দিয়ে ধর্মঠাকুরের পূজা করা হয়। গ্রামবাসীরা এই সব ঘোড়া ধর্মঠাকুরের কাছে মানত করে। তবে অনার্য দেবতা ধর্মঠাকুরের সঙ্গে ঘোড়ার যোগ একটু আশ্চর্যজনক। কারণ নর্ডিক জাতিগোষ্ঠীই ভারতে ঘোড়া ও লোহার ব্যবহার প্রবর্তন করে। এই কারণে মনে করা হয়, ধর্মঠাকুরের পূজায় ঘোড়ার ব্যবহার সূর্যপূজার পরিচায়ক।
ধর্মঠাকুরের উৎসবকে বলা হয় "ধর্মের গাজন"। ধর্মের গাজন ও শিবের গাজন সমরূপ। তবে ধর্মের গাজনে ঘোড়ার ব্যবহার আবশ্যক, যা শিবের গাজনে নেই। গাজনের সন্ন্যাসীদের "ভক্ত" বা "ভক্তিয়া" বলা হয়। তাঁরা এমন কতকগুলি অনুষ্ঠান পালন করে থাকেন, যা অন্ত্যেষ্টী সৎকার প্রথার অনুরূপ। মনে করা হয়, গাজন ধর্মঠাকুর ও দেবী মুক্তির বিবাহ উৎসব। কিন্তু এই ধারণায় কিছু অস্পষ্টতা রয়েছে। মাথার খুলি নিয়ে নাচ গাজনের একটি অঙ্গ, যাকে অনার্য সংস্কৃতি থেকে উৎসারিত মনে করা হয়।


title: উলিয়ানোভস্ক

text: উলিয়ানোভসক (, সাবেক সিমবির্স্ক () রাশিয়ার রাজধানী মস্কো থেকে ৮৯৩ কিলোমিটার পূর্বে ভলগা নদীর তীড়ে অবস্থিত একটি শহর। এই শহরে জন্মগ্রহণ করেছিলেন ভ্লাদিমির লেনিন। তাঁর নামে এই শহরের নামকরণ করা হয়েছে। ২০০২ সালের আদমশুমারি অনুযায়ী উলিয়ানোভসকের জনসংখ্যা ৬৩৫,৯৪৭।


title: উলিয়ানোভস্ক

text: ১৬৪৮ সালে সমাজতান্ত্রিক নেতা বোগদান খিত্রোভো কর্তৃক সিমবির্স্ক প্রতিষ্ঠিত হয়। কৌশলগতভাবে সিমবির্স্ক দুর্গটি শহরের ভলগা নদী তীরবর্তী এলাকায় স্থাপিত হয়। এই দুর্গ স্থাপনের উদ্দেশ্য ছিল রুশ সাম্রাজ্যের পূর্ব প্রান্তকে নোম্যাডিক উপজাতিদের আক্রমণের হাত থেকে রক্ষা করা এবং ঐ স্থানে স্থায়ী রুশদের উপস্থিতি বৃদ্ধি করা।


title: উলিয়ানোভস্ক

text: ১৬৬৮ সালে সিমবির্স্কে মাসব্যাপী অবরোধ হয়। এ অবরোঢে ২০,০০০ জন সেনা সদস্য অংশগ্রহণ করেছিল। সেসময় সিমবির্স্কে একটি বিশাল দুউরগপ্রাসাদ নির্মিত হয়। এটি ১৮শ শতকে আগুন লেগে ধ্বংশ হয়ে যায়।


title: উলিয়ানোভস্ক

text: রুশ সাম্রাজ্যের পূর্ব প্রান্ত সাইবেরিয়ার অত্যন্ত নিকটে অবস্থিত। তাছাড়া উপজাতিদের আক্রমণের কারণে সিমবির্স্ক শহর ক্রমেই সাইবেরিয়ার দিকে হরে যাচ্ছিল বলে শহরটির কৌশলগত গুরুত্ব কিছুটা হ্রাস পায়। তবুও সিমবির্স্ক ব্যবসা-বাণিজ্যের ক্ষেত্রে একটি গুরুত্বপূ্ণ নগরে পরিণত হতে থাকে। ১৭৯৬ সালে সিমবির্স্ক শহরের মর্যাদা লাভ করে।


title: উলিয়ানোভস্ক

text: ১৮৬৪ সালের গ্রীষ্মে সিমবি্স্কে এক ভয়াবহ অগ্নিকান্ড ঘটে যায়। কিন্তু অতি দ্রুত সিমবির্স্ক এই ক্ষতি পুষিয়ে উঠে এবং তার অগ্রযাত্রা অব্যাহত রাখে। ১৮২৭-১৮৪১ এর মধ্যে সিমবির্স্কের বিখ্যাত হলি ট্রিনিটি ক্যাথেড্রাল নির্মিত হয়। ১৮৫৬ সালে শহরের জনসংখ্যা ২৬,০০০ তে দাঁড়ায়। ১৮৯৭ তে এই সংখ্যা বৃদ্ধি পেয়ে ৪৩,০০০ তে উন্নীত হয়।


title: উলিয়ানোভস্ক

text: ১৯২৪ সালে খ্যাতিমান রুশ বিল্পবী ভ্লাদিমির লেনিনের নামে এই শহরের নাম উলিয়ানোভস্ক রাখা হয়। লেনিন ১৮৭০ সালে সিমবির্স্কে জন্মগ্রহণ করেছিলেন। অন্য আরেক বিখ্যাত রাশিয়ান রাজনৈতিক নেতা আলেকজান্ডার কেরেনস্কি সিমবির্স্কে জন্মগ্রহণ করেছিলেন।


title: উলিয়ানোভস্ক

text: ১৯৫৭ সালে নির্মিত কুইবিশেভ হাইড্রোলিক প্ল্যান্টের কারণে উলিয়ানোভস্কের উত্তর ও দক্ষিণ উভয় দিক হতেই বন্যা দেখা দেয়। ফলে এই অঞ্চলে ভলগা নদীর প্রস্থ প্রায় ৩৫ তে পরিণত হয়। আজ অবধি উলিয়ানোভস্কের কিছু এলাকার মানুষ এই পানি পৃষ্ঠের নিচে বাস করে। তাদেরকে বন্যার হাত থেকে রক্ষার জন্য বাধ নির্মিত হয়েছে। তবে আশঙ্কা করা হয় যে, এই বাধ কোন কারণে ধ্বংশ হলে শহরের একটী বড় অংশ পানিতে তলিয়ে যাবে এবং উলিয়ানোভস্কের মোট জনসংখ্যার প্রায় ৫% ব্যাপক ক্ষতির সম্মুখীন হবে।


title: উলিয়ানোভস্ক

text: সোভিয়েত ইউনিয়ন থাকাকালে উলিয়ানোভস্ক বিখ্যাত পর্যটন স্থান হিসেবে পরিচিত ছিল। উলিয়ানোভস্কের বিপ্লবী গুরুত্বের কারণে পুরো সোভিয়েত ইউনিয়ন থেকে এমনকি বিদেশ হতেও এসময় প্রচুর দর্শক সমাগম ঘটত।


title: উলিয়ানোভস্ক

text: ২০০৯ এর ১৩ নভেম্বর উলিয়ানোভস্কের কেন্দ্রীয় সেনাবিভাগে বোমা বিস্ফোরণ ঘটে এবং এতে দুইজন মারা যায়। এছাড়া একটি দুর্গম স্থান হতে ৪৩জন আটককৃত নাগরিককেও উদ্ধার করা হয়।


title: উলিয়ানোভস্ক

text: ২০১০ এর জুলাই-আগস্টে উলিয়ানোভস্কের সর্বোচ্চ তাপমাত্রা রেকর্ড হয়। এতে প্রায় ২০০ জন মৃত্যুবরণ করেন।


title: পাম গাছ

text: পাম গাছ () এক প্রকার বৃক্ষ জাতীয় ফুলেল উদ্ভিদ। পৃথিবীতে বিভিন্ন জাতের ২,৬০০ প্রজাতির পাম গাছ দেখা যায়। এ গাছ থেকে নানাবিধ দ্রব্য পাওয়া যায়। এর জন্য এর ব্যাপক চাষ হয়ে থাকে। পাম গাছ বাংলাদেশের আবহাওয়ার জন্য উপযোগী ও পরিবেশ বান্ধব।


title: পাম গাছ

text: পাম ফল থেকে পাম তেল নিষ্কাশন করা হয়। বাংলাদেশে একটি চার/পাঁচ বৎসর বয়সী পাম গাছ থেকে বছরে ন্যূনপক্ষে ৪০ কেজি পামওয়েল পাওয়া যায়। একটি পাম গাছ থেকে একটানা ২৫/৩০ বছর পর্যন্ত তেল পাওয়া যায়। পাম ফল থেকে পামওয়েল আহরণের সময় যে পুষ্টিসমৃদ্ধ পূর্ণ ব্যবহারযোগ্য বর্জ্য পাওয়া যায়, তাই পামঅয়েল বাগানের সার হিসেবে ব্যবহার হয়। রাসায়নিক, কীটনাশকের ব্যবহার হ্রাস করার জন্য পামওয়েল উদ্ভিদ বালাই নিয়ন্ত্রণের কাজে জৈব পদ্ধতি ব্যবহার করা হয়। পামগাছের পাতা জমিতে সার হিসেবে ব্যবহার করা যায়। পামগাছের ১ টন শুকনা পাতা মাটিতে ৭.৫ কেজি নাইট্রোজেন, ১.০৬ কেজি ফসফরাস, ৯.৮১ কেজি পটাসিয়াম ও ২.৭৯ কেজি ম্যাগনেসিয়াম ফিরিয়ে দেয়। এজন্য বলা যায় পাম গাছ পরিবেশের জন্য অত্যন্ত উপকারী ও পরিবেশ বান্ধব।পাম তেলে কোলেস্ট্রলের মাত্রা কম, তাই এটি স্বাস্থ্যের জন্যও উপকারী ৷


title: পাম গাছ

text: দেশীয় পদ্ধতিতে পাম তেল সংগ্রহ করা সহজ। পাকা পাম ফল সংগ্রহ করে পানিতে সিদ্ধ করা হয়। অতঃপর হাত দ্বারা অথবা গামছা দিয়ে চিপে রস বের করতে হবে। রসের মধ্যে যেহেতু পানির মিশ্রণ থাকে, সেহেতু পানি মিশ্রিত এই রস পাতিলে করে জাল দিতে হবে।


title: পাম গাছ

text: পাম গাছের চারা রোপণের আগে ১.৫ – ১.৫ ফুট সাইজের গর্ত করে গর্তের ওপরের অংশের অর্ধেক মাটি একপাশে আর গর্তের নিচের অংশের মাটি অন্য পাশে রেখে নিচের অংশের মাটির সঙ্গে নিম্নবর্ণিত হারে সার মিশাতে হয়। উপরের অংশের মাটি গর্তের নিচে দিতে হয়। উপরোক্ত সার মিশ্রিত মাটি গর্তের উপরে দিতে হয়। প্রতি গর্তের জন্য গোবর ৫ কেজি, টিএসপি ২৫০ গ্রাম, এমপি ১৫০ গ্রাম, ইউরিয়া ১০০ গ্রাম প্রয়োজন হবে। তবে আগে থেকে গর্ত খনন করা না থাকলে শুধু গোবর সার দিয়ে চারা রোপণ করতে হবে। পরে উল্লেখিত হারে সারগুলোকে সমান দু’ভাবে ভাগ করে শীতের আগে ও পরে নির্দিষ্ট দূরত্বে ছিটিয়ে দেয়ার পর নিড়ানি দিতে হবে। পাম গাছ চাষে ন্যূনতম রাসায়নিক সার ব্যবহার করা হয়। গাছের গোড়া সব সময় আগাছামুক্ত রাখতে হয়। প্রয়োজন হেল স্বল্প পরিমাণ সেচ দিতে হবে।


title: হানেদা বিমানবন্দর

text: , সাধারণভাবে নামে পরিচিত, জাপানের অন্যতম প্রধান বিমানবন্দর। এটা টোকিওর ওটাতে অবস্থিত। টোকিও স্টেশন থেকে এই বিমানবন্দর ১৪ কিলোমিটার (৮.৭ মাইল) দক্ষিণে অবস্থিত।


title: হানেদা বিমানবন্দর

text: যদিও হানেদা বিমানবন্দর টোকিওর প্রধান বিমানবন্দর হিসেবে নির্মিত হয়েছিল, বর্তমানে এটি নারিতা আন্তর্জাতিক বিমানবন্দরের সাথে এই ভূমিকা ভাগাভাগি করছে। টোকিওগামী বা টোকিও থেকে যাত্রা করা প্রায় সকল অভ্যন্তরীণ বিমান চলাচল এই বিমানবন্দর দিয়েই সম্পন্ন হয়। আর নারিতা দিয়ে জাপানের প্রায় সকল আন্তর্জাতিক বিমান চলাচল সম্পন্ন হয়। তবে সাম্প্রতিককালে এই বিমানবন্দরে আন্তর্জাতিক বিমান চলাচল ব্যাপকহারে বৃদ্ধি পেয়েছে। জাপান সরকারের হানেদা বিমানবন্দরে আন্তর্জাতিক বিমান চলাচল ভবিষ্যতে বৃদ্ধির পরিকল্পনা রয়েছে।


title: হানেদা বিমানবন্দর

text: হানেদা বিমানবন্দর দিয়ে ২০০৯ সালে ৬২,১০০,৭৫৪ জন যাত্রী যাতায়াত করেছিল। এদিক থেকে এটি এশিয়ার দ্বিতীয় ব্যস্ততম এবং পৃথিবীর চতুর্থ ব্যস্ততম বিমানবন্দর। জাপানের বৃহত্তম দুইটি এয়ারলাইন্স জাপান এয়ারলাইন্স ও অল নিপ্পন এয়ারওয়েজ এই বিমানবন্দরকে প্রধান কেন্দ্র হিসেবে ব্যবহার করে। এছাড়া বেশ কিছু এয়ারলাইন্সও একে কেন্দ্র হিসেবে ব্যবহার করে। সম্প্রসারণ কাজ সমাপ্তির পর হানেদা বিমানবন্দর ২০১০ সালে ৯০ মিলিয়ন যাত্রীর যাতায়াতের ব্যবস্থা করতে পারবে বলে আশা করা হচ্ছে।


title: শালগম

text: শালগম একপ্রকারের মূল জাতীয় সবজি যা সাধারণত সারাবিশ্বের উষ্ণমণ্ডলীয় জলবায়ু অঞ্চলগুলিতে ভাল জন্মে। এর ছোট ও ভাল জাতটি মানুষ গ্রহণ করে; বড় আকারের শালগমগুলো পশু খাদ্য হিসেবে ব্যবহৃত হয়।


title: শালগম

text:
সবচেয়ে পরিচিত জাতের শালগম সাদা রংয়ের হয় যা মাটি থেকে ১-৬ সেমি ওপরে জন্মে। মাটির ওপরে উঠে আসতে আসতে এর রঙ গোলাপী, লাল বা সবুজাভ ধারণ করে সূর্যের আলোতে। শালগমের ভেতরের অংশ সাদা রংয়ের হয়ে থাকে। এর শিকড় সাধারণত কৌণিক আকারের হয়, তবে মাঝে মাঝে তা টমেটোর মতো হয়ে যায় আকারে যার ব্যাস দাঁড়ায় ৫-২০ সেমি ও পার্শ্ব শিকড় থাকে না। দক্ষিণ-পূর্ব আমেরিকাতে শালগমের পাতা খাওয়া হয় সহকারী খাবার হিসেবে। সচরাচর ছোট পাতাগুলোই খাওয়ার জন্য পছন্দ করা হয় কারণ বড় পাতাগুলোয় কোন কটু স্বাদ থাকতে পারে। তবে বড় পাতা পানিতে সিদ্ধ করে পানি ফেলে দিয়ে পুণরায় নতুন পানিতে ভিজিয়ে কটূ স্বাদ দূর করা যায়। বি. রাপা জাতের শালগম চাষ করা হয় শুধু পাতা খাওয়ার জন্য যা চীনা বাঁধাকপি নামে পরিচিত। কাচা বাঁধাকপি বা মূলার মতো এতে ঝাঁঝালো স্বাদ থাকে যা সেদ্ধ করার পর কমে আসে। ওজনে শালগমের মূল প্রায় ১ কিলোগ্রাম পর্যন্ত হতে পারে, তবে সাধারণত অত বড় হওয়ার আগেই তা জমি থেকে তুলে ফেলা হয়। ছোট শালগমকে পুরোপুরি খাওয়া যায় পাতাসহ। এদের স্বাদ অতটা কটু থাকে না, তাই মূলার মতো সালাদ হিসেবে ব্যবহার করা যায়।
শালগম অতি প্রাচীন সবজি। প্রাচীন রোমান যুগেও এটা খাওয়া হত। এর প্রাচীন রূপ দেখতে পাওয়া যায় পশ্চিম এশিয়া ও ইউরোপে। যাইহোক, জোহারী ও হপফ বলেন যে শালগমের উৎস বিবেচনা করা হয়েছে প্রয়োজনীয়ভাবে ভাষাগত দিক বিবেচনা করে।


title: শালগম

text: শালগমের শেকড় উচ্চমাত্রার ভিটামিন সি-এর উৎস। এছাড়া শালগম পাতা ভিটামিন এ, ভিটামিন কে, ক্যালসিয়াম ও ফলেটের ভালো উৎস। শালগম পাতাতে উচ্চমাত্রার লুটেইনও থাকে।


title: শালগম

text:
প্লিনি দ্যা ইলডার তাঁর লেখায় শালগমকে তার দিনের সবচেয়ে গুরুত্বপূর্ণ সবজি হিসেবে বিবেচনা করেছেন এবং একে মূল্যায়িত করেছেন সিরিয়ালের একদম পরেই ও সীম গ্রহণের পরই শালগম। কারণ এর উপযোগিতা অন্যসব সবজিকে বাতিল করে দেয়। প্লিনি প্রশংসা করেছেন এই বলে যে এটা গৃহপালিত পশুর খাবারের ভাল ভালো উৎস এবং এটা নির্দিষ্ট কোন ধরণের মাটির জাতের উপর নির্ভর করে না ও এটা মাঠে থাকতে পারে আগামী মৌসুম পর্যন্ত। দূর্ভিক্ষের ক্ষতির প্রভাব কাটাতে এই সবজি মানুষকে বেঁচে থাকতে ব্যাপকভাবে সাহায্য করে।
তুরস্কে শালগম ব্যবহার করা হয় আদানা অঞ্চলে বিশেষ করে সালগাম নামের এক প্রকার পানীয়ের স্বাদ বাড়াতে, যা গাজর ও বিভিন্ন মসলার সাহায্যে প্রস্তুত করা হয় এবং বরফ দিয়ে পরিবেশন করা হয়। মধ্যপ্রাচ্যের দেশগুলোতে যেমন লেবাননে শালগমের আচার বানানো হয়। জাপানে শালগমের আচার খুব জনপ্রিয় ও মাঝে মাঝে তা কাঠিতে গেঁথে সয়াসস বা লবণের সাথে পোড়ানো হয়। ইরানে জ্বরের সময় শালগম ব্যবহার করা হয় শরীরের তাপমাত্রা কমাতে।


title: চার্লস কর্নওয়ালিস

text: লর্ড চার্লস কর্নওয়ালিস একজন ব্রিটিশ সামরিক অধিনায়ক যিনি গভর্নর জেনারেল হিসাবে ব্রিটিশ ভারত শাসন ক'রে ইতিহাসে অমর হয়ে আছেন। ১৭৩৮ খ্রিস্টাব্দের ৩১ ডিসেম্বর নববর্ষের প্রাককালে কর্নওয়ালিসের জন্ম হয় লন্ডনের মেফেয়ারে একটি অভিজাত পরিবারে। আমেরিকার স্বাধীনতা আন্দোলনকালে একজন ডাকসাইটে ব্রিটিশ জেনারেল হিসেবে তার পরিচিতি ছিল সর্বত্র। ভারত এবং আয়ারল্যান্ডে দায়িত্ব পালনকালে উভয় দেশে তিনি পার্মানেন্ট সেট্লমেন্ট এবং অ্যাক্ট অব ইউনিয়ন নামে দুটি যুগান্তকারী আইন পাস করেন।


title: চার্লস কর্নওয়ালিস

text: ১৭৬২-৯২ খ্রিস্টাব্দ পর্যন্ত তিনি ছিলেন ব্রিটিশ সেনা কর্মকর্তা ও ঔপনিবেশিক শাসক। ১৭৫৭ খ্রিস্টাব্দে সামরিক বাহিনীতে প্রবেশ করেন। ১৭৬২ সালে বাবা চার্লস কর্নওয়ালিসের (পঞ্চম ব্যারন কর্নওয়ালিস) মৃত্যুর পর তিনি আর্লের (ব্রিটেনের সম্ভ্রান্ত ব্যক্তিবিশেষ) পদমর্যাদায় হাউস অব লর্ডসে বাবার স্থলাভিষিক্ত হন। তিনি আমেরিকার স্বাধীনতা যুদ্ধে অংশগ্রহণকার প্রসিদ্ধ ব্রিটিশ সামরিক অধিনায়ক। তবে ১৭৮১ খ্রিস্টাব্দে সাউথ ক্যারোলাইনাতে ব্যাটল অব ইয়র্কটাউনে মার্কিন ও ফরাসী বাহিনীর হাতে তিনি পর্যুদস্ত হন। ১৭৮৬ খ্রিস্টাব্দে তাকে নাইট খেতাবে ভূষিত করা হয়। অত:পর তাকেঁ গভর্নর জেনারেল এবং কমান্ডার ইন চিফ নিযুক্ত করে ভারতে প্রেরণ করা হয়। তৃতীয় মহীশূর যুদ্ধে (শ্রীরঙ্গপত্তমের যুদ্ধ) বিশ্বাসঘাতকতার সুযোগে তিনি টিপু সুলতানকে পরাজিত করতে সক্ষম হন। ১৭৯৩ খ্রিস্টাব্দ পর্যন্ত তিনি গভর্নর জেনারেল হিসাবে ব্রিটিশ ভারত শাসন করেন।


title: চার্লস কর্নওয়ালিস

text: বলা হয় তাঁর কারণেই আমরিকা ব্রিটিশদের হাত ছাড়া হয়ে যায়। তিনি আমেরিকার স্বাধীনতা সংগ্রাম অবদমনে সাফল্যের সঙ্গে যুদ্ধ করলেও ১৭৮১ খ্রিস্টাব্দে সাউথ ক্যারোলাইনাতে ব্যাটল অব ইয়র্কটাউনে মার্কিন ও ফরাসী বাহিনীর হাতে পর্যুদস্ত হন। ১৭৭৬ খ্রিস্টাব্দে একজন মেজর জেনারেল হিসাবে তাঁর মার্কিন ভূমিতে আগনম। তবে কয়েক বৎসরের মধ্যেই তিনি দক্ষিণের প্রধান সামরিক অধিনায়কের দায়িত্ব লাভ করেন। অধিকতর ব্রিটিশ সৈন্য আগমনে বিলম্ব হওয়ার কারণে ন্যাথনেল গ্রীনের বাহিনের কাছে তাঁর পরাজয় হয়।


title: চার্লস কর্নওয়ালিস

text: ভারতের ভূ-মালিকানা ব্যবস্থায় যুগান্তকার পরিবর্তন আনেন লর্ড কর্নওয়ালিস। তিনি ১৭৯৩ খ্রিস্টাব্দে চিরস্থায়ী বন্দোবস্ত প্রথা প্রবর্তন করেন। এই প্রথা কার্যত ইস্ট ইন্ডিয়া কোম্পানি সরকার ও বাংলার জমি মালিকদের (সকল শ্রেণীর জমিদার ও স্বতন্ত্র তালুকদারদের) মধ্যে সম্পাদিত একটি যুগান্তকারী চুক্তি। এই চুক্তির আওতায় জমিদার ঔপনিবেশিক রাষ্ট্রব্যবস্থায় ভূ-সম্পত্তির নিরঙ্কুশ স্বত্বাধিকারী হন। জমির স্বত্বাধিকারী হওয়া ছাড়াও জমিদারগণ স্বত্বাধিকারের সুবিধার সাথে চিরস্থায়ীভাবে অপরিবর্তনীয় এক নির্ধারিত হারের রাজস্বে জমিদারিস্বত্ব লাভ করেন।


title: চার্লস কর্নওয়ালিস

text: লর্ড কর্নওয়ালিস ১৮০৫ খ্রিস্টাব্দের ৫ অক্টোবর ভারতের গাজীপুরের গাউসপুরে মারা যান।


title: সুন্দরী

text: সুন্দরী (বৈজ্ঞানিক নাম: "Heritiera fomes") হচ্ছে মালভেসি পরিবারভুক্ত একপ্রকার বৃক্ষ। এরা সমুদ্র-উপকূলীয় বৃক্ষ হিসেবে সুপরিচিত। ভারত, বাংলাদেশসহ বিভিন্ন দেশের সমুদ্র-উপকূলবর্তী লোনা এলাকায় বেশি দেখতে পাওয়া যায়। বাংলাদেশ ও ভারত উপকূলে এর স্থানীয় নাম "সুন্দরী", এখানে বিখ্যাত লোনা-বন (mangrove) সুন্দরবনের প্রায় ৭০% জুড়েই এজাতীয় গাছের আধিপত্য।


title: সুন্দরী

text: সুন্দরী গাছের পাতা ছোট আকৃতির, ফুল হলুদ বর্ণের। একটি পূর্ণ বয়স্ক সুন্দরী গাছের গড় উচ্চতা ৭৫ ফুট। কাঠ রক্তবর্ণের। এ কাঠ খুবই শক্ত এবং মূল্যবান।


title: সুন্দরী

text: সুন্দরী কাঠ দিয়ে আসবাবপত্র, ঘরের দরজা ইত্যাদি তৈরি হয়। সুন্দরবনের পার্শ্ববর্তী অঞ্চলে এ কাঠ দিয়ে তৈরি নৌকার কদর রয়েছে।


title: জোনা গেইল

text:
জোনা গেইল একজন মার্কিন লেখিকা যিনি ১৯২১ খ্রিস্টাব্দে পুলিৎজার পুরস্কার লাভ করেন। জোনার লেখা উপন্যাসের সংখ্যা ১৩, ছোটগল্প গ্রন্থের সংখ্যা ৯ এবং নাটকের সংখ্যা ৭। অধিকন্তু তিনি একটি কাব্যগ্রন্থ, একটি জীবনচরিত ও একটি প্রবন্ধগ্রন্থ রচনা করেছিলেন। তাঁর লেখা "মিস লুলু বেট" ব্যাপক পাঠকপ্রিয়তা লাভ করেছিল। তিনি বিভিন্ন বিশ্ববিদ্যালয় থেকে সম্মানসূচক ডিগ্রী অর্জ্জন করেছিলেন। ১৯১৬ খ্রিস্টাব্দে নোবেল বিজয়ী ভারতীয় বাঙ্গালী কবি রবীন্দ্রনাথ ঠাকুরের সঙ্গে তাঁর সাক্ষাৎ হয়। রবীন্দ্রনাথের সঙ্গে পরিচয় জোনাকে বিশেষভাবে প্রভাবান্বিত করে এবং এই প্রভাব তাঁর জীবনের শেষভাগের রচনাসমূজহ প্রতিফলিত হয়েছে।
১৮৭৪ খ্রিস্টাব্দের ২৬ আগস্ট উইসকনসিন রাজ্যের পোর্টেজ শহরে তাঁর জন্ম। জীবনের বহুলাংশ তিনি এই ছোট শহরে অতিবাহিত করেছেন। তিনি ছোট মফস্বল শহরে থাকতে পছন্দ করতেন। একবার তিনি বলেছিলেন, "নিউইয়র্কে - যেখানে সময় অত্যূল্প এবং খাবারের পরমিাণ অ্ত্যাধিক - সেখানে থেকে একজন সৃজনশিল্পী কী করে কাজ করবে তা আমার বোধে আসে না।" সাংবাদিকতা দিয়ে তাঁর কর্মজীবনের শুরু।
তাঁর রচিত উপন্যাসের সংখ্যা ১৩, ছোটগল্প গ্রন্থের সংখ্যা ৯ এবং নাটকের সংখ্যা ৭। অধিকন্তু তিনি একটি কাব্যগ্রন্থ, একটি জীবনচরিত ও একটি প্রবন্ধগ্রন্থ রচনা করেছিলেন। মধ্য-পশ্চিমী মার্কিন দেশের মফস্বল শহরেবাসী সাধারণ মানুষের জীবনযাপন তাঁর কখাসাহিত্যের অন্যতম উপজীব্য। তাঁর লেখা "মিস লুলু বেট]]" ব্যাপক পাঠকপ্রিয়তা লাভ করেছিল। এটিকে তিনি নাট্যরূপ দিয়েছিলেন যা তাকে পুলিৎজার এনে দিয়েছিল।


title: জোনা গেইল

text:
১৯২১ খ্রিস্টাব্দে তিনি একজন শ্রেষ্ঠ নারী নাট্যকার বিবেচনায় পুলিৎজার পুরস্কার লাভ করেন। এছাড়া তিনি বিভিন্ন বিশ্ববিদ্যালয় থেকে সম্মানসূচক ডিগ্রী অর্জ্জন করেছিলেন।
১৯১৬ খ্রিস্টাব্দে নোবেল বিজয়ী ভারতীয় বাঙ্গালী কবি রবীন্দ্রনাথ ঠাকুরের সঙ্গে তাঁর সাক্ষাৎ হয়। কবির পূর্ব পরিচিতা শ্রীমতী হ্যারিয়েট মুডির বিশেণ উদ্যোগ নিয়ে জোনাকে এই আধ্যাত্মিক কবির সঙ্গে পরিচয় করিয়ে দেন। এই পরিচয় জেনা গেইলকে ব্যাপকভাবে প্রভাবান্বিত করেছিল।


title: জোনা গেইল

text: তাঁর মৃত্যু হয় ১৯৩৮ খ্রিস্টাব্দে। তিনি নিউমোনিয়ায় ভুগছিলেন। শিকাগোর একটি হাসপাতালে চিকিৎসাধীন অবস্থায় তিনি মৃত্যুমুখে পতিত হন। এ সময় তাঁর স্বামী ডব্লু. এল. ব্রিস তার মৃত্যুশয্যা পাশে উপস্থিত ছিলেন। মৃত্যুকালে তাঁর বয়স হয়েছিল ৬৪।


title: হাড়মাসড়া

text: হাড়মাসড়া পশ্চিমবঙ্গের বাঁকুড়া জেলার খাতড়া মহকুমার অন্তর্গত তালড্যাংড়া পঞ্চায়েত সমিতির অন্তঃপাতী একটি গ্রাম পঞ্চায়েত।


title: হাড়মাসড়া

text: হাড়মাসড়া গ্রাম পঞ্চায়েতের অধীনস্থ গ্রামগুলি হল কাদামারা, সুলগি, কিয়াশোল, মারাশোল, হাড়মাসড়া, কেশেতারা, ভীমারা, চুনালি, দোলবাগিচা, জারকাপাকসারা, করনজাবেদিয়া, বাঘডোবা, ঘাগর, পাথরকুড়া, তিলাবানি, কুলদিহা, চাক্কুলদিহা, শুশুনিয়া, মহিষাকানালি, বালিবাঁধ, নবগ্রাম, মাইবান্ধি, খিচকা, রামপুর কোলসুলি ও জামুয়া।


title: হাড়মাসড়া

text: হাড়মাসড়ার কাছে শিলাই নদীতে কয়েকটি ছোটো অথচ নয়নাভিরাম জলপ্রপাত রয়েছে।


title: হাড়মাসড়া

text: অতীতে বাঁকুড়া জেলা ছিল জৈনধর্মের একটি কেন্দ্র। জেলায় একাধিক জৈন ধ্বংসাবশেষ ছড়িয়ে ছিটিয়ে থাকতে দেখা যায়। প্রাচীন জৈন কেন্দ্রের ধ্বংসাবশেষ পাওয়া গিয়েছে হাড়মাসড়া, সোনাতাপাল, বহুলাড়া, ধারাপাট ও পরেশনাথ (অম্বিকানগরের কাছে) গ্রামে। এই সব প্রাচীন মন্দিরের জৈন দেবতারা আজকাল হিন্দু দেবতা রূপে পূজিত হন।


title: ঝিলিমিলি

text: ঝিলিমিলি পশ্চিমবঙ্গের বাঁকুড়া জেলার খাতড়া মহকুমার একটি পর্যটন কেন্দ্র।


title: ঝিলিমিলি

text: ঝিলিমিলির গড় উচ্চতা ২২৮ মিটার (৭৪৮ ফুট)। কংসাবতী নদীর তীরে মুকুটমণিপুর থেকে ১৫ কিলোমিটার (৯.৩ মাইল), বাঁকড়া থেকে ৭০ কিলোমিটার (৪৩ মাইল), খাতড়া থেকে ৩০ কিলোমিটার (১৯ মাইল) এবং রানিবাঁধ থেকে ১২ কিলোমিটার (৭.৫ মাইল) দূরে অবস্থিত।


title: ঝিলিমিলি

text: রানিবাঁধ থেকে ঝিলিমিলি যাওয়ার পথের দুধারে অরণ্যের নয়নাভিরাম দৃশ্য দেখা যায়। এই বনের মধ্য দিয়ে কংসাবতী নদী প্রবাহিত। নদীর দুই তীর আদর্শ চড়ুইভাতি কেন্দ্র। ঝিলিমিলির ওয়াচ টাওয়ার থেকে আশেপাশের অঞ্চলের মনোরম দৃশ্য দেখা যায়। ঝিলিমিলি শান্ত নির্জন জায়গা বলে, শহরবাসীরা এখানে নির্জনতার সন্ধানে আসেন।


title: ঝিলিমিলি

text: জানুয়ারি মাসের মাঝামাঝি সময় এই অঞ্চলে টুসু পরব অনুষ্ঠিত হয়। এই উৎসবে টুসুর পূজা করা হয়। মকর সংক্রান্তির দিন সাঁওতালদের মেলা হয়।


title: ধলভূম

text: ধলভূম হল অধুনা পশ্চিমবঙ্গের বাঁকুড়া জেলার অন্তর্গত খাতড়া মহকুমার সুপুর ও অম্বিকানগর পরগনা দু’টির প্রাচীন নাম। কালক্রমে এই রাজ্যের ক্ষেত্র প্রসারিত হয় এবং পশ্চিম মেদিনীপুর জেলা ও ঝাড়্গ্রাম জেলা (পশ্চিমবঙ্গ) এবং পূর্ব সিংভূম জেলার দক্ষিণ-পূর্বাঞ্চল (ভারতের ঝাড়খণ্ড রাজ্য) সেই রাজ্যের অন্তর্ভুক্ত হয়।


title: ধলভূম

text: প্রচলিত বিশ্বাস অনুসারে, ধলভূমের আদি রাজা ছিলেন চিন্তামণি ধোবা। তিনি ছিলেন রজক সম্প্রদায়ভুক্ত ব্যক্তি। সুপুর ও অম্বিকানগর পরগনায় সুদীর্ঘকাল যে "পাই" (শস্যকণার পরিমাণ) প্রচলিত ছিল, তার নামও ছিল "চিন্তামণি পাই"। কিংবদন্তি অনুসারে, রাজপুতানার ধৌলপুরের জগন্নাথ দেব তাঁকে মল্লযুদ্ধে পরাজিত করে ধলভূম জয় করেন। জগন্নাথ দেবের রাজবংশ স্থানীয় লোকের মুখে "সুপুর রাজ" নামে পরিচিত ছিল। ৩২ পুরুষ ধরে রাজত্বের পর সিংহাসনের উত্তরাধিকার সংক্রান্ত বিবাদের জেরে রাজ্যটি দ্বিধাবিভক্ত হয়ে যায়। একটি শাখা সুপুর অঞ্চলে রাজত্ব করতে থাকে। অন্য শাখাটি অম্বিকানগর থেকে রাজত্ব করতে শুরু করে। দুই পরিবারই বিষ্ণুপুর, রাইপুর, শ্যামসুন্দরপুর ও অন্যান্য অঞ্চলের রাজবংশের সঙ্গে আত্মীয়তার সূত্রে আবদ্ধ ছিল। তাঁরা প্রায় ৭০০ বছর ধরে রাজত্ব করেছিলেন। একই পরিবারের একটি শাখা চিকলিগড় বা জামবনি শাসন করত।


title: ধলভূম

text: ধলভূমের রাজাদের কূলদেবতা ছিলেন রঙ্কিণী দেবী। কথিত আছে, প্রতি বছর দেবীর সামনে নরবলি দেওয়া হত।


title: ধলভূম

text: ধলভূমগড় হল ঝাড়খণ্ডের পূর্ব সিংভূম জেলার একটি সমষ্টি উন্নয়ন ব্লক। এই ব্লকটি পশ্চিমবঙ্গ ও ওডিশার সীমান্তবর্তী। শহরটি ৩৩ নং জাতীয় সড়কের উপর অবস্থিত। এই শহরে একটি রেল স্টেশন রয়েছে।


title: টমাস ট্রান্সট্রোমার

text: টমাস ট্রান্সট্রোমার (সুয়েডীয় ভাষায়: Tomas Tranströmer) (জন্ম: ১৫ই এপ্রিল, ১৯৩১) বিংশ শতাব্দীর অন্যতম প্রধান সুয়েডীয় কবি, লেখক ও অনুবাদক। সুইডেন সহ সারা বিশ্বের সমসাময়িক কাব্যজগতে তাঁর প্রভাব গভীর। ১৯৩১ খ্রিস্টাব্দের ১৫ এপ্রিল তাঁর জন্ম হয় স্টকহম শহরে। ১৯৯০-এ মস্তিষ্কে রক্তক্ষরণ হলে তাঁর বাকযন্ত্র ক্ষতিগ্রস্ত হয়ে পড়ে, কিন্তু তাঁর লেখালেখি অব্যাহত থাকে। মধ্য ১৯৯০ থেকে তিনি সাহিত্যে নোবেল পুরস্কারের জন্য বিবেচিত হচ্ছেন। অনুমান করা হচ্ছিল যে, ২০১০ খ্রিস্টাব্দে কবিতার জন্য নোবেল পুরস্কার পাওয়ার সম্ভাবনা তারই সর্বাধিক। পেশায় তিনি একজন মনোবিজ্ঞানী ছিলেন। অবশেষে ২০১১ সালে তিনি সাহিত্যে নোবেল পুরস্কার পান।


title: জলাভূমি

text: জলাভূমি () হলো এমন একটি স্থান বা এলাকা, যার মাটি মৌসুমভিত্তিক বা স্থায়ীভাবে আর্দ্র বা ভেজা থাকে। রামসার কনভেনশন () অনুযায়ী জলাভূমি বলতে বোঝায় নিচু ভূমি; যার পানির উৎস প্রাকৃতিক কিংবা কৃত্রিম; পানির স্থায়িত্বকাল সারাবছর কিংবা মৌসুমভিত্তিক; পানি স্থির কিংবা গতিশীল; স্বাদু, আধা-লবনাক্ত বা লবনাক্ত, এছাড়াও কম গভীরতাসম্পন্ন সামুদ্রিক এলাকা যার গভীরতা ৬ মিটারের কম ও অল্প স্রোতযুক্ত।


title: জলাভূমি

text: সমস্ত পৃথিবী জুড়ে রয়েছে বিভিন্ন ধরনের জলাভূমি,যেমন: মার্শ, মোহনা, কাদা-চর, ফেন্স, পকোসিন্স, সোয়াম্পস, ডেলটাস, প্রবাল দ্বীপ, বিলাবঙ্গস, লেগুন, অগভীর সমুদ্র, বগ (bogs), হ্রদ ইত্যাদি। বাংলাদেশের বিভিন্ন প্রকারের জলাভূমির মধ্যে রয়েছে প্লাবনভূমি, নিচু জলা, বিল, হাওর, বাওর, জলমগ্ন এলাকা, উন্মুক্ত জলাশয়, নদীতীরের কাদাময় জলা, জোয়ারভাটায় প্লাবিত নিচু সমতলভূমি এবং লবনাক্ত জলাধার।


title: জলাভূমি

text: সাধারণত যেখানেই পানি, সেখানেই মাছের আবাস। তাই মৎস্যখাতে জলাভূমির গুরুত্ব অপরিসীম। সারা পৃথিবীর মোট আহরিত মাছের দুই তৃতীয়াংশ আসে জলাভূমি থেকে। তাছাড়া পানির রাসায়নিক উপাদান নিয়ন্ত্রণ ও অতিরিক্ত পুষ্টি উপাদান শোষণ করে পানির গুণাগুণ বৃদ্ধিতে সহায়তার মাধ্যমে মাছের উৎপাদন বৃদ্ধিসহ দুষিত পানি বিশুদ্ধকরণেও ভুমিকা রাখে। এছাড়াও বিপন্ন ও বিলুপ্তপ্রায় মৎস্য প্রজাতি সংরক্ষণেও সংরক্ষিত জলাভূমি গুরুত্বপুর্ন ভূমিকা পালন করে। বর্ষার সময় অতিরিক্ত পানি ধারণ করে বন্যা নিয়ন্ত্রণে ভূমিকা রাখে জলাভূমি। সাধারণত জলাভূমির পানির মধ্যে জলজ বাস্তুসংস্থানের প্রাথমিক খাদ্য উৎপাদক তৈরি হয়ে থাকে, যা ধারাবাহিক গতিতে জন্ম দেয় খাদ্যের অন্যান্য শৃঙ্খল। খাদ্য উৎপাদনশীলতার হিসাবে পৃথিবীর মোট উৎপাদনের ২৪% নিয়ন্ত্রণ করে থাকে জলাভূমি, যা মাছ ও অন্যান্য জলজ প্রাণীর প্রয়োজনীয় খাদ্যের প্রধান উৎস হিসেবে কাজ করে|এছাড়াও পৃথিবীর প্রায় ৩ বিলিয়ন মানুষের (যা মোট জনসংখ্যার অর্ধেক) প্রধান খাদ্য ভাত, যা আসে ধান থেকে আর এই ধানের বেশিরভাগই উৎপাদিত হয় জলাভূমিতে। পৃথিবীর শীতপ্রধান দেশগুলো থেকে প্রচন্ড শীতের হাত থেকে বাঁচার জন্য যেসব পরিযায়ী পাখিরা উষ্ণতর দেশগুলোতে আসে, তাদের প্রধান আশ্রয়স্থল হয় এইসব জলাভূমিগুলো।


title: জলাভূমি

text: এসব ছাড়াও জলাভূমিতে জন্মানো নানাবিধ উদ্ভিদ রান্নার জ্বালানী হিসেবে ব্যবহৃত হয়। কাগজ তৈরির উপাদান হিসেবে ব্যবহৃত হয়ে থাকে অনেক জলজ উদ্ভিদ। এছাড়াও পাট পঁচাতে এমনকি চামড়া প্রক্রিয়াজাতকরণের ক্ষেত্রেও জলাভূমি ব্যবহৃত হয়ে থাকে। সহজ ও স্বল্পব্যয়ের যোগাযোগের মাধ্যম হিসেবে জলাভূমি ভূমিকা রাখে, বাংলাদেশের কাপ্তাই লেক এর উত্তম উদাহরণ।


title: জলাভূমি

text: ব্যবহারিক এইসব গুরুত্ব ছাপিয়ে তাত্ত্বিক গুরুত্বের বিচারে বিবেচ্য যে, জলাভূমিকে কেন্দ্র করেই গড়ে উঠেছে পৃথিবীর অনেক সভ্যতা ও সংস্কৃতি। এছাড়াও একটি দেশের পর্যটন শিল্প ও বিনোদনের একটা বড় কেন্দ্র বলা যায় এইসব জলাভূমিগুলো।


title: রামসার কনভেনশন

text: রামসার কনভেনশন () হলো বিশ্বব্যাপী জৈবপরিবেশ রক্ষার একটি সম্মিলিত প্রয়াস। ১৯৭১ খ্রিস্টাব্দে ইরানের রামসারে পৃথিবীর বিভিন্ন দেশসমূহ "কনভেনশন অন ওয়েটল্যান্ডস" নামক একটি আন্তর্জাতিক চুক্তিতে স্বাক্ষর করে। পরবর্তিতে এই চুক্তিতে যুক্তরাষ্ট্রসহ মোট ১৫৮টি দেশ স্বাক্ষর করে এবং পৃথিবীর ১৬৯ মিলিয়ন হেক্টর এলাকা জুড়ে বিস্তৃত ১,৮২৮টি স্থান আন্তর্জাতিক গুরুত্বপূর্ণ জলাভূমি হিসেবে তালিকাভুক্ত করা হয়।


title: রামসার কনভেনশন

text: রামসার কনভেনশন যে লক্ষ্য নিয়ে কাজ করে, তা হলো:


title: রামসার কনভেনশন

text:
kljkjjkjjg
রামসার কনভেনশন অনুযায়ী দেশভিত্তিক আন্তর্জাতিক গুরুত্বপূর্ণ স্থানসমূহ নিম্নরূপ:


title: টাঙ্গুয়ার হাওর

text: টাঙ্গুয়ার হাওর (সিলেটি: ꠐꠣꠋꠉꠥꠀꠞ ꠀꠅꠞ) বাংলাদেশের বৃহত্তর সিলেটের সুনামগঞ্জ জেলায় অবস্থিত একটি হাওর। প্রায় ১০০ বর্গকিলোমিটার এলাকা জুড়ে বিস্তৃত এ হাওর বাংলাদেশর দ্বিতীয় বৃহত্তম মিঠা পানির জলাভূমি । স্থানীয় লোকজনের কাছে হাওরটি "নয়কুড়ি কান্দার ছয়কুড়ি বিল" নামেও পরিচিত। এটি বাংলাদেশের দ্বিতীয় রামসার স্থান, প্রথমটি সুন্দরবন।


title: টাঙ্গুয়ার হাওর

text: টাঙ্গুয়ার হাওর সুনামগঞ্জ জেলার ধর্মপাশা ও তাহিরপুর উপজেলার মেঘালয় পাহাড়ের পাদদেশে অবস্থিত। মেঘালয় পাহাড় থেকে ৩০টিরও বেশি ঝরা (ঝরণা) এসে মিশেছে এই হাওরে। দুই উপজেলার ১৮টি মৌজায় ৫১টি হাওরের সমন্বয়ে ৯,৭২৭ হেক্টর এলাকা নিয়ে টাঙ্গুয়ার হাওর জেলার সবচেয়ে বড় জলাভূমি। পানিবহুল মূল হাওর ২৮ বর্গকিলোমিটার এবং বাকি অংশ গ্রামগঞ্জ ও কৃষিজমি। একসময় গাছ-মাছ-পাখি আর প্রাকৃতিক জীববৈচিত্র্যের আধার ছিল এই হাওর। ১৯৯৯ খ্রিস্টাব্দে টাঙ্গুয়ার হাওরকে 'প্রতিবেশগত সংকটাপন্ন এলাকা' হিসেবে ঘোষণা করা হয়, তখনই অবসান হয় দীর্ঘ ৬০ বছরের ইজারাদারির। ২০০০ খ্রিস্টাব্দে ২০ জানুয়ারি এই হাওরকে 'রামসার স্থান' (Ramsar site) হিসেবে ঘোষণা করা হয়। হাওর এলাকার মানুষের আর্থসামাজিক অবস্থার পরিবর্তন, সম্পদ সংরক্ষণ ও টেকসই ব্যবস্থাপনা নিশ্চিত করার লক্ষ্যে বাংলাদেশ ও সুইজারল্যান্ড সরকারের মধ্যে ২০০১ খ্রিস্টাব্দে ১২ ফেব্রুয়ারি একটি সমঝোতা স্মারক স্বাক্ষরিত হয়। ২০০৩ খ্রিস্টাব্দের ৯ নভেম্বর থেকে হাওরের নিয়ন্ত্রণ নেয় জেলা প্রশাসন।


title: টাঙ্গুয়ার হাওর

text: শীত মৌসুমে পানি শুকিয়ে কমে গেলে এখানকার প্রায় ২৪টি বিলের পাড় (স্থানীয় ভাষায় "কান্দা") জেগে উঠলে শুধু কান্দা'র ভিতরের অংশেই আদি বিল থাকে, আর শুকিয়ে যাওয়া অংশে স্থানীয় কৃষকেরা রবিশস্য ও বোরো ধানের আবাদ করেন। এসময় এলাকাটি গোচারণভূমি হিসেবেও ব্যবহৃত হয়। বর্ষায় থৈ থৈ পানিতে নিমগ্ন হাওরের জেগে থাকা উঁচু কান্দাগুলোতে আশ্রয় নেয় পরিযায়ী পাখিরা —রোদ পোহায়, জিরিয়ে নেয়। কান্দাগুলো এখন (২০১২) আর দেখা যায় না বলে স্থানীয় এনজিও ও সরকারি ব্যবস্থাপনায় সেখানে পুঁতে দেয়া হয়েছে বাঁশ বা কাঠের ছোট ছোট বিশ্রাম-দণ্ড।


title: টাঙ্গুয়ার হাওর

text: টাঙ্গুয়ার হাওরের জীববৈচিত্র্যের মধ্যে অন্যতম হলো বিভিন্ন জাতের পাখি। স্থানীয় বাংলাদেশী জাতের পাখি ছাড়াও শীতকালে, সুদূর সাইবেরিয়া থেকে আগত পরিযায়ী পাখিরও আবাস এই হাওর। এ হাওরে প্রায় ৫১ প্রজাতির পাখি বিচরণ করে। পরিযায়ী পাখিদের মধ্যে বিরল প্রজাতির প্যালাসেস ঈগল, বড় আকারের গ্রে কিংস্টর্ক রয়েছে এই হাওড়ে। স্থানীয় জাতের মধ্যে শকুন, পানকৌড়ি, বেগুনি কালেম, ডাহুক, বালিহাঁস, গাঙচিল, বক, সারস, কাক, শঙ্খ চিল, পাতি কুট (এই হাওরের ২৮-২৯%) ইত্যাদি পাখির নিয়মিত বিচরণ এই হাওরে। এছাড়া আছে বিপন্ন প্রজাতির পরিযায়ী পাখি কুড়ুল (বাংলাদেশে এর নমুনাসংখ্যা ১০০টির মতো)। ২০১১'র পাখিশুমারীতে এই হাওরে চটাইন্নার বিল ও তার খাল, রোয়া বিল, লেচুয়ামারা বিল, রুপাবই বিল, হাতির গাতা বিল, বেরবেরিয়া বিল, বাইল্লার ডুবি, তেকুন্না ও আন্না বিলে প্রায় ৪৭ প্রজাতির জলচর পাখি বা ওয়াটারফাউলের মোট ২৮,৮৭৬টি পাখি গণনা করা হয়। এই শুমারিতে অন্যান্য পাখির পাশাপাশি নজরে আসে কুট, মরিচা ভুতিহাঁস, পিয়ংহাস; সাধারণ ভুতিহাঁস, পান্তামুখী বা শোভেলার, লালচে মাথা ভুতিহাঁস, লালশির, নীলশির, পাতিহাঁস, লেনজা, ডুবুরি, পানকৌড়ি ইত্যাদি পাখিও।


title: টাঙ্গুয়ার হাওর

text: এছাড়াও ৬ প্রজাতির স্তন্যপায়ী প্রাণী, ৪ প্রজাতির সাপ, বিরল প্রজাতির উভচর, ৬ প্রজাতির কচ্ছপ, ৭ প্রজাতির গিরগিটিসহ নানাবিধ প্রাণীর বাস, এই হাওরের জীববৈচিত্র্যকে করেছে ভরপুর।


title: টাঙ্গুয়ার হাওর

text: অধ্যাপক আলী রেজা খান-এর বর্ণনানুযায়ী এই হাওরে সব মিলিয়ে প্রায় ২৫০ প্রজাতির পাখি, ১৪০ প্রজাতির মাছ, ১২'র বেশি প্রজাতির ব্যাঙ, ১৫০-এর বেশি প্রজাতির সরিসৃপ এবং ১০০০-এরও বেশি প্রজাতির অমেরুদণ্ডী প্রাণীর আবাস রয়েছে। (প্রেক্ষিত: জানুয়ারি ২০১২)


title: টাঙ্গুয়ার হাওর

text: টাঙ্গুয়ার হাওরে প্রায় ২০০ প্রজাতির মাছ রয়েছে। এ হাওরের বিখ্যাত মাছের মধ্যে প্রথমেই উল্লেখ করা যায় মহাশোলের কথা। মাছটির দুটো প্রজাতির বৈজ্ঞানিক নাম যথাক্রমে "Tortor" এবং "Torputitora", টাঙ্গুয়ার হাওরে দুই প্রজাতিই পাওয়া যেত।


title: টাঙ্গুয়ার হাওর

text: টাঙ্গুয়ার হাওরের উদ্ভিদের মধ্যে অন্যতম হলো জলজ উদ্ভিদ। এছাড়া আছে হিজল, করচ, বরুণ, পানিফল, হেলেঞ্চা, বনতুলশী, নলখাগড়া, বল্লুয়া, চাল্লিয়া ইত্যাদি জাতের উদ্ভিদও।


title: টাঙ্গুয়ার হাওর

text: হাওর এলাকার মানুষের আর্থ-সামাজিক অবস্থার পরিবর্তন, হাওরের সম্পদ সংরক্ষণ, ও টেকসই ব্যবস্থাপনা নিশ্চিত করার লক্ষ্যে বাংলাদেশ সরকার ও সুইজারল্যান্ড সরকারের মধ্যে ২০০১ খ্রিস্টাব্দের ১২ ফেব্রুয়ারি একটি সমঝোতা চুক্তি স্বাক্ষরিত হয়। ২০০৩ খ্রিস্টাব্দ থেকে টাঙ্গুয়ার হাওরটি জেলা প্রশাসনের নিয়ন্ত্রণে আছে। একজন ম্যাজিস্ট্রেটের নেতৃত্বে পুলিশ ও আনসার সার্বক্ষণিক পাহারায় থাকে। সেখানে মাছ ধরা নিষিদ্ধ। তবে স্থানীয় প্রশাসনের চোখকে ফাঁকি দিয়ে একশ্রেণীর অসাধু লোক চুরি করে মাছ শিকার করে এবং তারা মাঝে মাঝে ধরাও পড়ে।


title: আন্দ্রেঁ গেইম

text: আন্দ্রেঁ গেইম () একজন ইহূদী রাশিয়ান বংশোদ্ভূত ডাচ পদার্থবিজ্ঞানী। গ্রাফিন সম্পর্কিত গবেষণার জন্য সর্বাধিক পরিচিত। তিনি গেকো টেপ ও ডায়াম্যাগণেটিক লেভিটেশনের উপরেও কাজ করেছেন। ২০১০ সালের ৫ অক্টোবর তিনি ও তাঁর সহকর্মী যুগ্মভাবে পদার্থবিজ্ঞানে নোবেল পুরস্কার অর্জন করেন। নোবেল কমিটি তাঁর কর্মের স্বীকৃতি হিসেবে বলেছে, “দ্বিমাত্রিক গঠনবিশিষ্ট পদার্থ গ্রাফিনের উপর তাঁর অসাধারণ পরীক্ষার জন্য তাঁকে নোবেল পুরস্কারে ভূষিত করা হল”।


title: কনস্টানটিন নভোসেলভ

text: কনস্টানটিন নভোসেলভ ( একজন রুশ-ব্রিটিশ পদার্থবিজ্ঞানী। গ্রাফিন সম্পর্কিত গবেষণার জন্য তিনি সর্বাধিক পরিচিত। তিনি ও তাঁর সহকর্মী আন্দ্রেঁ গেইম যুগ্মভাবে ২০১০ সালের ৫ অক্টোবর পদার্থবিজ্ঞানে নোবেল পুরস্কার অর্জন করেন। তিনি বর্তমানে ইউনিভার্সিটি অফ ম্যানচেস্টারে অধ্যাপক হিসেবে কর্মরত। তিনি রয়াল সোসাইটির একজন গবেষণা ফেলো।


title: রবার্ট জি. এডওয়ার্ডস

text: রবার্ট জি. এডওয়ার্ডস (ইংরেজী ভাষায়: Robert G. Edwards) (জন্ম ২৭ সেপ্টেম্বর ১৯২৫ - মৃত্যু ১০ এপ্রিল ২০১৩) একজন ব্রিটিশ জীববিজ্ঞানী যিনি ইন-ভাইট্রো ফার্টিলাইজেশনের (আইভিএফ) উপর গবেষণার জন্য বিখ্যাত। এ গবেষণার তাঁর সহকর্মী ছিলেন প্যাট্রিক স্টেপটো (১৯১৩-১৯৮৮)। তিনি আইভিএফ-এর অগ্রদূত এবং তাঁর এ গুরুত্বপূর্ণ গবেষণার ফল হল ১৯৭৮ সালের ২৫ জুলাইয়ে পৃথিবীর প্রথম টেস্ট-টিউব শিশু লুইস ব্রাউনের জন্ম। ইন-ভাইট্রো ফার্টিলাইজেশন সম্পর্কিত গবেষণার জন্য রবার্ট এডওয়ার্ড ২০১০ সালে চিকিৎসাবিজ্ঞানে নোবেল পুরস্কার অর্জন করেন। তিনি রয়াল সোসাইটির একজন গবেষণা ফেলো।


title: পিতৃপক্ষ

text: হিন্দুধর্ম মতে, পিতৃপক্ষ (সংস্কৃত: पितृ पक्ष) পূর্বপূরুষের তর্পণাদির জন্য প্রশস্ত এক বিশেষ পক্ষ। এই পক্ষ পিত্রুপক্ষ, ষোলা শ্রাদ্ধ, কানাগাত, জিতিয়া, মহালয়া পক্ষ ও অপরপক্ষ নামেও পরিচিত।


title: পিতৃপক্ষ

text: হিন্দু বিশ্বাস অনুযায়ী, যেহেতু পিতৃপক্ষে প্রেতকর্ম (শ্রাদ্ধ), তর্পণ ইত্যাদি মৃত্যু-সংক্রান্ত আচার-অনুষ্ঠান পালিত হয়, সেই হেতু এই পক্ষ শুভকার্যের জন্য প্রশস্ত নয়। দক্ষিণ ও পশ্চিম ভারতে গণেশ উৎসবের পরবর্তী পূর্ণিমা (ভাদ্রপূর্ণিমা) তিথিতে এই পক্ষ সূচিত হয় এবং সমাপ্ত হয় "সর্বপিতৃ অমাবস্যা", "মহালয়া অমাবস্যা" বা "মহালয়া" দিবসে। উত্তর ভারত ও নেপালে ভাদ্রের পরিবর্তে আশ্বিন মাসের কৃষ্ণপক্ষকে পিতৃপক্ষ বলা হয়।


title: পিতৃপক্ষ

text: হিন্দু পুরাণ অনুযায়ী, জীবিত ব্যক্তির পূর্বের তিন পুরুষ পর্যন্ত পিতৃলোকে বাস করেন। এই লোক স্বর্গ ও মর্ত্যের মাঝামাঝি স্থানে অবস্থিত। পিতৃলোকের শাসক মৃত্যুদেবতা যম। তিনিই সদ্যমৃত ব্যক্তির আত্মাকে মর্ত্য থেকে পিতৃলোকে নিয়ে যান। পরবর্তী প্রজন্মের একজনের মৃত্যু হলে পূর্ববর্তী প্রজন্মের একজন পিতৃলোক ছেড়ে স্বর্গে গমন করেন এবং পরমাত্মায় (ঈশ্বর) লীন হন এবং এই প্রক্রিয়ায় তিনি শ্রাদ্ধানুষ্ঠানের ঊর্ধ্বে উঠে যান। এই কারণে, কেবলমাত্র জীবিত ব্যক্তির পূর্ববর্তী তিন প্রজন্মেরই শ্রাদ্ধানুষ্ঠান হয়ে থাকে; এবং এই শ্রাদ্ধানুষ্ঠানে যম একটি গুরুত্বপূর্ণ ভূমিকা পালন করেন।


title: পিতৃপক্ষ

text: হিন্দু মহাকাব্য (যা হিন্দুশাস্ত্রের মধ্যে "ইতিহাস" নামে পরিচিত) অনুযায়ী, সূর্য কন্যারাশিতে প্রবেশ করলে পিতৃপক্ষ সূচিত হয়। লোকবিশ্বাস অনুযায়ী, এই সময় পূর্বপুরুষগণ পিতৃলোক পরিত্যাগ করে তাঁদের উত্তরপুরুষদের গৃহে অবস্থান করেন। এর পর সূর্য বৃশ্চিক রাশিতে প্রবেশ করলে, তাঁরা পুনরায় পিতৃলোকে ফিরে যান। পিতৃগণের অবস্থানের প্রথম পক্ষে হিন্দুদের পিতৃপুরুষগণের উদ্দেশ্যে তর্পণাদি করতে হয়।


title: পিতৃপক্ষ

text: মহাভারত অনুযায়ী, প্রসিদ্ধ দাতা কর্ণের মৃত্যু হলে তাঁর আত্মা স্বর্গে গমন করলে, তাঁকে স্বর্ণ ও রত্ন খাদ্য হিসেবে প্রদান করা হয়। কর্ণ ইন্দ্রকে এর কারণ জিজ্ঞাসা করলে ইন্দ্র বলেন, কর্ণ সারা জীবন স্বর্ণই দান করেছেন, তিনি পিতৃগণের উদ্দেশ্যে কোনোদিন খাদ্য প্রদান করেননি। তাই স্বর্গে তাঁকে স্বর্ণই খাদ্য হিসেবে প্রদান করা হয়েছে। কর্ণ বলেন, তিনি যেহেতু তাঁর পিতৃগণের সম্পর্কে অবহিত ছিলেন না, তাই তিনি ইচ্ছাকৃতভাবে পিতৃগণকে স্বর্ণ প্রদান করেননি। এই কারণে কর্ণকে ষোলো দিনের জন্য মর্ত্যে গিয়ে পিতৃলোকের উদ্দেশ্যে অন্ন ও জল প্রদান করার অনুমতি দেওয়া হয়। এই পক্ষই পিতৃপক্ষ নামে পরিচিত হয়। এই কাহিনির কোনো কোনো পাঠান্তরে, ইন্দ্রের বদলে যমকে দেখা যায়।


title: পিতৃপক্ষ

text: মহালয়া পক্ষের পনেরোটি তিথির নাম হল প্রতিপদ, দ্বিতীয়া, তৃতীয়া, চতুর্থী, পঞ্চমী, ষষ্ঠী, সপ্তমী, অষ্টমী, নবমী, দশমী, একাদশী, দ্বাদশী, ত্রয়োদশী, চতুর্দশী ও অমাবস্যা। হিন্দু বিশ্বাস অনুযায়ী, যে ব্যক্তি তর্পণে ইচ্ছুক হন, তাঁকে তাঁর পিতার মৃত্যুর তিথিতে তর্পণ করতে হয়।


title: পিতৃপক্ষ

text: পিতৃপক্ষে পুত্র কর্তৃক শ্রাদ্ধানুষ্ঠান হিন্দুধর্মে অবশ্য করণীয় একটি অনুষ্ঠান। এই অনুষ্ঠানের ফলেই মৃতের আত্মা স্বর্গে প্রবেশাধিকার পান। এই প্রসঙ্গে গরুড় পুরাণ গ্রন্থে বলা হয়েছে, "পুত্র বিনা মুক্তি নাই।" ধর্মগ্রন্থে গৃহস্থদের দেব, ভূত ও অতিথিদের সঙ্গে পিতৃতর্পণের নির্দেশ দেওয়া হয়েছে। মার্কণ্ডেয় পুরাণ গ্রন্থে বলা হয়েছে, পিতৃগণ শ্রাদ্ধে তুষ্ট হলে স্বাস্থ্য, ধন, জ্ঞান ও দীর্ঘায়ু এবং পরিশেষে উত্তরপুরুষকে স্বর্গ ও মোক্ষ প্রদান করেন।


title: পিতৃপক্ষ

text: বাৎসরিক শ্রাদ্ধানুষ্ঠানে যাঁরা অপারগ, তাঁরা সর্বপিতৃ অমাবস্যা পালন করে পিতৃদায় থেকে মুক্ত হতে পারেন। শর্মার মতে, শ্রাদ্ধ বংশের প্রধান ধর্মানুষ্ঠান। এই অনুষ্ঠানে পূর্ববর্তী তিন পুরুষের উদ্দেশ্যে পিণ্ড ও জল প্রদান করা হয়, তাঁদের নাম উচ্চারণ করা হয় এবং গোত্রের পিতাকে স্মরণ করা হয়। এই কারণে একজন ব্যক্তির পক্ষে বংশের ছয় প্রজন্মের নাম স্মরণ রাখা সম্ভব হয় এবং এর ফলে বংশের বন্ধন দৃঢ় হয়। ড্রেক্সেল বিশ্ববিদ্যালয়ের পুরাতাত্ত্বিক উষা মেননের মতেও, পিতৃপক্ষ বংশের বিভিন্ন প্রজন্মের মধ্যে সম্পর্ককে সুদৃঢ় করে। এই পক্ষে বংশের বর্তমান প্রজন্ম পূর্বপুরুষের নাম স্মরণ করে তাঁদের শ্রদ্ধা নিবেদন করে। পিতৃপুরুষের ঋণ হিন্দুধর্মে পিতৃমাতৃঋণ অথবা গুরুঋণের সমান গুরুত্বপূর্ণ।


title: পিতৃপক্ষ

text:
জীবিত ব্যক্তির পিতা বা পিতামহ যে তিথিতে মারা যান, পিতৃপক্ষের সেই তিথিতে তাঁর শ্রাদ্ধানুষ্ঠান অনুষ্ঠিত হয়। তবে এই নিয়মের কিছু ব্যতিক্রমও রয়েছে। পূর্ববর্তী বছরে মৃত ব্যক্তির শ্রাদ্ধ হয় চতুর্থী ("চৌথা ভরণী") বা পঞ্চমী ("ভরণী পঞ্চমী") তিথিতে। সধবা নারীর মৃত্যু হলে, তাঁর শ্রাদ্ধ হয় নবমী ("অবিধবা নবমী") তিথিতে। বিপত্নীক ব্যক্তি ব্রাহ্মণী নারীদের শ্রাদ্ধে নিমন্ত্রণ করেন। শিশু বা সন্ন্যাসীর শ্রাদ্ধ হয় চতুর্দশী ("ঘট চতুর্দশী") তিথিতে। অস্ত্রাঘাতে বা অপঘাতে মৃত ব্যক্তিদেরও শ্রাদ্ধ হয় এই তিথিতেই ("ঘায়েল চতুর্দশী")।
"সর্বপিতৃ অমাবস্যা" দিবসে তিথির নিয়মের বাইরে সকল পূর্বপুরুষেরই শ্রাদ্ধ করা হয়। যাঁরা নির্দিষ্ট দিনে শ্রাদ্ধ করতে ভুলে যান, তাঁরা এই দিন শ্রাদ্ধ করতে পারেন। এই দিন গয়ায় শ্রাদ্ধ করলে তা বিশেষ ফলপ্রসূ হয়। উল্লেখ্য, গয়ায় সমগ্র পিতৃপক্ষ জুড়ে মেলা চলে। বাংলায় মহালয়ার দিন দুর্গাপূজার সূচনা হয়। লোকবিশ্বাস অনুযায়ী, এই দিন দেবী দুর্গা মর্ত্যলোকে আবির্ভূতা হন। মহালয়ার দিন অতি প্রত্যুষে চণ্ডীপাঠ করার রীতি রয়েছে। আশ্বিন শুক্লা প্রতিপদ তিথিতে দৌহিত্র মাতামহের তর্পণ করেন।


title: পিতৃপক্ষ

text: মহালয়ার দিন পিতৃপুরুষের শ্রাদ্ধ অনুষ্ঠিত হয় দ্বিপ্রহরে নদী বা হ্রদের তীরে বা শ্রাদ্ধকর্তার গৃহে। অনেক পরিবার বারাণসী বা গয়ায় গিয়ে শ্রাদ্ধানুষ্ঠান করেন।


title: পিতৃপক্ষ

text: মৃত ব্যক্তির পুত্র (বহুপুত্রক হলে জ্যেষ্ঠ পুত্র) বা পিতৃকুলের কোনো পুরুষ আত্মীয়ই শ্রাদ্ধানুষ্ঠানের অধিকারী এবং শ্রাদ্ধ কেবলমাত্র পূর্ববর্তী তিন পুরুষেরই হয়ে থাকে। মাতার কুলে পুরুষ সদস্য না থাকলে সর্বপিতৃ অমাবস্যায় দৌহিত্র মাতামহের শ্রাদ্ধ করতে পারেন। কোনো কোনো বর্ণে কেবলমাত্র পূর্ববর্তী এক পুরুষেরই শ্রাদ্ধ করা হয়।


title: পিতৃপক্ষ

text: পূর্বপুরুষকে যে খাদ্য উৎসর্গ করা হয়, তা সাধারণত রান্না করে রুপো বা তামার পাত্রে কলাপাতার উপর দেওয়া হয়। এই খাদ্যগুলি হল ক্ষীর, লপসি, ভাত, ডাল, গুড় ও কুমড়ো।


title: পিতৃপক্ষ

text: শ্রাদ্ধকর্তাকে স্নান করে শুদ্ধ হয়ে ধুতি পরে শ্রাদ্ধ করতে হয়। শ্রাদ্ধের পূর্বে তিনি কুশাঙ্গুরীয় (কুশ ঘাসের আঙটি) ধারণ করেন। এরপর সেই আঙটিতে পূর্বপুরুষদের আবাহন করা হয়। শ্রাদ্ধ খালি গায়ে করতে হয়, কারণ শ্রাদ্ধ চলাকালীন যজ্ঞোপবীতের অবস্থান বারংবার পরিবর্তন করতে হয়। শ্রাদ্ধের সময় সিদ্ধ অন্ন ও ময়দা ঘি ও তিল দিয়ে মাখিয়ে পিণ্ডের আকারে উৎসর্গ করা হয়। একে "পিণ্ডদান" বলে। এরপর দুর্বাঘাস, শালগ্রাম শিলা বা স্বর্ণমূর্তিতে বিষ্ণু এবং যমের পূজা করা হয়। এরপর পিতৃপুরুষের উদ্দেশ্যে খাদ্য প্রদান করা হয়। এই খাদ্য সাধারণত ছাদে রেখে আসা হয়। যদি কোনো কাক এসে সেই খাদ্য খেয়ে যায়, তাহলে ধরা হয় যে খাদ্য পিতৃগণ কর্তৃক গৃহীত হয়েছে। মনে করা হয়, পাখিটি আসলে যম বা পিতৃগণের আত্মার প্রতিনিধি। গোরু ও কুকুরদেরও খাওয়ানো হয়। ব্রাহ্মণদের ভোজন করানো হয়। পূর্বপুরুষ (কাকের বেশে) এবং ব্রাহ্মণেরা ভোজন করলেই তবে পরিবারের সদস্যরা অন্নগ্রহণ করেন।


title: পিতৃপক্ষ

text: কোনো কোনো পরিবারে পিতৃপক্ষে ভাগবত পুরাণ, ভগবদ্গীতা বা শ্রীশ্রীচণ্ডী পাঠ করা হয়। অনেকে পূর্বপুরুষের মঙ্গল কামনায় ব্রাহ্মণদের দান করেন।


title: রিচার্ড এফ. হেক

text: রিচার্ড এফ. হেক (; ১৫ আগস্ট ১৯৩১ - ১০ অক্টোবর ২০১৫) হলেন একজন মার্কিন রসায়নবিদ। তার উদ্ভাবিত হেক বিক্রিয়ার জন্য তিনি সর্বাধিক পরিচিত। এই বিক্রিয়ায় অ্যালকিনের সাথে প্যালাডিয়ামের উপস্থিতিতে অ্যা্রাইল হ্যালাইডের বিক্রিয়া ঘটানো হয়। তিনি, এই-ইচি নেগিসি ও আকিরা সুজুকির সাথে যৌথভাবে ২০১০ সালে রসায়নে নোবেল পুরস্কার অর্জন করেন। প্যালাডিয়াম প্রভাবকের উপস্থিতিতে কাপলিং বিক্রিয়া নামক বিশেষ ধরণের এক জৈব সংশ্লেষণ বিক্রিয়ার উদ্ভাবনের জন্য তাঁদের নোবেল পুরস্কারে ভূষিত করা হয়।


title: এই-ইচি নেগিশি

text: নেগিশি চীনের চাংচুনে জন্মগ্রহণ করেছিলেন। তিনি ১৯৫৮ টোকিও বিশ্ববিদ্যালয় থেকে স্নাতক সম্পন্ন করেন। এরপর তিনি জাপানি রাসায়নিক ও ঔষধ কোম্পানি তেইজিন-এ শিক্ষানবিশ গ্রহণ করেন। তিনি উচ্চশিক্ষার জন্য মার্কিন যুক্তরাষ্ট্র চলে যান। যুক্তরাষ্ট্রের পেনসিলভেনিয়া বিশ্ববিদ্যালয় থেকে নেগিশি ১৯৬৩ সালে পিএইচডি ডিগ্রী লাভ করেন। পার্ডু ইউনিভার্সিটিতে তিনি স্নাতকত্তোর গবেষক হন। ১৯৬৮ সালে তিনি এই বিশ্ববিদ্যালয়ের সহকারী অধ্যাপক হিসেবে যোগদান করেন। এখানে তিনি নোবেল বিজয়ী হার্বার্ট সি. ব্রাউনের সাথে গবেষণা করেন। ১৯৭২ সালে নেগিশি সাইরাকিউস ইউনিভার্সিটির সহকারী অধ্যাপক হন। ১৯৭৯ সালে তিনি এই বিশ্ববিদ্যালয়ের অধ্যাপক হন। একই সালে তিনি পার্ডু ইউনিভার্সিটিতে ফিরে যান।


title: এই-ইচি নেগিশি

text: ২০০০ সালে নেগিশি রয়াল সোসাইটি অফ কেমিস্ট্রির স্যার এডওয়ার্ড ফ্র্যাঙ্কল্যান প্রাইজ লেকচারশিপ অর্জন করেন।


title: নগুগি ওয়া থিয়োঙ্গ’ও

text: নগুগি ওয়া থিয়োঙ্গ'ও (; জন্ম ৫ই জানুয়ারি, ১৯৩৮) একজন ঔপন্যাসিক, উত্তর-ঔপনেবেশিক তাত্ত্বিক এবং সামজিক আন্দোলনকারী। তাঁর জন্ম কেনিয়ায় ১৯৩৮ খ্রিস্টাব্দে, এক কৃষক পরিবারে। তাঁর নাম রাখা হয়েছিল জেমস্ নগুগি। ১৯৭৬ এ তিনি নাম পরিবর্তন করেন। সাহিত্যের নানা শাখায় তাঁর বিচরণ তাৎপর্যপূর্ণ। তাঁর উপন্যাস, নাটক, প্রবন্ধ, সমালোচনা, ছোটগল্প এবং শিশুতোষ রচনাবলী সারা বিশ্বে ব্যাপকভাবে পরিচিত ও নন্দিত। তিনি প্রথমে ইংরেজীতে লিখতে শুরু করেছিলেন কিন্তু ১৯৭৭-এ "আমি যখন মন চায় বিয়ে করবো" গ্রন্থটির কারণে তাঁকে কারাবন্দী করা হলে তিনি মাতৃভাষায় লেখার সিদ্ধান্ত নেন। "ক্রুশকাঠের শয়তান" গ্রন্থটি তিনি রচনা করেছিলেন বন্দীদশায়, টয়লেট পেপারের ওপর। তাঁর প্রথম উপন্যাস "কেঁদোনা, বাছা" প্রকাশিত হয় ১৯৬৪ খ্রিস্টাব্দে। এই ঐতিহাসিক উপন্যাসটি একজন শক্তিশালী ও রাজনৈতিক কথাসাহিত্যিকের আত্মপ্রকাশ ঘোষণা করেছিল। তিনি এ উপন্যাসে কেনিয়ার মানুষ ও ব্রিটিশ উপনিবেশের সম্পর্ক উপজীব্য করেছেন। তিনি ম্যাকারিরি বিশ্ববিদ্যালয় এবং ইউনিভার্সিটি অব লিডস্-এ অধ্যয়ন করেছেন। বর্তমানে তিনি ক্যালিফোর্নিয়া বিশ্ববিদ্যালয়ে (আর্ভিং) "ডিস্টিংগুইশড্ প্রফেসর" হিসাবে শিক্ষকতা করছেন। তাঁর বিষয় তুলনামূলক সাহিত্যতত্ত্ব। তিনি ২০১০ খ্রিস্টাব্দের সাহিত্যের নোবেল পুরস্কারের জন্য শর্টলিস্টেড হয়েছেন। তাঁর স্মৃতিকথা "যুদ্ধে কালের স্বপ্ন" উপনিবেশবিরোধী সংগ্রামের একটি শিল্পীত দলিল। তাঁর "উইযার্ড অব দ্য ক্রো" একটি নিপূর্ণ রচনা হিসাবে স্বীকৃত। তাঁর সাহিত্যকীর্তির স্বীকৃতিস্বরূপ তিনি ২০০১ খ্রিস্টাব্দে নোনিনো ইন্টারন্যাশনাল প্রাইয ফর লিটেরেচার লাভ করেছেন। এ ছাড়া ২০০৯ পর্যন্ত ৭টি বিশ্ববিদ্যালয় তাঁকে সম্মানসূক ডিগ্রী প্রদান করেছ্


title: জ্যাকি চ্যান

text: জ্যাকি চ্যান, এসবিএস, এমবিই (জন্ম: চ্যাং কং-স্যাং, ; ৭ এপ্রিল, ১৯৫৪) একজন হং কং ভিত্তিক অভিনেতা, অ্যাকশন কোরিওগ্রাফার, মার্শাল আর্টিস্ট, চলচ্চিত্র প্রণেতা, রঙ্গ অভিনেতা, চলচ্চিত্র পরিচালক, প্রযোজক, চিত্রনাট্য লেখক, উদ্যেক্তা, কণ্ঠশিল্পী, ও স্টান্ট পারফর্মার।


title: জ্যাকি চ্যান

text: তাঁর চলচ্চিত্রগুলোতে তিনি শারীরিক কসরতপূর্ণ মারামারির দৃশ্য, হাস্যরসাত্মক ভঙ্গি ও আবির্ভাব, অপ্রচলিত অস্ত্রের ব্যবহার, ও স্টান্ট দৃশ্যের জন্য সুপরিচিত। ষাটের দশক থেকে শুরু করে জ্যাকি চ্যান আজ পর্যন্ত একশরও বেশি চলচ্চিত্রে অভিনয় করেছেন। তাঁর অভিনেতা পরিচয় তাঁকে হং কং অ্যাভিনিউ অফ স্টার ও হলিউড ওয়াক অফ ফেম-এ স্থান করে দিয়েছে।


title: জ্যাকি চ্যান

text: চ্যান একজন সাংস্কৃতিক আইকন হিসেবে পরিচিত। অভিনয় ছাড়াও সংস্কৃতির বিভিন্ন দিকে তাঁর পদচারণা রয়েছে। অভিনয়ের পাশাপাশি তিনি একজন পপ সঙ্গীতশিল্পী। চীনে একজন ক্যান্টোপপ ও ম্যান্ডোপপ তারকা হিসেবেও তিনি জনপ্রিয়। তাঁর বেশ কিছু নিজস্ব অ্যালবাম রয়েছে। এছাড়াও তাঁর অভিনিত অনেক চরচ্চিত্রের থিম সঙ্গীতেও তিনি কণ্ঠ দিয়েছেন। বাস্তব উপস্থিতির পাশাপাশি অনেক কার্টুন ও ভিডিও গেমেও জ্যাকি চ্যানর উপস্থিতি বিদ্যমান।


title: নাওতো কান

text: জাপানের ইয়েমাগুচির উবে শহরে নাওতো কান ১৯৪৬ সালের ১০ অক্টোবরে জন্মগ্রহণ করেন। তাঁর বাবা হিসাও কান ছিলেন একজন কাচ নির্মাতা কোম্পানির প্রধান নির্বাহী কর্মকর্তা। নাওতো কান ১৯৭০ সালে টোকিও ইনস্টিটিউট অফ টেকনোলোজি থেকে স্নাতক সম্পন্ন করেন।


title: নাওতো কান

text: স্নাতক সম্পন্ন করার পর নাওতো কান প্টেন্ট অফিসার হিসেবে কর্মজীবন শুরু করেন। তিনি চার বছর এই চাকরিতে ছিলেন করেন। তিনি ১৯৭৬ ও ১৯৭৯ সালের সাধারণ নির্বাচনে পরাজিত হন। ১৯৮০ সালে জাপানের সংসদের নিম্ন কক্ষে তিনি একটী আসন লাভ করেন। সেসময় তিনি সোস্যালিস্ট ডেমোক্রেটীক ফেডারেশনের একজন সদস্য ছিলেন। ১৯৯৬ সালে তিনি দেশব্যাপী জনপ্রিয়তা লাভ করেন।


title: নাওতো কান

text: ১৯৯৮ সালে কানের ভাবমূর্তি দারুণভাবে ক্ষতিগ্রস্থ হয়। ইউকিও হাতোয়ামা জাপানের ডেমোক্রেটিক পার্টির নেতা হিসেবে পদত্যাগ করলে কান এই পদ লাভ করেন। ২০০৪ সালে কানকে এই পদ থেকে পদত্যাগ করতে বাধ্য করা হয়। ২০০৫ সালে কান একটী নতুন গণতান্ত্রিক দল গঠন করেন, এর নাম ডানকাই পার্টি।


title: নাওতো কান

text: নাওতো কান বিশ্বাস করেন যে, জাপানের সামরিক বাহিনী আন্তর্জাতিক অঙ্গনে আরো উল্লেখযোগ্য ভূমিকা রাখবে।


title: নাওতো কান

text:
কান ১৯৭০ সালে নবুকো কে বিয়ে করেন। নবুকো ওকাহামা শহরে বেড়ে উঠে এবং সুডা কলেজে পড়ার সময় তার সাথে কানের সম্পর্ক হয়। এই দম্পতির দুটো ছেলে রয়েছে জেনটারো ও শিনজিরো। জেনটারো নাগরিক অধিকার সংক্রান্ত কাজের সাথে জড়িত যদিও ২০০৩ ও ২০০৫ সালের লোয়ার হাউজ নির্বাচনে সে পরাজয় বরন করে। শিনজিরো টোকিও এর নেরিমা তে একটি পশু হাসপাতালে চাকুরী করে।
অল্পতেই মেজাজ হারানোর জন্য কান এর একটি ছদ্মনাম ছিল সেটি হল "ইরা-কান"। কানের গো,শোগি,ওরিগামি ইত্যাদি খেলার শখ রয়েছে। কান জটিল মাহজগং পয়েন্ট সিস্টেমের গণনা করার জন্য একটি যন্ত্র তৈরি করে যা ১৯৭৩ সালে একটি পেটেন্টের জন্য প্রয়োগ করা হয়েছিল।


title: আবদুল করিম খন্দকার

text: এয়ার ভাইস মার্শাল (অব.) আবদুল করিম খন্দকার যিনি এ.কে. খন্দকার নামে পরিচিত (জন্ম: জানুয়ারি ১, ১৯৩০) বাংলাদেশের একজন সাবেক সামরিক কর্মকর্তা যিনি বিমানবাহিনী থেকে অবসর গ্রহণের পর রাজনীতিতে সম্পৃক্ত হন। তিনি বাংলাদেশ বিমান বাহিনীর প্রথম প্রধান ছিলেন। ২০০৯-এ বাংলাদেশের সাধারণ নির্বাচনে অংশ নিয়ে তিনি বাংলাদেশ সংসদের সদস্য নির্বাচিত হন এবং প্রধানমন্ত্রী শেখ হাসিনা তাঁকে মন্ত্রী নিয়োগ করেন। রাষ্ট্রপতি জিয়া ও এরশাদের শাসনামলে তিনি অস্ট্রেলিয়া ও ভারতে বাংলাদেশের হাইকমিশনার হিসাবে দায়িত্ব পালন করেছেন। রাষ্ট্রপতি এরশাদের আমলে তিনি বাংলাদেশ সরকারের পরিকল্পনা মন্ত্রী হিসেবেও দায়িত্ব পালন করেছেন। তিনি বাংলাদেশের স্বাধীনতা যুদ্ধে অংশগ্রহণ করেছেন ও উপ-প্রধান সেনাপতি হিসেবে কর্মরত ছিলেন। বর্তমানে তিনি বাংলাদেশ সরকারের পরিকল্পনা মন্ত্রী হিসেবে কাজ করছেন।


title: আবদুল করিম খন্দকার

text:
এ.কে. খন্দকারের জন্ম ১৯৩০ সালের ১ জানুয়ারি। পিতার তৎকালীন কর্মস্থল রংপুর শহরে। তাঁর বাড়ি পাবনা জেলার বেড়া উপজেলার ভারেঙ্গা গ্রামে। তাঁর পিতা খন্দকার আব্দুল লতিফ ব্রিটিশ আমলে ডেপুটি ম্যাজিস্ট্রেট ছিলেন এবং মাতা আরেফা খাতুন ছিলেন একজন আদর্শ গৃহিনী। চার ভাই ও এক বোনের মধ্যে এ কে খন্দকার ছিলেন তৃতীয়। পিতার চাকুরির সুবাদে তাঁর শিক্ষা জীবনের শুরু হয় বগুড়া শহরে। তিনি সেখানে বগুড়া করোনেশন স্কুলে কিছুদিন পড়াশোনা করেন। তারপর পিতার বদলির কারণে তাঁদেরকে নওগাঁ চলে যেতে হয়। সেখানে নওগাঁ করোনেশন স্কুল থেকে প্রাথমিক শিক্ষা শেষ করেন। মাধ্যমিক শিক্ষা গ্রহণ করেন রাজশাহী কলেজিয়েট স্কুল এবং মালদা জেলা স্কুলে। ভারত বিভাগের সময় এ.কে. খন্দকার ১৯৪৭ সালে মালদা জেলা স্কুল থেকে ম্যাট্রিকুলেশন পাশ করেন।
১৯৫২ সালের সেপ্টেম্বরে পিএএফ (পাকিস্তান বিমান বাহিনী) থেকে তিনি তার কমিশন (পাইলট অফিসার পদ) লাভ করেন। ১৯৫৫ সাল পর্যন্ত তিনি ফাইটার হিসেবে কাজ করেন ও পরে ফ্লাইং ইন্সট্রাক্টর হয়ে ওঠেন। তিনি পাকিস্তান এয়ার ফোর্স একাডেমীতে ১৯৫৭ সাল পর্যন্ত ছিলেন। ফ্লাইং ইন্সট্রাক্টর স্কুলে তিনি ১৯৫৮ সাল পর্যন্ত ফ্লাইট কমান্ডার হিসেবে দায়িত্ব পালন করেন। পরে জেট ফাইটার কনভারশন স্কোয়াড্রনে তিনি ফ্লাইট কমান্ডার হিসেবে দায়িত্ব পালন করেন ১৯৬০ সাল পর্যন্ত। ১৯৬১ সাল পর্যন্ত তিনি স্কোয়াড্রন কমান্ডার হিসেবে কাজ করেন পিএএফ একাডেমীতে। পরে জেট ফাইটার কনভারশন স্কোয়াড্রনে তিনি স্কোয়াড্রন কমান্ডার হিসেবে দায়িত্ব পালন করেন ১৯৬৫ সাল পর্যন্ত। ট্রেনিং উইং-এর অফিসার কমান্ডিং হিসেবে ১৯৬৬ সাল পর্যন্ত তিনি পিএএফ একাডেমীতে দায়িত্ব পালন করেন। পিএএফ প্ল্যানিং বোর্ডের প্রেসিডেন্ট হিসেবে তিনি ১৯৬৯ সালের আগ পর্যন্ত দায়িত্ব পালন করেন। পরে তিনি সেকেন্ড ইন কমান্ড হিসেবে পিএএফ বেইসের দায়িত্ব পান ঢাকায় ১৯৬৯ সালে।


title: আবদুল করিম খন্দকার

text: এ.কে. খন্দকার উইং কমান্ডার হিসেবে দায়িত্ব পালনকালীন সময়ে বাংলাদেশের মুক্তিযুদ্ধ ছড়িয়ে পড়ে। ২১শে নভেম্বর ১৯৭১ সালে তিনি পদোন্নতি পান গ্রুপ ক্যাপ্টেন হিসেবে বাংলাদেশের তৎকালীন অন্তর্বতী সরকার থেকে এবং জেনারেল এম. এ. জি. ওসমানী'র ব্যক্তিগত ডেপুটি ইন চার্জ বা উপ-প্রধান সেনাপতি হিসেবেও নিয়োগ পান। ১৯৭১ সালের ১৬ই ডিসেম্বর ভারতীয় সরকার বাংলাদেশে অন্তর্বতী সরকারের প্রায় সব উচ্চপদস্থ কর্মকর্তাকে, যেমন -প্রধানমন্ত্রী তাজউদ্দিন আহমেদ, ১১ জন সেক্টর কমান্ডার, লেফট্যানেন্ট কর্নেল কে. এম. সফিউল্ল্যাহ-সহ এ.কে. খন্দকারকেও ঢাকায় নিয়ে আসেন পাকিস্তানী বাহিনীর আত্মসমর্পণের অনুষ্ঠান দেখতে। স্বাধীনতার পর তিনি এয়ার কমোডর হিসেবে দায়িত্ব পান ও আওয়ামী লীগের তত্ত্বাবধানে স্বাধীনতায় বীরত্বের পুরস্কার কমিটিতে জেনারেল এম. এ. জি. ওসমানী'র প্রধান সহকারী হিসেবে কাজ করেন। এই কমিটির কাজের ফলাফল ছিল ছিদ্রযুক্ত ও ব্যাখাহীন। যিনি কলকাতায় স্বাধীনতা যুদ্ধের সময় একটা দালানে সময় কাটিয়েছেন তিনি রহস্যজনকভাবে বীরউত্তম খেতাব পান। তার সহকারী স্কোয়াড্রন লিডার বদরুল আলমও বীরউত্তম খেতাব পান। ১৯৭৩ সালে তিনি এয়ার ভাইস মার্শাল হিসেবে পদন্নোতি পান ও সিওএএস হিসেবে ১৯৭৫ সালের আগস্ট পর্যন্ত দায়িত্ব পালন করেন। ১৯৭২ সাল থেকে ১৯৭৩ সাল পর্যন্ত তিনি বাংলাদেশ বিমান-এর চেয়ারম্যান হিসেবে কাজ করেন। ১৯৭৫ সালে তিনি অবসরে যান মুশতাকের সরকারের সময়।


title: আবদুল করিম খন্দকার

text: ১৯৭৭ সালে জিয়াউর রহমানের সরকারের সময় ভারতে বাংলাদেশের রাষ্ট্রদূত হিসেবে নিয়োগ পান। ১৯৮৬ সালের অক্টোবর থেকে ১৯৯০ সালের মার্চ মাস পর্যন্ত তিনি এরশাদের সরকারের সাথে কাজ করেন পরিকল্পনা মন্ত্রী হিসেবে। এর আগে তিনি অস্ট্রেলিয়ায় বাংলাদেশের রাষ্ট্রদূত হিসেবে নিয়োগ পান। যুদ্ধাপরাধীদের বিচারের দাবিতে জনসচেতনতা ছড়ানো উদ্দেশ্যে বাংলাদেশ সেক্টর কমান্ডারস ফোরামের চেয়ারম্যান হিসেবে ২ বছর তিনি দায়িত্ব পালন করেন। ৬ই জানুয়ারি ২০০৯ সালে তিনি বর্তমান আওয়ামী লীগ সরকারের পরিকল্পনা মন্ত্রী হিসেবে নিয়োগ পান ও তিনি একজন সংসদ সদস্য। নিজ এলাকার জনগণের কাছে অঙ্গীকার করেছেন যে, নদী ভাঙ্গণের কবল থেকে তাদের রক্ষা করতে তিনি যথাসাধ্য চেষ্টা করবেন।


title: আবদুল করিম খন্দকার

text: তিনি বিভিন্ন সময় ইংল্যান্ড, ফ্রান্স, জার্মানি, যুক্তরাষ্ট্র, স্পেন, ইতালি, গ্রিস, সোভিয়েত ইউনিয়ন, চীন, অস্ট্রেলিয়া, সিঙ্গাপুর, মালয়েশিয়া, থাইল্যান্ড, পাকিস্তান, ভারত, ভুটান, আফগানিস্তান, লিবিয়া, আলজেরিয়া, তিউনিসিয়া, মরক্কো, সৌদি আরব, কুয়েতসহ বিশ্বের প্রায় ৪১টি দেশ ভ্রমণ করেছেন।


title: আবদুল করিম খন্দকার

text: ২০১৪ সালে তার বই "" প্রকাশিত হয়। এতে প্রকাশিত কিছু তথ্যের কারণে ইতিহাস বিকৃতির অভিযোগ এনে কেউ কেউ তার সমালোচনা করেন।


title: বাইলজাবাব

text: বাইলজাবাব ( অথবা ; (, "Ba‘al Azabab" , "Ba‘al Zəbûb", অক্ষরিকভাবে "মাছির লর্ড"; , "Beelzeboub"; ) মানে মাছিদের প্রভু আরবি ও হিব্রু ভাষা মতে। তবে এর আরো কিছু প্রাচীন অর্থ আছে, যেমন এটা একটি সেমেটিক দেবতা যার উপাসনা করা হত ইকরনের ফিলিস্টাইন শহরে। পরবর্তীতে বাইবেল ও খ্রিস্টান ধর্মে একে দেখা যায় দানব হিসেবে আবির্ভূত হতে। এই চরিত্রটি আবার নরকের সাতটি যুবরাজের একটি।


title: বাইলজাবাব

text: বাইবেলে দেখা যায় ইসরায়েলের রাজা আহাজিয়াহ একটি দূর্ঘটনায় আহত হওয়ার পর ইকরন ফিলিস্টাইন শহরে ঈশ্বর বাইলজাবাবের খোঁজে লোক পাঠান এটা জানার জন্য যে তিনি কি আর সুস্থ হবেন। ইয়াওয়েহের কথা অনুযায়ী নবী এলিজা আহাজিয়াহকে মারার ব্যবস্থা করেন কারণ সে ইয়াওয়েহ খোঁজ না করে বাইলজাবাবকে খুঁজছে।


title: বাইলজাবাব

text: ১৬শ শতকের গুপ্তবিদ্যা বিশেষজ্ঞ জোহান ওয়েরের মতে বাইলজাবাব শয়তানের বিরূদ্ধে একটা সফল বিপ্লবের নেতৃত্ব দেয় এবং নরকের সম্রাট লুসিফারের মূল সামরিক কর্মী ও মাছিদের অধিনায়ক। ১৭শ শতকের ভূতের ওজা সেবাস্টাইন মিচালিস তার রচিত পুস্তক অ্যাডমায়ারেবল হিস্টরি ১৬১২ সালেতে বাইলজাবাবকে প্রধান তিনজন পতিত দেবদূতের অন্যতম বলে উল্লেখ করেন, অন্য দু’জন হলেন লুসিফার ও লেভিয়াথন। কবি জন মিল্ট্নের প্যারাডাইস লস্টের একট চরিত্র এই বাইলজাবাব। বাইলজাবাব দোষী ডাইনিদের প্রার্থনার একটি উপাদানও।


title: ভাদের

text: ভাদের একটি পোলিশ ডেথ মেটাল ব্যান্ড যা ১৯৮৩ সালে অলজতুন শহরে গঠিত হয়। পিয়ত্র উইকযারেকের মতে যিনি ব্যান্ডটির প্রতিষ্ঠাতা গায়ক ও গিটার বাদক বলেন স্টার ওয়ারস ফ্লিম সিরিজের ডার্থ ভাদেরের নাম থেকে এই নাম রাখা হয়েছে। এইচ পি লাভচক্রাফটের গল্পও এই ব্যান্ডের গানের কথার অনুপ্রেরণা। বিলবোর্ড ম্যাগাজিনের মতে ২০০৩ সাল থেকে ভাদের ব্যান্ড ৫০০০০০ কপি অ্যালবাম বিক্রি হয়েছে সারা বিশ্বে।


title: ভাদের

text:
ভাদের ব্যান্ডের ১৯৯০ সালে প্রকাশিত তৃতীয় ডেমো মরবিড রিচ আন্তর্জাতিকভাবে তাদের পরিচিত করে তোলেযা ১০০০০ কপি বিক্রি হয়। এই সাফল্য তাদের ইয়ারাচি রেকর্ডসের সাথে চুক্তিবদ্ধ হতে সাহায্য করে। ১৯৯৩ সালে তাদের প্রথম অ্যালবাম দ্যা আল্টিমেট ইনক্যান্টেশনে এই ডেমোর গান গুলো যুক্ত হয়।
যোগাযোগের বিচ্ছিন্নতার কারণে ইয়ারাচি রেকর্ডসের সাথে তাদের চুক্তি শেষ হয়ে যায় সোথিস অ্যালবাম ও দ্যা ডার্কনেস এইজঃ লাইভ’৯৩ প্রকাশের মাধ্যমে। ১৯৯৫ সালে তারা ইম্প্যাক্ট রেকর্ডসের সাথে চুক্তিবদ্ধ হয়। ১৯৯৮ সালের অক্টোবরে তারা পোল্যান্ডে স্লেয়ার ব্যান্ডের একটি কনসার্ট ওপেন করে। ১৯৯৮ সালের শেষের দিকে তারা মেটাল ব্লেড রেকর্ডসের সাথে চুক্তিবদ্ধ হয় তাদের ৬ষ্ঠ অ্যালবাম লিটানি প্রকাশের জন্য। ১৯৯৯ সালের মার্চ মাসে তারা তাদের প্রথম আমেরিকা সফরে আসে। ১৯৯৯ সালে তারা আরেকটি ইউরোপীয়ান ট্যুরে বের হয় যা শেষ হয় থ্রাশ মেটাল ব্যান্ড টেস্টামেন্টের সাথে কনসার্টের মাধ্যমে। ২০০৪ সালে তারা ছোড়জোওতে সাইলসিয়ান স্টেডিয়ামে মেটালকা ব্যান্ডের কনসার্ট ওপেন করে ৫০০০০ লোকের সামনে।
২০০৯ সালের আগস্ট মাসে তাদের নিক্রোপোলিশ অ্যালবাম বের হয় নিউক্লিয়ার ব্ল্যাস্ট রেকর্ডসের মাধ্যমে। আমেরিকান রক ব্যান্ড ঈগলস অব ডেথ মেটাল ব্যান্ড তাদের নাম রেখেছে ভাদের ব্যান্ডের মাধ্যমে অনুপ্রাণিত হয়ে।


title: রুশনারা আলী

text: রুশনারা আলী (সিলেটি: ꠞꠥꠡꠘꠣꠞꠣ ꠀꠟꠤ; জন্ম ১৪ মার্চ ১৯৭৫) একজন ব্রিটিশ লেবার পার্টি রাজনীতিবিদ ও ইয়ং ফাউন্ডেশনের সহকারী পরিচালক যিনি একই সাথে বেথনাল গ্রিন এ্যান্ড বাউয়ের জন্য সংসদ সদস্য ২০১০ সাল থেকে। রুশনারা আলী ২০১৪ সালে লেবার পার্টি থেকে পদত্যাগ করেন। তাঁর পদত্যাগপত্রে তিনি উল্ল্যেখ করেন যে তাঁর দল ক্ষমতাসীন দলের সাথে একমত হয়ে ইরাকে যে সামরিক আগ্রাসন চালিয়েছে তা কোনও সমাধান নয় এবং তা দীর্ঘমেয়াদী সমস্যা তৈরি করবে। তিনি এ ধরনের যুদ্ধ কখনোই সমর্থন করতে পারেন না।


title: রুশনারা আলী

text:
রুশনারা আলী ১৯৭৫ সালে বাংলাদেশে জন্ম নেন সিলেট জেলার বিশ্বনাথে। তিনি মাত্র ৭ বছর বয়সে পরিবারের সাথে লন্ডনের পূর্ব প্রান্তে অভিবাসিত হন যেখানে তিনি মালবেরি স্কুলস অব গার্লস ও টাওয়ার হ্যামলেট কলেজ-এ শিক্ষা লাভ করেন। টাওয়ার হ্যামলেটে বেড়ে ওঠার সময়ে তার বাবা হাতের কাজ করতেন।অক্সফোর্ড বিশ্ববিদ্যালয়ের সেন্ট জনস কলেজে তিনি দর্শন, রাজনীতি ও অর্থনীতি বিষয়ে পড়াশোনা করেন যা ছিল তার পরিবারের জন্যই প্রথম ঘটনা বিশ্ববিদ্যালয়ে পড়ার।
মাইকেল ইয়ং-এর গবেষণা সহকারী হিসেবে তিনি তার কর্মজীবন শুরু করেন ও টাওয়ার হ্যামলেটস সামার বিশ্ববিদ্যালয়ের জন্য সংস্কার প্রজেক্টের কাজ করেন, যেখানে মুক্ত শিক্ষার কর্মসূচী চালু আছে ১১ থেকে ২৫ বছর বয়সীদের জন্য।ভাষা সংযোগ-এর উন্নতির জন্য তিনি কাজ করেন যা একটি জাতীয় দূরালাপনী ব্যাখাকারী কর্মকান্ড যেখানে ১০০টির মতো ভাষায় এটা করা হয়।১৯৯৭ থেকে ১৯৯৯ সাল পর্যন্ত তিনি সংসদ সহকারী ছিলেন সংসদ সদস্য ওনা কিং-ইয়ের যিনি বেথনাল গ্রিন এ্যান্ড বাউ জন্য মনোনীত ছিলেন।.
মানবাধিকার বিষয়ে তিনি বিদেশী কার্যালয়ে কাজ করেন ২০০০ থেকে ২০০১ সাল পর্যন্ত। এর আগে আলী একজন গবেষণা সহযোগী হিসেবে কাজ করেন আই পি পি আরে। বার্নলে, ওল্ডহ্যাম ও ব্র্যাড ফোর্ডে ২০০১ সালের দাঙ্গার ফলে স্থানীয় ও জাতীয় মাধ্যমকে গতিশীল করার জন্য একটি কর্মকান্ডের নেতৃত্ব দেন তিনি যা সম্ভব হয়েছিল ২০০২ সাল থেকে ২০০৫ সাল পর্যন্ত হোম অফিসের কমিউনিটিস ডাইরেক্টরেট হিসেবে কাজ করে এবং এটা করা হয়েছিল যাতে আর কোন রকম বিশৃংখলা ও নৈরাজ্য সৃষ্টি না হয় ও কেন্দ্রীয় সরকারকে কার্যকরী পদক্ষেপ নেয়ার জন্য।.
রুশনারা আলী ২০০৫ সাল থেকে বেথেল গ্রিনে অবস্থিত ইয়ং ফাউন্ডেসন-এর সহকারী পরিচালক যারা নতুন ধরনের সামাজিক বিষয়ে আলোকপাত করেন। তিনি একই সাথে টাওয়ার হ্যামলেটস সামার বিশ্ববিদ্যালয়ের একজন সদস্য,একজন কমিশনার লন্ডন শিশু দারিদ্র কমিশনের, বোর্ড সদস্য টাওয়ার হ্যামলেট কলেজের , পল হ্যাম্লাইন ফাউন্ডেশনের ট্রাস্টি ও টেট ব্রিটেন কাউন্সিলের সদস্য।
দ্যা গার্ডিয়ান, প্রসপেক্ট ও প্রগ্রেস ম্যাগাজিনে তিনি জাতীয় ও স্থানীয় নানা রাজনৈতিক বিষয় নিয়ে প্রবন্ধ লিখেছেন।. এছাড়াও তিনি কোয়েশ্চন টাইম এক্সট্রা , বিবিসি রেডিও ৪-এর ওমেন্স আওয়ার এবং থিঙ্কিং অ্যালোড-এ উপস্থিত হন। দ্যা গার্ডিয়ানের মতে তিনি ব্রিটেনের সবচেয়ে ক্ষমতাশালী মহিলাদের একজন।


title: রুশনারা আলী

text: ২০০৭ সালে এপ্রিলে লেবার পার্টির পক্ষ থেকে নির্বাচনে অংশ নেয়ার জন্য বেথনাল গ্রিন এ্যান্ড বাউ এলাকার জন্য নির্বাচিত হন ও ৬ই মে ২০১০ সালে তিনি সংসদ সদস্য নির্বাচিত হন ১১৫৭৪ ভোট বেশি পেয়ে।. তিনি হাউজ অব কমনসে নির্বাচিত প্রথম বাংলাদেশী ও ২০১০ সালে নির্বাচিত প্রথম ৩ জন মুসলিম মহিলা এমপির অন্যতম।


title: রুশনারা আলী

text: পরে ২০১৪ সালের ২৬ সেপ্টেম্বর তিনি সংসদ থেকে পদত্যাগ করেন। পদত্যাগের কারণ হিসাবে তিনি উল্ল্যেখ করেন কোয়ালিশন সরকার ইরাকের এই এস এই এল এর বিরুদ্ধে যে যুদ্ধ ঘোষণা করেছে তা তিনি মেনে নিতে পারেন না। তিনি মনে করেন যুদ্ধ কোন সমাধান নয়। বরং আরও এ ধরনের যুদ্ধ আরও রক্তাক্ত আগামি তৈরি করবে। তবে তিনি তার দলের প্রধানের জন্যে পদত্যাগ পত্রে শুভ কামনা করেন এবং বলেন তিনি বিশ্বাস করেন আগামি নির্বাচনে তার দল জিতবে। অন্যদিকে লেবার দলের প্রধান বলেন রুশনারার নিজের সিদ্ধান্তের প্রতি সম্মান জানিয়েই তার পদত্যাগ পত্র গ্রহণ করা হয়ছে।


title: মারিও বার্গাস ইয়োসা

text: মারিও বার্গাস ইয়োসা (স্পেনীয় ভাষায়: Mario Vargas Llosa) পেরুর শীর্ষস্থানীয় কথাসাহিত্যিক ও গদ্যকার যিনি ২০১০ খ্রিস্টাব্দে সাহিত্যে নোবেল পুরস্কার লাভ করেন। তাঁর রাজনীতিস্নাত রচনাবলীতে ল্যাটিন আমেরিকায় ক্ষমতা ও দুর্নীতির অমানিশা তীব্র ও নিবিড়ভাবে চিত্রিত। বিংশ শতকের হিস্পানী লেখকদের মধ্যে তিনি অন্যতম প্রধান। তাঁর রচিত উপন্যাস, নাটক এবং গদ্যগ্রন্থের সংখ্যা ৩০-এর অধিক। স্পেনীয় ভাষার সাহিত্যে বার্গাস ইয়োসার নাম কালোর্স ফুয়েন্তেস এবং গার্সিয়া মার্কেসের সঙ্গে সমমর্যাদায় উচ্চারিত হয়ে থাকে। অনেক পর্যবেক্ষকের মতে আন্তর্জাতিক সাহিত্য পরিমণ্ডলে তাঁর প্রভাব গভীরতর। ১৯৬০-এর দশকে "নায়কের কাল", "দ্য গ্রীন হাউস" এবং "গীর্জ্জায় কথোপকথন" উপন্যাসত্রয় কেন্দ্র করে তাঁর খ্যাতি ছড়িয়ে পড়তে থাকে। উপন্যাস, প্রবন্ধ-নিবন্ধ এবং সংবাদপত্রীয় রচনাবলীতে অবধৃত তাঁর অকপট রাজনৈতিক দৃষ্টিভঙ্গী শাসক মহলে বিশেষ তোলপাড় সৃষ্টি করে। অধিকাংশ ক্ষেত্রে পেরুর জাতীয় ও সামাজিক প্রেক্ষাপটে রচিত হলেও কেবল পেরু নয় বরং ক্রমশ বিংশ শতকের বিশ্বব্যাপী সাধারণ মানুষের রাজনীতিসঞ্জাত অসহায়ত্ব ও বিপন্নতা তাঁর লেখনীতে প্রতিফলিত হয়েছে। তাঁর রচনায় দ্রোহের গভীর অনুপ্রাণনার সঙ্গে-সঙ্গে রয়েছে ব্যাপ্ত কৌতুকাবহ, কখনো যৌনতা। যেখানেই মানুষের স্বাধীনতা বিপন্ন কিংবা মানবাধিকার লাঞ্চিত সেখানেই বার্গাস ইয়োসার প্রতিবাদী কণ্ঠস্বর শোনা যায়। তাই তাঁকে ল্যাটিন আমেরিকার "রাজনৈতিক বিবেক" বিবেচনা হয়। সমাজ বদলের অনপনেয় তাড়না তাঁকে প্রত্যক্ষ রাজনীতিতে সম্পৃক্ত করেছিল ; তিনি ১৯৯০ খ্রিস্টাব্দে পেরুর রাষ্ট্রপতি পদের জন্য সাধারণ নিবার্চনে অংশগ্রহণ করেছিলেন। যদিও তিনি জয় লাভ করেন নি, তবু চেকোস্লাভাকিয়ার ভাস্লাভ হাভেলের পর পৃথিবীতে তিনিই দ্বিতীয় সাহিত্যিক যিনি ভোটাভুটির প্রথম পর্বে বিজয়ী হয়ে রাষ্ট্রক্ষমতার শীর্ষ পদ গ্রহণের কাছাকাছি পৌঁছে গিয়েছিলেন।


title: মারিও বার্গাস ইয়োসা

text: তাঁর জন্ম দক্ষিণ পেরুর আরেক্বিপা শহরে এক মধ্যবিত্ত পরিবারে, ১৯৩৬-এর ২৮ মার্চ তারিখে। জন্মসূত্রে তাঁর পূর্ণ নাম হোর্হে মারিও পেদ্রো বার্গাস ইয়োসা। তাঁকে সচরাচর তাঁর পারিবারিক নাম 'বার্গাস ইয়োসা' ধরেই সম্বোধন করা হয়। জন্মের ঠিক পূর্বে তাঁর পিতা-মাতার বিচ্ছেদ হয়ে যায়। তাঁর শৈশব কাটে মা আর নানা-নানীর সাথে বলিভিয়ায়। দশ বৎসর বয়সে তিনি প্রথম পিতার দেখা লাভ করেন। তাঁর শৈশব কেটেছে নিবিড় দারিদ্রের মধ্যে। জীবিকার তাগিদে তিনি মাত্র ষোল বৎসর বয়সে বিভিন্ন অপরাধ সাময়িকীতে সাংবাদিকতার কাজ করতে শুরু করেন।


title: মারিও বার্গাস ইয়োসা

text: হাই স্কুলের পর তিনি 'কলেজিও ন্যাসনাল সান মিগেল দ্য পিওরা'-তে ভর্তি হন। পরে তিনি 'ন্যাশনাল ইউনিভার্সিটি অব সান মার্কস'-এ আইন ও সাহিত্য অধ্যয়ন করে। বৃত্তি পেয়ে মাদ্রিদের ইনিভার্সিতি কমপ্লুতেন্সে থেকে ১৯৫৯ খ্রিস্টাব্দে তিনি পিএইচডি ডিগ্রী লাভ করেন। মাত্র আঠারো বৎসর বয়সে তাঁর দশ বৎসরের বড় সম্পর্কিত খালা হুলিয়া ঊরক্বিদিকে বিয়ে করে তিনি স্বীয় অ্যাডভেঞ্চার প্রবণতার স্বাক্ষর রেখেছিলেন। এই বিয়ে ভেঙ্গে যায় ১৯৫৯-এ। পরবর্তীতে ১৯৬৫ খ্রিস্টাব্দে তিনি প্যাত্রিসিয়া ইয়োসাকে বিয়ে করেন। তাঁদের তিনটি সন্তান।


title: মারিও বার্গাস ইয়োসা

text:
১৯৫০-এর দশকের শেষভাগে ছাত্রাবস্থায় তিনি সাংবাদিকতা শুরু করেন।
তাঁর মূল জীবিকা অধ্যাপনা। ১৯৬৭-তে তিনি গ্রিসে হুলিয়ো কোর্তজার-এর সঙ্গে যৌথভাবে ইউনেস্কোর হয়ে অনুবাদের কাজ করছিলেন।


title: মারিও বার্গাস ইয়োসা

text: পরবর্তীতে যে সকল প্রতিষ্ঠানে তিনি শিক্ষকতা করেছেন তার মধ্যে রয়েছে ইউনির্ভাসিটি আব লন্ডনের কুইন ম্যারী করেজ ও কিংস কলেজ, ওয়াশিংটন স্টেট (পুলম্যান), ইউনিভার্সিটি অব পুয়ের্টো রিকো, মার্কিন যুক্তরাষ্ট্রের কলাম্বিয়া বিশ্ববিদ্যালয়, হার্ভার্ড বিশ্ববিদ্যালয়, প্রিন্সটন বিশ্ববিদ্যালয়, জর্জটাউন বিশ্ববিদ্যালয় এবং সিটি ইউনিভার্সিটি অব নিউ ইয়র্ক। এছাড়া তিনি ওয়াশিটনের উড্রো উইলসন সেন্টারে ফেলো হিসাবেও কাজ করেছেন। অধ্যাপনা ছাড়াও সাংবাদিকতা করে থাকেন।


title: মারিও বার্গাস ইয়োসা

text: বার্গাস ইয়োসা গভীরভাবে সমাজ সচেতন। তিনি মনে করেন যে রাজনীতি রাজনীতিবিদদের একচেটিয়া অধিকার নয়। লেখক এবং সংস্কৃতি কর্মীরাও রাজনীতিতে গভীর ভূমিকা রাখতে সক্ষম। বর্তমান বিশ্বে রাজনীতিকে এড়িয়ে থাকার অবকাশ নেই। তিনি মনে করেন বর্তমান সমাজের প্রধান সমস্যা সহনশীলতার প্রকট অভাব। সহনশীলতার অভাবে গণতন্ত্র গণতন্ত্র থাকে না। তিনি মনে করেন একবিংশ শতাব্দীর মূল আন্তজাতির্ক সমস্যা হলো "সন্ত্রাসবাদ"। সন্ত্রাসবাদের উৎপত্তি "ফ্যানাটিজম" থেকে ; ফ্যানাটিকরা স্বীয় বিশ্বাসকে অবিমিশ্র সত্য মনে করে এবং প্রতিপক্ষ অসত্য বিধায় তাকে ধ্বংস করে দেয়ার নীতিতে কাজ করে। তিনি মনে করেন ল্যাটিন আমেরিকার সকল সমস্যার মূলে রয়েছে ভ্রষ্ট রাজনীতি। বার্গাস ইয়োসা লেখকের রাজনৈতিক দর্শনের ব্যাপারে অনাপসী। গার্সিয়া মার্কেস সম্পর্কে তাঁর বক্তব্য, "আমার মতে, তাঁর লেখা ও রাজনীতির মান এক নয়। এখন শুধু এইটুকুই বলি, আমি লেখক হিসেবে তাঁর কাজের বড় ভক্ত। এরমধ্যে আমি তো বলেছি যে, আমি তাঁর কাজ নিয়ে ৬০০ পৃষ্ঠার একটি বই লিখেছি। কিন্তু ব্যক্তিগতভাবে আমি তাঁকে ততটা শ্রদ্ধা করতে পারি না; তাঁর রাজনৈতিক বিশ্বাসকেও না। তাঁর বিশ্বাসকে সিরিয়াস মনে হয় না।"


title: মারিও বার্গাস ইয়োসা

text: জীবনের প্রারম্ভেই তিনি রাজনীতিমনস্ক ছিলেন এবং তাঁর কথাসাহিত্য শুরু থেকেই গভীরভাবে রাজনীতিগ্রস্ত। রাষ্ট্রযন্ত্র কর্তৃক মানবতা বিরোধী কর্মকাণ্ড, সামরিক বাহিনীর দাপট, মুনাফালোভী বৃহৎ ব্যবসায়ী প্রতিষ্ঠানের শোষণ ইত্যাদি তাঁর চেতনায় যে দ্রোহ সৃষ্টি করেছিল সে থেকেই তাঁর রাজনীতিকতার সূত্রপাত। তবে তাঁর রাজনৈতিক দর্শন ক্রমশ বাম থেকে ডানে হেলে পড়েছে। একসময় ফিদেল কাস্ত্রো তাঁকে প্রবলভাবে অনুপ্রাণিত করলেও পরবর্তীকালে তিনি কিউবার বিপ্লবী শাসনের সমালোচনা করেছেন। তিনি সমাজতন্ত্রিক সোভিয়েত রাশিয়ার বাক-স্বাধীনতা বিরোধী শাসনের কঠোর সমালোচনা করেছেন। ১৯৮০'র শেষপাদে তিনি সক্রিয় রাজনীতিতে অংশগ্রহণের সিদ্ধান্ত নেন। পরবর্তীতে তাঁর মনে হয়েছে যে এ' সিদ্ধান্তটি সঠিক ছিল না। ১৯৯০ খ্রিস্টাব্দে পেরুর রাষ্ট্রপতি নির্বাচনে তিনি প্রতিদ্বন্দ্বিতা করেন ও পরাজিত হন। এই পরাজয় তাকে বিক্ষুব্ধ করে এবং তিনি স্পেনে অভিবাসন গ্রহণ করেন। নাগাড়ে সাত বছর তিনি পেরু যান নি। তিনি মুক্ত বাজার অর্থনীতিতে বিশ্বাস করেন। বার্গাস ইয়োসা ব্রিটিশ প্রধামন্ত্রী মার্গারেট থ্যাচারের সমর্থক ছিলেন। অন্যদিকে তিনি বলতেন লেবার পার্টির টনি ব্লেয়ার থ্যাচারের উপযুক্ত শিষ্য। বার্গাস ইয়োসা মনে করেন পৃথিবীতে যুদ্ধ ছড়িয়ে দিয়ে বহুজাতিক ব্যবসায়ী প্রতিষ্ঠানকে সমর্থন করে মার্কিন যুক্তরাষ্ট্র ভুল পথে চলেছে। যদিও তিনি আর ক্ষমতা-লাভের রাজনীতিতে জড়িত নন, তবু রাজনীতি তাঁর প্রধান প্রতিপাদ্য রয়ে গেছে।


title: মারিও বার্গাস ইয়োসা

text: ছেলেবেলাতেই সাহিত্য রচনায় তাঁর প্রবল আগ্রহ লক্ষ্য করা যায়। বিশ্ববিদ্যালয়ের পড়ার সময় তিনি লেখক হওয়ার সিদ্ধান্ত নিয়েছিলেন। যৌবনে প্যারিস, মাদ্রিদ ও লন্ডনে অবস্থানকালে তিনি লেখক হিসাবে আত্মপ্রকাশ করেন। সাহিত্য রচনায় তিনি শুরু থেকেই ব্যক্তিগত অভিজ্ঞতার সঙ্গে ঐতিহাসিক ঘটনাবলী উপজীব্য করেছেন। সমাজের ক্ষয়িষ্ণু রূপ, বৈষম্য, শোষণ ও নিপীড়ন ইত্যাদি বিষয়াবলী পৌন:পুনিকভাবে তাঁর আনুকূল্য লাভ করেছে বিভিন্ন উপন্যাসে।


title: মারিও বার্গাস ইয়োসা

text: তাঁর প্রথম প্রকাশিত গ্রন্থ "লস জেফিস"। এটি প্রকাশিত হয় ১৯৫৯ খ্রিস্টাব্দে। এর পর ২০১০ পর্যন্ত তিনি আর ছোটগল্পের কোন সংকলনগ্রন্থ প্রকাশ করেন নি। জীবনের প্রথম গ্রন্থটি সম্পর্কে বার্গাস ইয়োসা বলেছেন, "আমি ফকনারের অনুরক্ত ছিলাম, কিন্তু এই গল্পগুলোতে আমি হেমিংওয়েকে অনুকরণ করেছি"।


title: মারিও বার্গাস ইয়োসা

text: ১৯৬৩ খ্রিস্টাব্দে প্রকাশিত "নায়কের কাল" নামক প্রথম উপন্যাসটিই বিতর্কের জন্ম দেয়। এটি পেরুর মিলিটারি একাডেমীর প্রেক্ষাপটে রচিত। এই একাডেমীতে তিনি দুই বছর অধ্যয়ন করেছিলেন। বিক্ষুব্ধ সামরিক বাহিনী এ বইটির এক হাজার কপি পুড়িযে দেয়। প্রথম উপন্যাসের মধ্য দিয়েই তিনি বিশ্বব্যাপী হিস্পানী পাঠকগোষ্ঠীর মনোযোগ আকর্ষণ করতে সক্ষম হয়েছিলেন।


title: মারিও বার্গাস ইয়োসা

text:
রাজনৈতিক উপন্যাস রচনায় তিনি বিশেষভাবে নিবদ্ধ। তাঁর প্রধান পাঁচটি উপন্যাস হলো: ১৯৬৩ খ্রিস্টাব্দে প্রকাশিত "নায়কের কাল" (The Time of the Hero), ১৯৭৭ খ্রিস্টাব্দে প্রকাশিত "জুলি চাচী এবং নাট্যরূপকার", (Aunt Julia and the Scriptwriter), ১৯৮১ খ্রিস্টাব্দে প্রকাশিত "জগৎ বিলয়ের যুদ্ধ" (The War of the End of the World), ২০০০ খ্রিস্টাব্দে প্রকাশিত "ছাগলের মহাভোজ" (The Feast of the Goat) এবং ২০০৬-এ প্রকাশিত "নষ্টা মেয়ে" (The Bad Girl)। "ছাগলের মহাভোজ" উপন্যাসের কাহিনীতে তিনি স্বৈরাচারী একনায়কের উত্থান এবং অদ্ভুত সমাজ-সম্পৃক্ততার বিশ্লেষণ করেছেন। তাঁর রচনা রাজনীতিস্নাত হলেও তিনি কখনো সাহিত্যগুণ ও শিল্পমানের ব্যাপারে আপস করেন নি। নোবেল পুরস্কার ঘোষণা শেষে সুইডিশ একাডেমীর সচিব সাংবাদিকদের কাছে ভার্গাস ইয়োসাকে একজন অনন্যসাধারণ "কাহিনীকার" হিসাবে আখ্যায়িত করেন, যার "রচনাশৈলী জটিল" এবং "সংলাপ অসরল"। তাঁর রচনারীতিকে "কাহিনী-বয়নের একটি প্রাগ্রসর কৌশল" হিসাবে বর্ণনা করা হয়।।
সাহিত্যে অসামান্য অবদানের জন্য তিনি দেশে-বিদেশের বহু পুরস্কারে ভূষিত হয়েছেন। এর মধ্যে সবচেয়ে গুরুত্বপূর্ণ ২০১০ খ্রিস্টাব্দে সাহিত্যে নোবেল পুরস্কার। পুরস্কারের মূল্যমান ১০ মিলিয়ন সুইডিশ ক্রোনার। গুজব ছিল ২০১০-এ কেনিয়ার নগুগি ওয়া থিয়োঙ্গ'ও, মার্কিন কর্ম্যাক ম্যাকারথি বা সুইডিশ কবি টমাস ট্রান্সটোমার এই তিনজনের কারো একজনের ভাগ্যে নোবেল পুরস্কারের শিকে ছিঁড়বে। বার্গাস ইয়োসার ধারণা ছিল যেহেতু তিনি অতিমাত্রায় উদারনৈতিক তাই সুইডেনের নোবেল কমিটি কখনো তাঁকে এ পুরস্কারের জন্য বিবেচনা করবে না। ৭ অক্টোবর বিকাল ৫টায় (জিএমটি) যখন নোবেল পুরস্কারের ঘোষণা করা হলো তখন তিনি একই সঙ্গে বিস্ময় ও আনন্দ অনুভব করেন। বস্তুত নোবেল প্রাপ্তির সংবাদটিকে তিনি প্রথমে কৌতুক বলে জ্ঞান করেছিলেন। এ সময় তিনি নিউ ইয়র্কে অবস্থান করছিলেন, প্রিন্সটন বিশ্ববিদ্যালয়ে প্রদেয় একটি লেকচার প্রস্তুত করছিলেন ভোর ৫টায় উঠে: বিষয় ১৯৪৯ খ্রিস্টাব্দে প্রকাশিত কিউবান সাহিত্যিক কার্পেন্তিয়েরের একটি উপন্যাস। একই দিন অপরাহ্নে আয়োজিত এক সাংবাদিক সম্মেলনে তিনি তাঁর নোবেল প্রাপ্তিকে "ল্যাটিন আমেরিকান সাহিত্যের স্বীকৃতি" হিসেবে বর্ণনা করেন। ৭ ডিসেম্বর ২০১০ সোমবার তিনি স্টকহোমে গিয়ে নোবেল পুরস্কার গ্রহণ করেন। এ দিন সন্ধ্যায় তিনি রিচার্ডসন অডিটোরিয়ামে স্পেনীয় ভাষায় বক্তৃতা প্রদান করেন। বক্তৃতায় তিনি অভিযোগ করেন যে বিজ্ঞান এবং প্রযুক্তির আধিপত্য মানুষের সংস্কৃতির সর্ব্বনাশ করেছে।


title: সিঙ্গাপুর চাঙ্গি বিমানবন্দর

text: সিঙ্গাপুর চাঙ্গি বিমানবন্দর সিঙ্গাপুরের প্রধান আন্তর্জাতিক বিমানবন্দর। এটি দিক্ষিণ-পূর্বেশিয়ার অন্যতম প্রধান বিমানবন্দর। চাঙ্গি বিমানবন্দর চাঙ্গি বাণিজ্যিক এলাকা থেকে উত্তর-পূর্বে ১৭.২ কিলোমিটার (১০.৭ মাইল) পর্যন্ত বিস্তৃত।


title: সিঙ্গাপুর চাঙ্গি বিমানবন্দর

text: চাঙ্গি এয়ারপোর্ট গ্রুপ এই বিমানবন্দর পরিচালনা করে। চাঙ্গি বিমানবন্দর সিঙ্গাপুর এয়ারলাইন্স, সিঙ্গাপুর এয়ারলাইন্স কার্গো, সিল্কএয়ার, টাইগার এয়ারওয়েজ, ভ্যালুএয়ার-এর প্রধান কেন্দ্র। ২০০৯ এর সেপ্টেম্বর নাগাদ ৯৬টি এয়ারলান্স এই বিমানবন্দর ব্যবহার করে এবং বিশ্বের প্রায় ২০০টি ও ৬০টি দেশ শহর এই বিমানবন্দরের মাধ্যমে সিঙ্গাপুরের সাথে যুক্ত। এটি কানটাস এয়ারওয়েজ-এর দ্বিতীয় প্রধান কেন্দ্র। কানটাস এয়ারওয়েজ এই বিমানবন্দরের সবচেয়ে বড় বিদেশি এয়ারলাইন্স। এই বিমানবন্দরে দুই মিলিয়নেরও অধিক যাত্রী কানটাস এয়ারলান্সের মাধ্যমে যাতায়াত করে। চাঙ্গি বিমানবন্দর সিঙ্গাপুরের অর্থনীতিতে উল্লেখযোগ্য অবদান রাখে। চাঙ্গি বিমানবন্দরে প্রায় ২৮,০০০ লোক নিযুক্ত, যা ৪.৫ বিলিয়ন ডলারেরও অধিক অর্থ উৎপাদন করে।


title: সিঙ্গাপুর চাঙ্গি বিমানবন্দর

text: ২০০৯ সালে চাঙ্গি বিমানবন্দর দিয়ে প্রায় ৩৭,২০৩,৯৭৮ যাত্রী যাতায়াত করেছে, এই সংখ্যা ২০০৮ অর্থবছরের তুলনায় ১.৩% কম। এই বিমানবন্দর বিশ্বের ২১তম এবং এশিয়ার ৫ম ব্যস্ত বিমানবন্দর। এছাড়া এটি বিশ্বের অন্যতম ব্যস্ততম কার্গো বিমানবন্দর। ২০০৯ সালে চাঙ্গি বিমানবন্দর দিয়ে প্রায় ১.৬৬ মিলিয়ন টন মালামাল বহন করা হয়েছে। ২০০৮ এর ৯ জানুয়ারীতে এই বিমানবন্দরের তৃতীয় টার্মিনাল উদ্বোধন করা হয়, এটি প্রায় ১.৭৫ বিলিয়ন সিঙ্গাপুরিয়ান ডলার ব্যয়ে নির্মিত হয়। এছাড়া প্রথম টার্মিনালটিতেও ২৪০ মিলিয়ন ডলার ব্যয়ে নবসংস্কারকৃত দ্বিতীয় টার্মিনালের মত সংস্কার করা হবে।


title: সিঙ্গাপুর চাঙ্গি বিমানবন্দর

text: ১৯৮১ সালে উদ্বোধনের পর থেকে গুণগত মান, উৎকৃষ্টতা, অসাধারণ সেবা দ্বারা বিমান পরিবহন শিল্পে চাঙ্গি বিমানবন্দর বিশিষ্টতা অর্জন করেছে। ১৯৮৭ থেকে ২০০৭ পর্যন্ত চাঙ্গি বিমানবন্দর ২৮০টি আন্তর্জাতিক পুরস্কার লাভ করেছে। ২০০৭ পর্যন্ত বিমানবন্দরটি ১৯ বার বেস্ট এয়ারপোর্ট অ্যাওয়ার্ড অর্জন করেছে।


title: এশিয়ান পেইন্টস শারদ সম্মান

text: এশিয়ান পেইন্টস শারদ সম্মান কলকাতার দুর্গাপূজায় শ্রেষ্ঠ শিল্পকৃতিত্বের জন্য প্রদেয় একটি বিশেষ পুরস্কার। ১৯৮৫ সাল থেকে এশিয়ান পেইন্টস কলকাতার দুর্গাপূজা সমিতিগুলিকে এই পুরস্কারে ভূষিত করে আসছে। এশিয়ান পেইন্টস শারদ সম্মান চালু হওয়ার পর থেকে আরও একাধিক শারদ সম্মান চালু হয়েছে, কিন্তু অদ্যাবধি এশিয়ান পেইন্টস শারদ সম্মান দুর্গাপূজার ক্ষেত্রে একটি বিশেষ স্থান অধিকার করে রয়েছে।


title: এশিয়ান পেইন্টস শারদ সম্মান

text: ১৯৮৫ সাল থেকে কলকাতার দুর্গাপূজায় শ্রেষ্ঠ মণ্ডপসজ্জার জন্য "এশিয়ান পেইন্টস শারদ সম্মান" প্রদান শুরু হয়। কলকাতার ৩০০০ পূজামণ্ডপের মধ্যে থেকে কয়েকটি সম্মান প্রতিযোগিতার জন্য নির্বাচিত করা হয় এবং শেষ পর্যন্ত ছয়টি মণ্ডপ প্রতি বছর এই সম্মান লাভ করে।


title: এশিয়ান পেইন্টস শারদ সম্মান

text: পুরস্কার ভাস্কর্যটি বেদীর উপর স্থাপিত একটি শঙ্খের আকৃতিবিশিষ্ট। এটি রুপোর তৈরি (আগে সোনার তৈরি হত)। এটি কাচের বাক্সে ঢাকা থাকে এবং সম্মান দক্ষিণার চেক সহ বিজয়ীকে দেওয়া হয়। "নব্য নকশি" পুরস্কারের রূপটি আলাদা। এটি সশীষ ডাব ও আমপল্লব যুক্ত দেবীঘটের আকৃতিবিশিষ্ট। এটিও রুপোর তৈরি।


title: এশিয়ান পেইন্টস শারদ সম্মান

text: পুরস্কারের লোগো হল একটি ঢাক-বাদনরত ছেলের ছবি। অন্যান্য লোগোর মধ্যে রয়েছে দুর্গাপ্রতিমার মুখের স্কেচ, বেলুন নিয়ে ক্রীড়ারত বালকবালিকার ছবি ইত্যাদি। পুরস্কারের শ্লোগান হল "শুদ্ধ শূচি, সুস্থ রুচির সেরা বাছাই"। কথাটি কবি সুভাষ মুখোপাধ্যায়ের রচনা।


title: এশিয়ান পেইন্টস শারদ সম্মান

text:
এশিয়ান পেইন্টস শারদ সম্মানে মোট ছয়টি পুরস্কার দিয়ে পূজামণ্ডপগুলিকে সম্মানিত করা হয়। ১৯৮৫ সালে এই পুরস্কার চালু করার সময় মোট তিনটি পূজাকে শ্রেষ্ঠ পূজামণ্ডপ বিভাগে সম্মানিত করা হত। ১৯৯৪ সাল থেকে অখ্যাত অথচ উৎকৃষ্ট শিল্পরুচিসম্পন্ন মণ্ডপগুলিকে সম্মানিত করার জন্য "বছরের বিস্ময়" নামে একটি বিভাগ চালু হয়। পরবর্তী ছয় বছর এই চারটি বিভাগেই পূজামণ্ডপগুলিকে সম্মানিত করা হতে থাকে। ২০০০ সাল থেকে বিশেষ মণ্ডপসজ্জা পরিকল্পনার জন্য "নব্য নকশি" এবং শ্রেষ্ঠ প্রতিমার জন্য "শ্রেষ্ঠ প্রতিমাশিল্পী" নামে দুটি বিভাগ চালু হয়। সম্মান প্রদানের কয়েকটি শর্তের মধ্যে উল্লেখযোগ্য হল নির্দিষ্ট থিমের ভিত্তিতে মণ্ডপের সামগ্রিক সৌন্দর্য ও বিশালতা, দুর্গা প্রতিমার সৌন্দর্য, মণ্ডপের অভ্যন্তরীণ সৌন্দর্য ইত্যাদি।
প্রদানের বছর (১৯৮৫ – বর্তমান)
১৯৮৫ সালে পুরস্কার প্রবর্তনের সময় থেকে এই বিভাগে পুরস্কার দেওয়া হচ্ছে। তিনটি পূজামণ্ডপকে মণ্ডপসজ্জা, প্রতিমা, পরিবেশরক্ষা, আলোকসজ্জা ইত্যাদিতে শ্রেষ্ঠত্ব প্রদর্শনের জন্য এই পুরস্কার দেওয়া হয়। তিনটি পুরস্কারের কোনো নির্দিষ্ট ক্রম (যথা, প্রথম, দ্বিতীয় বা তৃতীয়) নেই। তিনটি পুরস্কারকেই "শ্রেষ্ঠ পুজো" নামে অভিহিত করা হয়। অতীতে বিখ্যাত পূজামণ্ডপগুলি এই পুরস্কার লাভ করলেও, বর্তমানে অনেক অখ্যাত পূজামণ্ডপও নিজ শ্রেষ্ঠত্ব দেখিয়ে এই পুরস্কার লাভে সক্ষম হয়েছে। বর্তমানে কলকাতার অনেক পূজাতেই থিম-ভিত্তিক মণ্ডপ ও প্রতিমাসজ্জা দেখা যায়। ২০০১ সালে "বোসপুকুর শীতলামন্দির সার্বজনীন" ভাঁড় দিয়ে পূজামণ্ডপ তৈরি করে শ্রেষ্ঠ পুজোর সম্মান লাভ করে। অনেক পূজামণ্ডপই একাধিকবার এই সম্মান পেয়েছে। "আদি বালিগঞ্জ সার্বজনীন" পাঁচ বার শ্রেষ্ঠ পুজোর সম্মান পেয়েছে। এই বিভাগে পুরস্কার পাওয়া কোনো পূজামণ্ডপই পরে "বছরের বিস্ময়" বিভাগের জন্য মনোনীত হতে পারে না, তবে "নব্য নকশি" বা "শ্রেষ্ঠ প্রতিমাশিল্পী" বিভাগে পুরস্কার পেতে পারে।


title: এশিয়ান পেইন্টস শারদ সম্মান

text:
প্রদানের বছর (১৯৯৪ – বর্তমান)
১৯৯৪ সালে এই পুরস্কার চালু হয় মূলত অখ্যাত পূজামণ্ডপগুলিকে সুপরিচিত করে তোলার উদ্দেশ্যে। অনেক অখ্যাত পূজাই এই পুরস্কার পেয়ে কলকাতাবাসীর কাছে পরিচিত নাম হয়ে উঠেছে। এগুলির মধ্যে উল্লেখযোগ্য হল বড়িশা সহযাত্রী, করবাগান, শিবমন্দির সার্বজনীন ইত্যাদি। লেকটাউন নেতাজি স্পোর্টিং ক্লাব একটি পার্বত্য গ্রামের আদলে মণ্ডপ তৈরি করে ২০০৩ সালে এই পুরস্কার লাভ করেছিল। তবে দেখা গেছে, পূর্ববর্তী বছরেই পরিচিতি অর্জন করেছে, এমন পূজামণ্ডপও এই সম্মানে ভূষিত হয়েছে। তবে যে পূজা একবার এই বিভাগে পুরস্কৃত হয়, সেটি পরে আর এই বিভাগে মনোনয়ন পায় না।


title: এশিয়ান পেইন্টস শারদ সম্মান

text:
প্রদানের বছর (২০০০ – বর্তমান)
২০০০ সাল থেকে বিশেষ মণ্ডপসজ্জার জন্য "নব্য নকশি" পুরস্কার প্রদান শুরু হয়। "শ্রেষ্ঠ পুজো" বা "বছরের বিস্ময়" সম্মান প্রাপ্ত পূজাগুলিও এই পুরস্কার পেতে পারে। ২০০০ সালে "দর্পনারায়ণ ঠাকুর স্ট্রিট সার্বজনীন" ঘুঁটে দিয়ে মণ্ডপ নির্মাণ করে প্রথমবার এই সম্মান লাভ করেছিল। অখ্যাত ও পরিচিত উভয়প্রকার পূজামণ্ডপই এই পুরস্কারের জন্য মনোনীত হতে পারে। বিচারকেরা মণ্ডপসজ্জার জটিলতা, সূক্ষ্ম পরিকল্পনা ও প্রযুক্তিগত অভিনবত্ব বিচার করে এই সম্মান প্রদান করেন।


title: এশিয়ান পেইন্টস শারদ সম্মান

text: প্রদানের বছর (২০০০ – বর্তমান)


title: এশিয়ান পেইন্টস শারদ সম্মান

text: ২০০০ সালে চালু হওয়া এই বিভাগে শ্রেষ্ঠ প্রতিমাশিল্পীদের সম্মানিত করা হয়। বিচারকেরা প্রতিমার সৌন্দর্য, প্রতিমায় শান্তি ও শক্তিমত্তার অভিপ্রকাশ এবং পূজার থিমের সঙ্গে প্রতিমার সাযুজ্যের দিকটি বিচার করে এই সম্মান প্রদান করে থাকেন। সনাতন দিন্দা তিন বার এই সম্মানে ভূষিত হয়েছেন (২০০০ সালে "হাতিবাগান সার্বজনীন" এবং ২০০৪ ও ২০০৬ সালে "নলিন সরকার স্ট্রিট সার্বজনীন" পূজার জন্য)। প্রদীপ রুদ্র পাল "বেহালা আদর্শপল্লী"র জন্য দুবার এই সম্মান পেয়েছেন। পূর্ণেন্দু দে-ও দুবার এই সম্মান পেয়েছেন (২০০৭ সালে "চক্রবেড়িয়া সার্বজনীন" ও ২০০৮ সালে "বেহালা ক্লাব" পূজার জন্য)। ২০০৫ সালে বেহালা আদর্শপল্লী একসঙ্গে "শ্রেষ্ঠ পুজো" ও "শ্রেষ্ঠ প্রতিমাশিল্পী" সম্মান পায়।


title: এশিয়ান পেইন্টস শারদ সম্মান

text: বাংলার বিশিষ্ট শিল্পী, সাহিত্যিক, রাজনীতিবিদ, ক্রীড়াব্যক্তিত্বদের এশিয়ান পেইন্টস শারদ সম্মানের বিচারক নিয়োগ করা হয়। এঁদের মধ্যে উল্লেখযোগ্য হলেন চিত্রশিল্পী শুভাপ্রসন্ন, অভিনেতা সব্যসাচী চক্রবর্তী, মুনমুন সেন, জাদুকর পিসি সরকার, আবৃত্তিশিল্পী ব্রততী বন্দ্যোপাধ্যায় প্রমুখ। পূজামণ্ডপগুলিকে তৃতীয়ার মধ্যে মনোনয়ন জমা দিতে বলা হয়। পঞ্চমী ও দুর্গাষষ্ঠীর দিন বিচারকেরা মণ্ডপে মণ্ডপে ঘুরে বারো জন চূড়ান্ত প্রতিযোগীর নাম নির্বাচিত করেন। অষ্টমীর সন্ধ্যায় পুরস্কার প্রাপকের নাম ঘোষিত হয়।


title: এশিয়ান পেইন্টস শারদ সম্মান

text: নিচে বিগত ২৩ বছরে এশিয়ান পেইন্টস শারদ সম্মান জয়ীদের তালিকা দেওয়া হল:


title: হ্রাচিক জাভাখিয়ান

text: হ্রাচিক জাভাখিয়ান (, জন্ম ৬ই জুলাই, ১৯৮৪) একজন আর্মেনীয় লাইটওয়েট মুষ্টিযোদ্ধা। তাঁর উল্লেখযোগ্য কৃতিত্বগুলি হল, প্লোভদিভে অনুষ্ঠিত ২০০৬ ইউরোপীয় অপেশাদার মুষ্টিযুদ্ধ চ্যাম্পিয়নশিপে রুপো জয় ও ২০০৮ অলিম্পিকে ব্রোঞ্জ পদক অর্জন।


title: হ্রাচিক জাভাখিয়ান

text: ২০০৬-এর ইউরোতে সেমিফাইনালে তিনি বেলারুশের ভাজেন সাফারিয়ান্টসকে পরাস্ত করেন।


title: হ্রাচিক জাভাখিয়ান

text: ২০০৭ বিশ্ব অপেশাদার মুষ্টিযুদ্ধ চ্যাম্পিয়নশিপে সাদাম আলির মত প্রতিদ্বন্দ্বীকে পরাস্ত করে তিনি কোয়ার্টার ফাইনালে পৌঁছান। শেষ পর্যন্ত, ডমেনিকো ভ্যালেন্টিনোর কাছে তিনি পরাজিত হন। তাঁর এই সাফল্যের জন্য তিনি অলিম্পিকের যোগ্যতা অর্জন করেন।


title: হ্রাচিক জাভাখিয়ান

text: অলিম্পিকের সেমিফাইনালে ৫:১০ ফলে তিনি আলেক্সেই টিশচেঙ্কোর কাছে পরাজিত হয়ে ব্রোঞ্জ পদক লাভ করেন।


title: হ্রাচিক জাভাখিয়ান

text: ২০০৮ (লাইটওয়েট প্রতিযোগী হিসাবে)


title: হ্রাচিক জাভাখিয়ান

text: ২০০৫ (লাইটওয়েট প্রতিযোগী হিসাবে)


title: হ্রাচিক জাভাখিয়ান

text: ২০০৭ (লাইটওয়েট প্রতিযোগী হিসাবে)


title: শুম্ভ ও নিশুম্ভ

text: শুম্ভ ও নিশুম্ভ হলেন দুইজন হিন্দু পৌরাণিক চরিত্র। শাক্ত ধর্মগ্রন্থ দেবীমাহাত্ম্যম্ অনুযায়ী, এঁরা হলেন অসুর ভ্রাতৃদ্বয়। দেবী দুর্গার সঙ্গে এঁদের যুদ্ধ হয়েছিল; এবং যুদ্ধের শেষে এঁরা দেবীর হস্তেই পরাজিত ও নিহত হয়েছিলেন। জন স্ট্র্যাটন হাউলে ও ডোনা মেরি উলফের মতে, শুম্ভ ও নিশুম্ভ হলেন ঔদ্ধত্য ও অহংকারের প্রতীক, যাঁরা দেবীর বিনয় ও প্রজ্ঞার নিকট পরাস্ত হন।


title: শুম্ভ ও নিশুম্ভ

text: দেবীমাহাত্ম্যম্ গ্রন্থের পঞ্চম অধ্যায় থেকে শুম্ভ ও নিশুম্ভের কাহিনির সূচনা। এই দুই ভাই ত্রিলোক অধিকার করার বাসনায় কঠোর তপস্যা করার সিদ্ধান্ত নেন। তাঁরা পুষ্কর নামে এক পবিত্র ক্ষেত্রে গিয়ে এক হাজার বছর তপস্যা করেন। তাঁদের তপস্যায় তুষ্ট হয়ে ব্রহ্মা তাঁদের বর দেন যে দেব, দানব কিংবা মানুষ, কেউই তাঁদের পরাস্ত করতে পারবে না। এরপর দুই ভাই স্বর্গ জয় করে দেবতাদের স্বর্গ থেকে বিতাড়িত করেন। দেবতারা দুর্গার শরণাপন্ন হলেন দুর্গা তাঁদের সহায়তা করতে সম্মত হন।


title: শুম্ভ ও নিশুম্ভ

text: এদিকে শুম্ভের অনুচর চণ্ড ও মুণ্ড নামে দুই অসুর পথে দেবীকে দেখতে পান। দেবীর রূপে মোহিত হয়ে তাঁরা শুম্ভের নিকট গিয়ে দেবীর আগমনের বার্তা দেন। শুম্ভ বানর সুগ্রীবকে দেবীর নিকট প্রেরণ করেন। কিন্তু দেবী তাঁকে প্রত্যাখ্যান করেন। অসুর ভ্রাতৃদ্বয় স্থির করেন, দেবী স্বেচ্ছায় তাঁদের নিকট আসতে না চাইলে, তাঁরা দেবীকে হরণ করে আনবেন। তাঁরা ধূম্রলোচন নামক অসুরের অধীনে ষাট হাজার সেনা প্রেরণ করেন দেবীকে হরণ করার জন্য। কিন্তু দেবী ও তাঁর বাহন সিংহ সমগ্র বাহিনীকে ধ্বংস করেদেন। এরপর চণ্ড ও মুণ্ডকে প্রেরণ করা হলে, দেবী তাঁদেরও হত্যা করেন।


title: শুম্ভ ও নিশুম্ভ

text:
এরপর শুম্ভ ও নিশুম্ভকেই দেবীর সঙ্গে যুদ্ধ করতে আসতে হয়। ব্রহ্মার বরে অসুর ভ্রাতৃদ্বয় দেব, দানব ও মানুষের হাতে অপরাজেয় হলেও, দেবীর বিরুদ্ধে তাঁরা সুরক্ষিত ছিলেন না। প্রথমেই দেবীর সিংহকে আক্রমণ করতে গিয়ে নিশুম্ভের মৃত্যু ঘটে।
নিশুম্ভের মৃত্যুর পর, তাঁর মৃতদেহ থেকে এক শক্তিশালী দানবের উত্থান ঘটে। কিন্তু দেবী সেই দানবটিকেও শিরোশ্ছেদ করে হত্যা করতে সমর্থ হন। ভাইয়ের মৃত্যুতে ক্রুদ্ধ হয়ে শুম্ভ দেবীকে আক্রমণ করেন। কিন্তু তিনি নিজেই দেবীর ত্রিশূলে বিদ্ধ হয়ে মৃত্যুবরণ করেন। শুম্ভ ও নিশুম্ভের মৃত্যুর পরে ত্রিজগৎ আবার স্বাভাবিক হয়।


title: শুম্ভ ও নিশুম্ভ

text: শশী তারুরের ব্যঙ্গ-উপন্যাস দ্য গ্রেট ইন্ডিয়ান নভেলে শুম্ভ ও নিশুম্ভ চরিত্রদুটিকে কামনা থেকে উদ্ভূত বিপদের প্রতীক এবং পঞ্চ পাণ্ডবের পারস্পরিক সম্পর্কের অবনতির একটি রূপক হিসেবে ব্যবহার করা হয়েছে।


title: হিরণ পয়েন্ট

text: হিরণ পয়েন্ট, বাংলাদেশের দক্ষিণাঞ্চলে অবস্থিত পৃথিবীর সর্ববৃহৎ লোনাবন (mangrove forest) সুন্দরবনের দক্ষিণাংশের একটি সংরক্ষিত অভয়ারণ্য। এর আরেক নাম নীলকমল। প্রমত্তা কুঙ্গা নদীর পশ্চিম তীরে, খুলনা রেঞ্জে এর অবস্থান। হিরণ পয়েন্ট, ইউনেস্কো ঘোষিত অন্যতম একটি বিশ্ব ঐতিহ্য (World Heritage)।


title: হিরণ পয়েন্ট

text: নীলকমল নদীর আশপাশের জঙ্গলে এখনো হরিণের আধিক্য চোখে পড়ে। এদত অঞ্চলে হরিণের অবাধ বিচরণের জন্যই এ স্থানকে হিরণ পয়েন্ট নামে অভিহিত করা হয়।[এসএম শাহনূর]


title: হিরণ পয়েন্ট

text: হিরণ পয়েন্ট একটি অভয়ারণ্য হওয়ায় এই স্থান অনেক বাঘ, হরিণ, বানর, পাখি এবং সরিসৃপের নিরাপদ আবসস্থল। সুন্দরবন এলাকায় রয়েল বেঙ্গল টাইগার দেখার অন্যতম একটি স্থান হলো এই হিরণ পয়েন্ট। এখানে দেখা পাওয়া যায় চিত্রা হরিণ, বন্য শুকরের; পাখিদের মধ্যে আছে সাদা বুক মাছরাঙা, হলুদ বুক মাছরাঙা, কালোমাথা মাছরাঙা, লার্জ এগ্রেট, কাঁদা খোঁচা, ধ্যানী বক প্রভৃতি। এছাড়া আছে প্রচুর কাঁকড়ার আবাস। আর আছে রঙ-বেরঙের প্রজাপতি।


title: হিরণ পয়েন্ট

text: হিরণ পয়েন্ট থেকে ৩ কিলোমিটার দূরে কেওড়াসুঠিতে রয়েছে একটি পর্যবেক্ষণ টাওয়ার (ওয়াচ টাওয়ার), যা থেকে আশপাশের প্রকৃতি দেখার ব্যবস্থা রয়েছে। সেখানে মংলা বন্দর কর্তৃপক্ষ পরিচালিত তিনটি ভালো রেস্টহাউজ আছে। বন্দর কর্তৃপক্ষের অনুমতিসাপেক্ষে তাতে থাকা যায়।


title: হিরণ পয়েন্ট

text: ১৯৯৫ খ্রিস্টাব্দের ২৪ অক্টোর তারিখে বাংলাদেশের হিরণ পয়েন্ট থেকে ১৯শ শতাব্দের সর্বশেষ পুর্ণগ্রাস সূর্যগ্রহণ দেখা গিয়েছিলো। সূর্যগ্রহণটি ২মিনিট ১০সেকেন্ড স্থায়ী হয়েছিলো।


title: জন এফ. কেনেডি আন্তর্জাতিক বিমানবন্দর

text: জন এফ. কেনেডি আন্তর্জাতিক বিমানবন্দর (ইংরেজীতে: John F. Kennedy International Airport) একটি আন্তর্জাতিক বিমানবন্দর যা মার্কিন যুক্তরাষ্ট্রের নিউ ইয়র্ক সিটির লং আইল্যান্ড বরোর কুইন্স কাউন্টিতে অবস্থিত। এটি ম্যানহাটন থেকে ১২ মাইল (১৯ কিমি) দূরে অবস্থিত। এটি যুক্তরাষ্ট্রের সবচেয়ে ব্যস্ততম বিমানবন্দর। এছাড়া এই বিমানবন্দর দিয়েই যুক্তরাষ্ট্রের সর্বাধিক মালামাল পরিবহন করা হয়। ২০০৯ সালে জন এফ. কেনেডি বিমানবন্দর দিয়ে প্রায় ৪৫,৯১৫,০৬৯ যাত্রী যাতায়াত করেছে। এটি পৃথিবীর ১২তম ব্যস্ত বিমানবন্দর।


title: জন এফ. কেনেডি আন্তর্জাতিক বিমানবন্দর

text: নব্বইটিরও অধিক এয়ারলান্স জন এফ. কেনেডি বিমানবন্দর ব্যবহার করে। এছাড়া এটি জেটব্লু এয়ারওয়েজ, অ্যামেরিকান এয়ারলাইন্স ও ডেল্টা এয়ারলাইন্স-এর প্রধান কেন্দ্র। পূর্বে ইস্টার্ন এয়ারলাইন্স, প্যান অ্যামেরিকান ওয়ার্ল্ড এয়ারওয়েজ এবং ট্রান্স ওয়ার্ল্ড এয়ারলাইন্স এই বিমানবন্দরকে প্রধান কেন্দ্র হিসেবে ব্যবহার করতো। যুক্তরাষ্ট্রের ৩৫তম প্রেসিডেন্ট জন এফ. কেনেডির নামে এই বিমানবন্দরের নামকরণ করা হয়েছে।


title: জন এফ. কেনেডি আন্তর্জাতিক বিমানবন্দর

text: পোর্ট অথোরিটি অফ নিউ ইয়র্ক ও নিউ জার্সি এই বিমানবন্দর পরিচালনা করে থাকে। এই সংস্থাটি যুক্তরাষ্ট্রের অপর দুইটি প্রধান বিমানবন্দর – নিউয়ার্ক লিবার্টি ও লাগার্ডিয়া এয়ারপোর্টও পরিচালনা করে।


title: জন এফ. কেনেডি আন্তর্জাতিক বিমানবন্দর

text: কেনেডি বিমানবন্দর প্রাথমিক ভাবে "আইডিলেউইল্ড বিমানবন্দর" নামে পরিচিত ছিল। কারণ, একই জায়গাতে পূর্বে আইডিলেউইল্ড নামে গলফ কোর্স ছিল। লাগার্দিয়া বিমান বন্দরের চাপ কমানোর জন্য এই বিমান বন্দর প্রস্তুত করা হয়। ১৯৪৩ সালে ১০০০ একর ভূমির উপর ৬০ মিলিয়ন ডলার খরচের মাধ্যমে প্রাথমিক কাজ শুরু হয়। ১৯৪৩ সালেই পুনরায় বিমান বন্দরের নাম " মেজর জেনারেল আলেকজান্ডার ই অ্যান্ডারসন বিমানবন্দর" রাখা হয়। ১৯৪৮ সালে পুনরায় নাম পরিবর্তন করে " অ্যান্ডারসন ফিল্ড, নিউ ইর্য়ক আন্তর্জাতিক বিমান বন্দর" রাখা হয়। কিন্তু, ১৯৬৩ সাল পর্যন্ত ইহা "আইডিলেউইল্ড বিমানবন্দর" নামে পরিচিত ছিল।


title: জন এফ. কেনেডি আন্তর্জাতিক বিমানবন্দর

text:
১৯৪৮ সালের ১ জুলাই প্রথম বানিজ্যিক বিমান যাত্রা করে এই বিমান বন্দর থেকে।
১৯৬৩ সালের ২৪ ডিসেম্বর থেকে বিমান বন্দরটির বর্তমান নামকরণ করা হয়। রাষ্ট্রপতি কেনেডি নিহত হবার একমাস পর এই পরির্বতন আনা হয়।


title: বাংলাদেশ পরিবেশ আইনজীবি সমিতি

text: বাংলাদেশ পরিবেশ আইনজীবি সমিতি () (সংক্ষেপে বেলা: BELA), বাংলাদেশের অন্যতম একটি বেসরকারি অমুনাফাভোগী আইনজীবি সংগঠন, যা ১৯৯২ খ্রিস্টাব্দে, পরিবেশ সংরক্ষণে আইনী সহায়তার প্রয়োজনে প্রতিষ্ঠিত হয় এবং ২০০৩ খ্রিস্টাব্দে জাতিসংঘের এনভায়রনমেন্ট প্রোগ্রাম (UNEP) ঘোষিত "গ্লোবাল ৫০০ রোল অফ ওনর" (Global 500 Roll of Honour) পুরস্কারে ভূষিত হয়। সংগঠনটি বাংলাদেশে শীর্ষস্থানীয় আইনজীবি সংগঠন হিসেবে প্রতিষ্ঠালগ্ন থেকে পরিবেশ রক্ষায় আইনী লড়াই চালিয়ে যাচ্ছে। একারণে ২০০৭ খ্রিস্টাব্দে বেলা, বাংলাদেশ সরকারের "পরিবেশ পুরস্কার"-এ ভূষিত হয়।


title: বাংলাদেশ পরিবেশ আইনজীবি সমিতি

text: বিখ্যাত আইনজীবি জনাব মহিউদ্দিন ফারুক ১৯৯২ খ্রিস্টাব্দে বেলা প্রতিষ্ঠা করেন এবং তিনিই শুরু থেকে এর প্রতিষ্ঠাতা নির্বাহী ছিলেন। প্রথম থেকেই দেশে প্রচলিত পরিবেশ-প্রতিবেশ বিষয়ক আইনসমূহের সুষ্ঠ বাস্তবায়ন হচ্ছে কিনা তার নজরদারি নিশ্চিত করা হয় বেলাতে। পাশাপাশি বেলা চালিয়ে যেতে থাকে সচেতনতামূলক প্রচার কার্যক্রম। এই যাবতীয় কার্যক্রমের মাধ্যমে বেলা'র মূল লক্ষ্য ছিলো সমাজের সর্বস্তরে 'পরিবেশজনিত সুবিচার' নিশ্চিত করা। এই লক্ষ্যকে বাস্তবায়ন করতে সরকারি এবং বেসরকারি প্রতিষ্ঠানের মধ্যে যোগসূত্র স্থাপন এবং সম্মিলিত প্রয়াস নিশ্চিত করতে বেলা উল্লেখযোগ্য অবদান রাখে।


title: বাংলাদেশ পরিবেশ আইনজীবি সমিতি

text: মহিউদ্দিন ফারুকের সুযোগ্য নেতৃত্বে বেলা যে ধারায় অগ্রসর হচ্ছিলো, ১৯৯৭ খ্রিস্টাব্দে মহিউদ্দিন ফারুকের মৃত্যুতে তা থমকে যাবার যে উপক্রম হয়, তা পুষিয়ে নিতে বেলার দায়িত্বভার বর্তায় অন্য একজন আইনজীবি সৈয়দা রিজওয়ানা হাসানের হাতে। তাঁর সুযোগ্য নেতৃত্বে বেলা'র পুণর্জাগরণ এখন পরিবেশভিত্তিক আইনী সহায় হিসেবে বেলাকে উল্লেখযোগ্য হিসেবে উপস্থাপিত করেছে।


title: বাংলাদেশ পরিবেশ আইনজীবি সমিতি

text: বেলা তার কার্যক্রমকে সুসমন্নিত করতে সদস্য হয়েছে বিভিন্ন সংস্থার। বেলা একাধারে ওয়ার্ল্ড কনসার্ভেশন ইউনিয়ন-"আইইউসিএন" (IUCN), "এনভায়রনমেন্টাল ল' এলায়েন্স ওয়ার্ল্ডওয়াইড" (E-LAW) এবং "সাউথ এশিয়ান ওয়াচ অন ট্রেড, ইকনোমিক্স এ্যান্ড এনভায়রনমেন্ট" (SAWTEE), "কোয়ালিশন অফ এনভায়রনমেন্টাল এনজিওস" (CEN)-এর সদস্য। এসব সংস্থার বা সংগঠনের সদস্য হিসেবে বেলা'র রয়েছে একটি সুসমন্নিত নেটওয়ার্ক।


title: বাংলাদেশ পরিবেশ আইনজীবি সমিতি

text: ১৯৯৪ খ্রিস্টাব্দের ঢাকা সিটি কর্পোরেশনের মেয়র নির্বাচনের সময় প্রার্থীরা পুরোন ঢাকায় অন্যায়ভাবে ১৮৬০ খ্রিস্টাব্দের পরিবেশ আইন লঙ্ঘন করে প্রচারকাজ চালাচ্ছিলেন। বেলা'র অন্যতম একজন সদস্য হিসেবে সৈয়দা রিজওয়ানা হাসান, বেলা'র মাধ্যমে জনস্বার্থে, আদালতে মামলা করেন। আদালত এই কাজকে জনস্বার্থের বিপরীত বলে রায় দেয়। এরপর থেকে বাংলাদেশ নির্বাচন কমিশনের নির্বাচনী প্রচারণায় পরিবেশের জন্য হুমকিস্বরূপ এজাতীয় কাজ বন্ধে উদ্যোগ নেয়।


title: বাংলাদেশ পরিবেশ আইনজীবি সমিতি

text: বেলা, রিজওয়ানার হাত ধরে, জাহাজ ভাঙা শিল্পের মাধ্যমে পরিবেশের বিপর্যয় ডেকে আনা ব্যবসায়ীদের বিপক্ষে লড়াই শুরু করে। বেলা'র পক্ষে রিজওয়ানা ২০০৩ খ্রিস্টাব্দে জাহাজ ভাঙা ইয়ার্ডগুলোর বিরুদ্ধে প্রথম মামলা করেন এই শিল্পে নিয়োজিত শ্রমিকদের কর্ম পরিবেশের নিরাপত্তাহীনতা, শ্রমিকদের স্বাস্থ্য নিরাপত্তাহীনতা, এ শিল্প থেকে যথেচ্চ বর্জ্য নিঃসরণ ইত্যাদি কারণে। এরপর শ্রমিকদের অধিকার আদায়, বিষাক্ত পণ্যবাহী জাহাজ বাংলাদেশে প্রবেশ বন্ধে করেছেন আরো তিনটি মামলা। ২০০৩ খ্রিস্টাব্দের মার্চ মাসেই আদালতের রায়ে 'পরিবেশগত ছাড়পত্র' ছাড়া জাহাজ ভাঙার ব্যাপারে নিষেধাজ্ঞা জারি হয়। এটা ছিলো বেলা'র উল্লেখযোগ্য আরেকটি অর্জন।


title: বাংলাদেশ পরিবেশ আইনজীবি সমিতি

text: এছাড়াও জলাশয় ভরাট করে আবাসন তৈরি, পলিথিনের যথেচ্চ ব্যবহার, পাহাড় কাটা, বন ধ্বংস, চিংড়ির ঘের, সেন্ট মার্টিন্‌স দ্বীপে অবৈধ স্থাপনা নির্মাণ ইত্যাদি নানা ক্ষেত্রে যেখানেই পরিবেশের ক্ষতি সাধিত হচ্ছে বা হওয়ার সম্ভাবনা রয়েছে, সেখানেই রিজওয়ানার নেতৃত্বে বেলা, পরিবেশ রক্ষায় আইনীভাবে এগিয়ে এসেছে। এছাড়াও পরিবহনগত দূষণ, কলকারখানাগত দূষণ, নদীদূষণ, জলাশয় সংরক্ষণ, বাণিজ্যিক চিংড়ি উৎপাদনজনিত লবণাক্ততা ইত্যাদি বিপর্যয়ে বেলা আইনীভাবে লড়াই করে থাকে। বেলা, ২০০৬ খ্রিস্টাব্দে টেংরাটিলা বিষ্ফোরণকে কেন্দ্র করে নাইকোর বিরুদ্ধে ক্ষতিপূরণ মামলাও করেছিলো।


title: বাংলাদেশ পরিবেশ আইনজীবি সমিতি

text: অতিসম্প্রতি (২০১০) বেলা'র কার্যালয়ে খোলা হয়েছে একটি সার্বক্ষণিক সেল, যেখানে পরিবেশ বিষয়ক আইনসম্মত অভিযোগ গ্রহণ করা হয়।


title: বাংলাদেশ পরিবেশ আইনজীবি সমিতি

text: বেলা'র ঢাকার ধানমন্ডিস্থ নিজস্ব কার্যালয়ে একজন প্রশিক্ষিত গ্রন্থাগারিকের তত্ত্বাবধানে রয়েছে একটি গ্রন্থাগার। এই গ্রন্থাগারে প্রায় ৪০০০-এরও বেশি বই, জার্নাল, প্রতিবেদন, জাতীয় এবং আন্তর্জাতিক গুরুত্বপূর্ণ মিমীয়গ্রাফ (mimeographs) সংগৃহীত আছে। এছাড়া ১৯৯৩ খ্রিস্টাব্দ থেকে বিভিন্ন পত্রিকায় প্রকাশিত পরিবেশ বিষয়ক পেপারকাটিং ১৮টি উপবিভাগে ভাগ করে সংগৃহীত আছে। গ্রন্থাগারে রয়েছে একটি উন্মুক্ত পাঠকক্ষ, এবং গ্রন্থাগারটি সকলের জন্য উন্মুক্ত।


title: বাংলাদেশ পরিবেশ আইনজীবি সমিতি

text:
বিভিন্ন সময় পরিবেশ সংরক্ষণ ও তাতে আইনী উদ্যোগ ও সহায়তা বিষয়ক বেশ কিছু বই প্রকাশ করেছে। এর মধ্যে উল্লেখযোগ্য হলো:
এছাড়া বেলা পরিবেশ বিষয়ক সাম্প্রতিক কার্যক্রম ও ঘটনাপ্রবাহের বিশ্লেষণ নিয়ে ইংরেজিতে ""BELA Newsletter"" এবং বাংলায় ""বেলা বার্তা"" নামে দুটি সাপ্তাহিক সাময়িকী নিয়মিত প্রকাশ করে থাকে।


title: বাংলাদেশ পরিবেশ আইনজীবি সমিতি

text: বেলা ২০০৩ খ্রিস্টাব্দে জাতিসংঘের এনভায়রনমেন্ট প্রোগ্রাম ঘোষিত "গ্লোবাল ৫০০ রোল অফ অনার্স" পুরস্কারে ভূষিত হয়। পরবর্তিতে ২০০৭ খ্রিস্টাব্দে বেলা, বাংলাদেশ সরকারের "পরিবেশ পুরস্কার"-এ ভূষিত হয়।


title: ২০০৮ গ্রীষ্মকালীন অলিম্পিকে মুষ্টিযুদ্ধ – লাইট ওয়েল্টারওয়েট

text: ২০০৮ গ্রীষ্মকালীন অলিম্পিকে লাইট ওয়েল্টারওয়েট প্রতিযোগিতা ছিল মধ্যবর্তী ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা লাইট ওয়েল্টারওয়েট শ্রেণীভুক্ত হত, যারা ৬৪ কিলোগ্রাম (১৪১.১ পাউন্ড) থেকে কম ওজনের।


text: অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাঁদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।


title: নেচার

text:
নেচার () বিশ্বের অন্যতম সম্মানজনক একটি সাময়িকী যা ৪ নভেম্বর ১৮৬৯ খ্রিস্টাব্দ থেকে একাধারে প্রকাশিত হচ্ছে। এটি একটি আন্তঃশাস্ত্রীয় বিজ্ঞান সাময়িকী। সময়ের বিবর্তনে অধিকাংশ বিজ্ঞান সাময়িকী বিষয়ভিত্তিক হয়ে গেলেও "নেচার" বিভিন্ন বৈজ্ঞানিক বিষয়ের ওপর মৌলিক গবেষণা প্রকাশ করে যাচ্ছে। এটি সায়েন্স এবং প্রসিডিংস অব দ্যা ন্যাশনাল একাডেমী অব সায়েন্সেস সাময়িকীদ্বয়ের সমতূল্য। বিজ্ঞানের বিবিধ শাখার গুরুত্বপূর্ণ আবিস্কার ও উদ্ভাবনার খবরাখবর অগ্রগতি পত্র অথবা প্রবন্ধ হিসেবে নেচার সাময়িকীতে প্রকাশিতে হয়েছে।
এই মর্যাদাপূর্ণ সাময়িকীটির নিবন্ধসমূহ বিশ্বে সবচেয়ে বেশী উদ্ধৃত হয়ে থাকে।


title: নেচার

text: প্রধানত: গবেষকরা সাময়িকীটির মূল পাঠক হলেও সরলার্থ সারমর্ম এবং সহযোগী প্রবন্ধের যুক্ত থাকায় এর ভারী প্রবন্ধগুলো সাধারণ মানুষ ও অন্যান্য বিষয়ের বিজ্ঞানীদের কাছেও বোধগম্য। প্রত্যেক সংখ্যার সূচনাংশে সম্পাদকীয়, খবরাখবর এবং সাধারণভাবে বিজ্ঞানীদের সাথে সম্পর্কিত বিষয়াদির ওপর নির্বাচিত প্রবন্ধ মূদ্রিত হয়। এগুলোর বিষয়বস্তু বর্তমান পরিস্থিতি, গবেষণা অনুদান, বাণিজ্য, বৈজ্ঞানিক নীতি এবং বৈজ্ঞানিক সাফল্য ইত্যাদি। বই এবং শিল্পের ওপরও ভিন্ন ভিন্ন শাখা রয়েছে। সাময়িকীটির বাকি অংশ মূলত গবেষণামূলক প্রবন্ধ যেগুলো বিশদ বৈজ্ঞানিক তথ্যে ও বিশ্লেষণে পরিপূর্ণ। প্রবন্ধের কলেবর নিয়ে কঠিন বিধি-নিষেধ থাকায় প্রকাশিত প্রবন্ধগুলো বেশিরভাগ ক্ষেত্রেই সংশ্লিষ্ট গবেষণার সারমর্মে পর্যবসিত হয়। অন্যান্য প্রাসঙ্গিক খুঁটিনাটি বিষয়গুলো সাময়িকীটির তথ্যতীর্থে (ওয়েবসাইটে) সম্পূরক তথ্য হিসেবে সংরক্ষণ করা হয়।


title: নেচার

text: ২০০৭ খ্রিস্টাব্দে নেচার এবং "সায়েন্স" সাময়িকীদ্বয় যৌথভাবে প্রিন্স অব আস্তুরিয়াস অ্যাওয়ার্ড গ্রহণ করে।


title: নেচার

text: ঊনবিংশ শতাব্দীর ইংল্যান্ড ছিল বৈজ্ঞানিক অগ্রগতির আধার; বিশেষ করে ঊনবিংশ শতকের অগ্রভাগে ব্রিটেন প্রযুক্তি ও শিল্পে চরম উৎকর্ষ সাধন করে। এ সময়কার প্রতিষ্ঠিত বিজ্ঞান সাময়িকীগুলো রয়াল সোসাইটি দ্বারা অবেক্ষণীত হত এবং এগুলো আইজাক নিউটন, মাইকেল ফ্যারাডে থেকে শুরু করে চার্লস ডারউইনের প্রথম দিকের কর্মগুলোও প্রকাশ করেছিল। ১৮৫০ ও ১৮৬০ এর মর্ধ্যবর্তী সময়ে বিজ্ঞান সাময়িকীর সংখ্যা দ্বিগুণ বৃদ্ধি পায়। এসব সাময়িকীগুলোর সম্পাদকদের মতে, এই সাময়িকীগুলোর মূল লক্ষ্য ছিল “বিজ্ঞানের প্রত্যঙ্গ” হিসেবে কাজ করা এবং সাধারণ মানুষ ও বিজ্ঞানের মাঝে সম্বন্ধ নির্মাণ করা।


title: নেচার

text: ১৮৬৯ সালে যখন "নেচার" প্রথম প্রকাশিত হয়, তখন এটি অদ্বিতীয় ছিল না। এর দশ বছর আগে থেকেই শিরোনামের একটি প্রাকৃতিক ইতিহাসের পত্রিকা প্রকাশিত হত, যা ক্রমে প্রাকৃতিক ইতিহাস থেকে সরে গিয়ে পর্যবেক্ষণভিত্তিক ভৌত বিজ্ঞান ও কৌশলী বিষয়ের উপর মনোনিবেশ করে। সাময়িকীটির নতুন নামকরণ হয় "ইন্টেলেকচুয়াল অবসারভার: এ রিভিউ অব ন্যাচারাল হিস্ট্রী, মাইক্রোসকপিক রিসার্চ এন্ড রিক্রিয়েটিভ সায়েন্স" এবং পরে হয় "স্টুডেন্ট এন্ড ইন্টেলেকচুয়াল অবসারভার অব সায়েন্স, লিটারেচার এন্ড আর্ট"। "রিক্রিয়েটিভ সায়েন্স" যেখানে জ্যোতির্বিদ্যা এবং প্রত্নতত্ব অন্তর্ভুক্ত করার চেষ্টা করেছিল, "ইন্টেলেকচুয়াল অবসারভার" সেখানে নিজেকে সাহিত্য ও ললিত-কলাতেও নিজেকে বিস্তৃত করেছিল। "রিক্রিয়েটিভ সায়েন্স" এর মত আরেকটি সাময়িকী ছিল পপুলার সায়েন্স রিভিউ যা ১৮৬২ সালে প্রকাশিত হয়, এটি বিজ্ঞানের বিভিন্ন বিষয়ের উপর প্রবন্ধ ছাপানোর পাশাপাশি পুস্তক আলোচনা এবং সর্বশেষ গবেষণা নিয়ে আলোচনাও অন্তর্ভুক্ত করেছিল। "নেচার" এর আগে ইংল্যান্ডে প্রকাশিত আরও দু’টো সাময়িকী হল "কোয়ারটারলী জার্নাল অব সায়েন্স এবং সায়েন্টিফিক অপিনিওন" যা যথাক্রমে ১৮৬৪ ও ১৮৬৮ সালে প্রকাশিত হয়। সম্পাদনা ও শৈলীর দিক দিয়ে "নেচারের" সাথে সবচেয়ে বেশি সাদৃশ্যপূর্ণ ছিল ১৮৬৪ সালে প্রকাশিত "দ্যা রীডার" যা বিজ্ঞানের পাশাপাশি সাহিত্য ও কলা নিয়ে প্রবন্ধ ছাপিয়ে বিভিন্ন শ্রেণীর পাঠককে আকৃষ্ট করতে চেয়েছিল, অনেকটা পপুলার "সায়েন্স রিভিউ" এর মতই।


title: নেচার

text: এই সাময়িকীগুলো অবশ্য পরে ব্যর্থ হয়। "পপুলার সায়েন্স রিভিউ" বিশ বছর পর্যন্ত্য প্রকাশনা চালিয়ে অবশেষে ১৮৮১ সালে বন্ধ হয়ে যায়, এটিই সবচেয়ে দীর্ঘস্থায়ী সাময়িকী। "কোয়ারটারলী জার্নাল" ১৮৮৫ সালে বন্ধ হয়ে যায় এবং "সায়েন্টিফিক অপিনিওন" মাত্র দু’বছর প্রকাশনায় থেকে ১৮৭০ সালে বন্ধ হয়ে যায়।


title: নেচার

text: "দ্যা রীডার" এর প্রকাশনা বন্ধ হবার কিছুটা পরেই নরম্যান লকিয়ের নামের এক সাবেক সম্পাদক "নেচার" শিরোনামে একটি নতুন বিজ্ঞান সাময়িকী প্রকাশের পরিকল্পনা করেন। "নেচার" এর প্রথম দিককার নিবন্ধগুলো বেশিরভাগই "এক্স ক্লাব" নামক একটি দলের সদস্যদের দ্বারা রচিত হয়েছিল, তাঁরা ছিলেন মূলত এক ঝাঁক বিজ্ঞানী যাঁরা তাঁদের উদার, প্রগতিশীল ও সেই সময়ের সাপেক্ষে বিতর্কিত চিন্তাভাবনার জন্য পরিচিত ছিলেন। থমাস হেনরি হাক্সলি দ্বারা প্রবর্তিত এই দলের অন্যসব উল্লেখযোগ্য সদস্য হলেন জোসেফ ডালটন হুকার, হার্বার্ট স্পেন্সার এবং জন টিনডাল। এই দলটি ডারউইনের তত্ত্বের নিবেদিতপ্রাণ সমর্থক ছিল, যা ঊনবিংশ শতকের অগ্রভাগে রক্ষণশীল বিজ্ঞানীদের কাছে সমালোচিত হয়েছিল। তার বৈজ্ঞানিক উদারতার কারণেই হয়ত "নেচার" এতদিন টিঁকে থাকতে পেরেছে। ১৯৬৬ থেকে ১৯৭৩ এবং ১৯৮০ থেকে ১৯৯৫ সাল পর্যন্ত্য দায়িত্ব পালন করা সম্পাদক জন ম্যাডক্স "নেচার" এর শততম সংখ্যা প্রকাশের উদযাপনী অনুষ্ঠানে বলেন যে নেচার এর উন্নত সাংবাদিকতাই পাঠকদের আকৃষ্ট করেছে। ম্যাডক্স বলেন, ম্যাডক্স আরও বলেন যে, "প্রথম দিকে আলেকজান্ডার ম্যাকমিলানের পরিবার থেকে পাওয়া অনুদানও নেচার এর সাফল্যের আরেকটি কারণ, যা একে অন্যসব সাময়িকী থেকে এগিয়ে রেখেছে।"


title: নেচার

text: বিংশ শতকে, বিশেষ করে নব্বইয়ের দশকে "নেচার" পত্রিকা ব্যাপক প্রসার লাভ করে।


title: নেচার

text:
প্রতিষ্ঠাতা সম্পাদক নরম্যান লকিয়ে ইমপেরিয়াল কলেজের অধ্যাপক ছিলেন। ১৯১৯ খ্রিস্টাব্দে সাময়িকীটির দ্বিতীয় সম্পাদক হিসেবে রিচার্ড গ্রেগরী তাঁর স্থলাভিষিক্ত হন। গ্রেগরি "নেচারকে" আন্তর্জাতিকভাবে বৈজ্ঞানিক সমাজে প্রতিষ্ঠিত করতে সাহায্য করেন। তাঁর মৃত্যুতে রয়াল সোসাইটির শোকসংবাদে জানা যায়,
"গ্রেগরি আন্তর্জাতিক অঙ্গনে বিজ্ঞান নিয়ে বেশ উৎসাহী ছিলেন, আন্তর্জাতিক সংগঠণগুলোর কার্যক্রমের খবরের জন্য তিনি সবসময়ই তাঁর কলামে বেশ বড় জায়গা বরাদ্দ রাখতেন।"


title: নেচার

text: ১৯৭০ সালে নেচারের প্রথম কার্যালয় স্থাপিত হয় ওয়াশিংটনে; পরে ১৯৮৫ সালে নিউ ইয়র্কে, ১৯৮৭ সালে টোকিও ও মিউনিখে, ১৯৮৯ সালে পারিতে, ২০০১ সালে সান ফ্রান্সিস্কোতে, ২০০৪ সালে বোস্টনে এবং ২০০৫ সালে হংকংয়ে কার্যালয় স্থাপিত হয়। ৮০ দশকের শুরুতে "নেচার" ব্যাপক প্রসারণের ভেতর দিয়ে যায়, দশটির মত নতুন সাময়িকীর প্রকাশনা শুরু করে। এই সাময়িকীগুলো দিয়েই ১৯৯৯ সালে প্রতিষ্ঠিত হয় নেচার প্রকাশনা সংস্থা।


title: নেচার

text: ১৯৯৭ সালে "নেচার" নিজস্ব আন্তর্জালিক ঠিকানা প্রকাশ করে, নেচার, এবং ১৯৯৯ সালে নেচার প্রকাশনা সংস্থা তার "নেচার রিভিউজ" ধারাবাহিকটি প্রকাশ করে। কিছু কিছু প্রবন্ধ ও গবেষণাপত্র "নেচার" ওয়েবসাইটে বিনামূল্যে পাঠ করা যায়। অন্যগুলোর জন্য গ্রাহক হওয়া আবশ্যক।


title: নেচার

text: "নেচার" ৪,২০,০০০ পাঠকসংখ্যার দাবি করে। সাময়িকীটির সারকুলেশন ৫৩০০০ হলেও গবেষণায় দেখা গিয়েছে যে একটি পত্রিকা অন্তত আটজন ভাগাভাগি করে পড়ে।


title: নেচার

text: ২০০৮ খ্রিস্টাব্দের অক্টোবর ৩০ তারিখে "নেচার" সাময়িকী বারাক ওবামার প্রতি তাঁর ২০০৮ খ্রিস্টাব্দের নির্বাচনী প্রচারণার সময়ে সমর্থন প্রকাশ করে প্রথমবারের মত কোন নির্বাচনী প্রার্থীকে সমর্থন করে।


title: নেচার

text: "নেচার" এ প্রবন্ধ প্রকাশ পাওয়া মোহনীয়, বিশেষ করে এই সাময়িকীর প্রবন্ধগুলো প্রচুর উদ্ধৃত হওয়ায় পদোন্নতি, অনুদান ও মূলধারার মিডিয়ার মনযোগ আকর্ষণ করা সহজ হয়ে যায়। একারণে "নেচার", ও তার প্রতিযোগী "সায়েন্স" সাময়িকীতে প্রবন্ধ প্রকাশ করার জন্য বিজ্ঞানীদের মাঝে প্রতিযোগীতা চরমে পৌছে যায়। ২০০৯ সালে অন্য সব প্রকাশনায় "নেচার" এ প্রকাশিত নিবন্ধের উদ্ধৃতির সংখ্যা ছিল ৩৪৪৮০, যা অন্যসব সাময়িকীর চেয়েও বেশি ছিল।


title: নেচার

text: অন্যসব বিজ্ঞান সাময়িকীর মত প্রথমে প্রবন্ধগুলো সম্পাদক দ্বারা সম্পাদিত হয় এবং পরে "পিয়ার রিভিউ" এর জন্য অন্য বিজ্ঞানীদের কাছে পাঠানো হয়। "নেচার" এর ক্ষেত্রে প্রবন্ধ তখনই "পিয়ার রিভিউ" এর জন্য পাঠানো হয় যখন সেটির বিতর্কিত হওয়ার সম্ভাবনা থাকে বা তার নিজস্ব শৃঙ্খলে বড় ধরনের কোন অবদান রাখার সম্ভাবনা ধারণ করে। একারণে বেশিরভাগ নিবন্ধ রিভিউ না করেই প্রত্যাখ্যান করা হয়।


title: নেচার

text: নেচারের মিশন স্টেটমেন্ট:-


title: নেচার

text: "প্রথমত, বৈজ্ঞানিক কর্ম ও অনুসন্ধাএর গুরুত্বপূর্ণ ফলাফলগুলোকে জনগণের সামনে পেশ করা এবং শিক্ষা ও দৈনন্দিন জীবনে বিজ্ঞানের আবিস্কারগুলোর পক্ষে স্বীকৃতি আদায় করা। দ্বিতীয়ত, প্রাকৃতিক জ্ঞানের যেকোন শাখার অগ্রগতি সম্পর্কে বিজ্ঞানীদের আগাম জানান দেওয়া ও বিভিন্ন বৈজ্ঞানিক প্রশ্ন নিয়ে আলোচনা করার জন্য তাঁদেরকে সুযোগ করে দেওয়া।"


title: নেচার

text: ২০০০ খ্রিস্টাব্দে একে নিম্নরূপ পরিবর্তন করা হয়,


title: নেচার

text: "প্রথমত, বিজ্ঞানে অগ্রগতি সম্পর্কে বৈজ্ঞানিকদের অবহিত করা এবং আলোচনার সুযোগ সৃষ্টি করা। দ্বিতীয়ত, আন্তর্জাতিকভাবে বিজ্ঞানের আবিস্কারগুলোকে জ্ঞান, সংস্কৃতি ও দৈনন্দিন জীবনের সাথে প্রাসঙ্গিকভাবে উপস্থাপন করা।"


title: নেচার

text: আধুনিক যুগের অনেক আলোচিত আবিস্কারই প্রথম নেচার এ প্রকাশিত হয়েছিল। তেমন কিছু গবেষণাপত্র নিম্মে উল্লেখ করা হল:-"নেচার" সাময়িকীতে ২০০০-২০০১ খ্রিস্টাব্দে জ্যান হেনড্রিক স্খোনের পাঁচটি ভুয়া গবেষণাপত্র প্রকাশিত হয়েছিল। অতিপরিবাহিতা (superconductivity) নিয়ে রচিত গবেষণাপত্রগুলোতে মিথ্যা প্রতিপাদিত উপাত্ত সহ আরও কিছু বৈজ্ঞানিক প্রতারণা ধরা পড়েছিল। ২০০৩ খ্রিস্টাব্দে "নেচার" গবেষণাপত্রগুলো প্রত্যাহার করে নেয়। "সায়েন্স" এবং "ফিজিক্যাল রিভিউ" এর মত অন্যসব প্রথিতযশা সাময়িকীগুলোও নেচার এর পদাঙ্ক অনুসরণ করে।


title: নেচার

text: ১৯৫৩ খ্রিস্টাব্দে ক্রিক ও ওয়াটসনের ডিএনএর গঠণ নিয়ে রচিত গবেষণাপত্রটি "নেচার" প্রকাশের আগে "পিয়ার রিভিউ" এর জন্য পেশ করেনি। সাময়িকীটির তৎকালীন সম্পাদক জন ম্যাডক্স বলেছিলেন, “ওয়াটসন এবং ক্রিকের পত্রটি নেচার পিয়ার রিভিউ করেনি……… পত্রটি বিচার করার কোন উপায় ছিল না: গবেষণার ফলাফলটি ছিল স্বতঃসিদ্ধ। কোন বিশেষজ্ঞ গবেষণাটি সম্পর্কে জানতে পারলে মুখ বন্ধ রাখতে পারতেন না”।


title: নেচার

text: এনরিকো ফের্মি যখন বেটা পরিক্ষয়ের উপর তাঁর দুর্বল মিথস্ক্রীয়ার যুগান্তকারী পত্রটি "নেচার" এর কাছে জমা দিয়েছিলেন, তখন সেটি এই মর্মে প্রত্যাখ্যান করা হয়েছিল যে তত্ত্বটি বাস্তবতা বিবর্জিত ছিল। ফের্মির পত্রটি ১৯৩৪ সালে Zeitschrift für Physik সাময়িকীতে প্রকাশিত হয়েছিল, তাঁর গবেষণাটি সর্বজন গৃহীত হওয়ার পর অবশেষে পাঁচ বছর পর "নেচার" পত্রটি প্রকাশ করেছিল।


title: নেচার

text: পল লটারবার এবং পিটার ম্যানসফিল্ড যে গবেষণার জন্য শারীরবিদ্যায় নোবেল জয় করেন, সেই গবেষণাটি "নেচার" সাময়িকী প্রথমে প্রত্যাখ্যান করেছিল এবং লটারবার এই প্রত্যাখ্যানের বিরুদ্ধে আপিল করার পরই কেবল প্রকাশ করেছিল।


title: নেচার

text: জর্গ ভন হলৎজব্রিঙ্ক প্রকাশনা সংস্থার মালিকানাধীন ম্যাকমিলান পাবলিশার্সের অধীন নেচার পাবলিশিং গ্রুপ যুক্তরাজ্যে নেচার সম্পাদনা ও প্রকাশ করে। লন্ডন, নিউ ইয়র্ক নগরী, সান ফ্রান্সিসকো, ওয়াশিনটং ডি.সি., বোসটন, টোকিও, হংকং, পারী, মিউনিখ এবং বেসিংস্টোকে নেচারের কার্যালয় আছে। নেচার পাবলিশিং গ্রুপের বিষয়ভিত্তিক সাময়িকিগুলো হল নেচার নিউরোসায়েন্স, নেচার বায়োটেকনলজী, নেচার মেথডস ইত্যাদি।


title: নেচার

text: বর্তমানে নেচার এর প্রত্যেকটি সংখ্যার সাথেই নেচার পডকাস্ট যুক্ত করা থাকে যার মধ্যে সংখ্যাটি নিয়ে আলোচনা, গবেষক ও সাংবাদিকদের সাক্ষাৎকার থাকে। পডকাস্টগুলোতে এডাম রাদারফোর্ড এবং কেরি স্মিথ উপস্থাপনা করে থাকেন। পডকাস্টগুলোতে “পোডিয়াম” নামের একটি সাপ্তাহিক, ষাট মিনিটের মন্তব্য অনুষ্ঠান এবং “সাউন্ড অব সায়েন্স” নামের বিজ্ঞান সম্পর্কিত সঙ্গীত নিয়েও অনুষ্ঠান থাকে। এই অনুষ্ঠানগুলোতে পূর্বে কেমব্রিজ বিশ্ববিদ্যালয়ের খ্রিস স্মিথ এবং দ্যা নেইকেড সায়েন্টিস্টস উপস্থাপনা করতেন।


title: নেচার

text: ২০০৭ খ্রিস্টাব্দে সালে নেচার পাবলিশিং গ্রুপ "ক্লিনিক্যাল ফারমাকোলজি এন্ড থেরাপিউটিক্স" ("আমেরিকান সোসাইটি অব ক্লিনিক্যাল ফারমাকোলজি এন্ড থেরাপিউটিক্সের" আনুষ্ঠানিক সাময়িকী), "মলিকুলার থেরাপি" ("আমেরিকান সোসাইটি অব জিন থেরাপির" আনুষ্ঠানিক সাময়িকী), "ইন্টারন্যাশনাল সোসাইটি ফর মাইক্রোবায়াল ইকোলজি" এবং "নেচার ফোটনিক্স" এর প্রকাশনা শুরু করে। সাময়িকীটি ২০০৮ খ্রিস্টাব্দে "নেচার জিওসায়েন্স" এবং ২০০৯ খ্রিস্টাব্দে "নেচার কেমিস্ট্রী" প্রথমবারের মত প্রকাশ করে।


title: নেচার

text: নেচার পাবলিশিং গ্রুপ সক্রিয়ভাবে তথ্যের স্ব-সংরক্ষণ প্রক্রিয়াকে প্রতিপোষণ করে। এটিই একমাত্র সাময়িকী যেটি ২০০২ খ্রিস্টাব্দে গবেষকদেরকে তাঁদের গবেষণা তাঁদের নিজস্ব ওয়েবসাইটে প্রকাশ করার অনুমতি প্রদান করে, এর জন্য স্বত্বাধিকার হস্তান্তর করা লাগে না- "নেচার" এর কাছ থেকে বিশেষ অনুমতি প্রার্থনা করলেই চলে।


title: ভক্তি

text: ভক্তি (সংস্কৃত: भक्ति) হিন্দুধর্মে উপাসনা তথা আরাধনার একটি বিশেষ রীতি । পূজনীয় দেবতা বা ব্যক্তির প্রতি বিশেষ অনুরাগ বা প্রেমকেই ভক্তি বলা হয়। ঈশ্বরের নিকট সম্পূর্ণ আত্মসমর্পণের নামই ভক্তি। ভক্তির পথে যিনি ঈশ্বরোপাসনা করেন, তাঁকে "ভক্ত" নামে এবং ভক্তিবাদী দর্শনকে "ভক্তিমার্গ" নামে অভিহিত করা হয়। ভক্তিবাদ হিন্দুধর্মের একাধিক শাখাসম্প্রদায়ের মূলভিত্তি। বিভিন্ন সম্প্রদায় ভিন্ন ভিন্ন ভাবে ভক্তিবাদের ব্যাখ্যা প্রদান করে থাকে।


title: ভক্তি

text: ভক্তিবাদ ঈশ্বরপ্রেমকে প্রথা ও আচার-অনুষ্ঠানের ঊর্ধ্বে স্থান দেয়। ঈশ্বর ও মানুষের মধ্যে প্রেমিক-প্রেমিকা, বন্ধু, পিতামাতা-সন্তান, ও প্রভু-ভৃত্য ইত্যাদি মানবিক সম্পর্ক ভক্তিবাদের প্রধান স্তম্ভ। ঈশ্বরের কোনো নির্দিষ্ট রূপ, ঈশ্বরের নিরাকার রূপ, বা গুরুর প্রতি ভক্তি ("গুরুভক্তি") ভক্তিবাদের অঙ্গ। হিন্দুধর্মে সম্প্রদায়ভেদে ভক্তিবাদের নির্দিষ্ট রূপ প্রচলিত: শৈবেরা শিব ও শিব-সম্পর্কিত দেবদেবীগণের ভক্ত; বৈষ্ণবেরা বিষ্ণু ও তাঁর অবতারগণের ভক্ত এবং শাক্তেরা মহাশক্তির বিভিন্ন রূপের ভক্ত। তবে কোনো নির্দিষ্ট দেবতার প্রতি ভক্তি থাকলে অন্য কোনো দেবতাকে পূজা করা যাবে না – এমন কোনো বিধান হিন্দুধর্মে নেই।


title: ভক্তি

text: ভগবদ্গীতা প্রথম ধর্মগ্রন্থ যেখানে ""ভক্তি"" শব্দটিকে প্রথম ধর্মীয় পথ অর্থে উল্লেখ করা হয়। এর বিস্তারিত ব্যাখ্যা দেওয়া হয় ভাগবত পুরাণে। ভক্তি আন্দোলনের কালে দক্ষিণ ভারত থেকে ভক্তিবাদের উত্থান ঘটে। এই ভক্তিবাদের প্রবক্তারা ছিলেন বৈষ্ণব অলবর (খ্রিষ্টীয় ষষ্ঠ থেকে নবম শতাব্দী) ও শৈব নায়নার (খ্রিষ্টীয় পঞ্চম থেকে দশম শতাব্দী) সম্প্রদায়ভুক্ত। ভক্তিবাদ ও ভক্তিবাদী সাহিত্য সমগ্র ভারতে ছড়িয়ে দেওয়ার পিছনে এঁরাই ছিলেন প্রধান অনুপ্রেরণা। খ্রিষ্টীয় দ্বাদশ থেকে অষ্টাদশ শতাব্দীর মধ্যবর্তী সময়ে ভক্তি আন্দোলন সমগ্র ভারতেই বিস্তার লাভ করেছিল। ভারতে ভক্তিবাদের প্রভাব অন্যান্য ধর্মগুলির মধ্যেও ছড়িয়ে পড়ে। বর্তমানে ভক্তিবাদ ভারতীয় সমাজের একটি অবিচ্ছেদ্য অঙ্গ। ধর্মীয় থেকে ধর্মনিরপেক্ষ – অনেক বিষয়েই আজ ভক্তিবাদের ছায়া সুস্পষ্ট।


title: পাঁচমুড়া

text: পাঁচমুড়া হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার খাতড়া মহকুমার তালড্যাংরা পঞ্চায়েত সমিতির অন্তর্গত একটি গ্রাম পঞ্চায়েত। বিষ্ণুপুর শহর থেকে দূরে অবস্থিত এই গ্রামটি বাঁকুড়ার ঘোড়া নামে পরিচিত এক ধরনের টেরাকোটা লোকশিল্পের জন্য বিখ্যাত। বর্তমানে এই শিল্পকর্মটি ভারতীয় হস্তশিল্পের জাতীয় প্রতীক।


title: পাঁচমুড়া

text: পাঁচমুড়া গ্রামটি অক্ষাংশ ও দ্রাঘিমাংশে অবস্থিত। এই গ্রামের গড় উচ্চতা ।


title: পাঁচমুড়া

text: পাঁচমুড়া গ্রাম পঞ্চায়েতের অধীনস্থ জনগণনা গ্রামগুলি হল: নূতনগ্রাম, দন্ডুরিয়া, ধোবাজোড়, বাঁশপোকা, কানাইপুর, রাধানগর, আমজোড়, পাঁচমুড়া, আধকারা, কুকুতিয়া, জয়পুর, চাকিয়ামবেদিয়া, লালবাঁধ, দেউলভিড়া, ভেতুয়াডাঙা, জামবেদিয়া, রসিয়াগাড়া, শ্যামসুন্দরপুর ও তাতার।


title: পাঁচমুড়া

text: ২০১১ সালের জনগণনা অনুযায়ী, পাঁচমুড়ার মোট জনসংখ্যা ৩,৭১৯। এর মধ্যে ১,৮৫৪ জন (৫০%) পুরুষ এবং ১,৮৬৫ জন (৫০%) মহিলা। এঁদের মধ্যে ৪২৫ জনের বয়স ছয় বছরের কম। পাঁচমুড়ার ২,৫২৫ জন (অন্যূন ছয় বছর বয়সীদের মধ্যে ৭৬.৬৫%) সাক্ষর।


title: পাঁচমুড়া

text: বাঁকুড়ার ঘোড়া নামে পরিচিত টেরাকোটা লোকশিল্পটি অল ইন্ডিয়া হ্যান্ডিক্র্যাফটসের প্রতীক। পাঁচমুড়া গ্রামে উৎপাদিত এই শিল্পকর্মটি সারা বিশ্বে ভারতীয় লোকশিল্পের প্রতীক হিসেবে গৃহসজ্জার উপকরণ হিসেবে ব্যবহৃত হয়।


title: পাঁচমুড়া

text: পাঁচমুড়ায় ড. পশুপতি মণ্ডলের নেতৃত্বে স্থানীয় মানুষের উদ্যোগে ১৯৬৫ সালে পাঁচমুড়া মহাবিদ্যালয় নামে একটি সাধারণ ডিগ্রি কলেজ প্রতিষ্ঠিত হয়। এই কলেজে বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, দর্শন, অর্থনীতি, রসায়ন, গণিত ও হিসাববিদ্যায় সাম্মানিক পাঠক্রম এবং কলা, বিজ্ঞান ও বাণিজ্য বিভাগে সাধারণ পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত।


title: পোখরনা

text: পোখরনা বা পাখান্না পশ্চিমবঙ্গের বাঁকুড়া জেলার সদর মহকুমার অন্তর্গত বড়জোড়া থানার অন্তঃপাতী একটি গ্রাম। গ্রামটি শুশুনিয়া থেকে ৪০ কিলোমিটার (২৫ মাইল) উত্তর-পূর্বে দামোদর নদের দক্ষিণ তীরে অবস্থিত।


title: পোখরনা

text: মনে করা হয়, প্রাচীন রাঢ়ের রাজা সিংহবর্মনের পুত্র চন্দ্রবর্মণের রাজধানী পুষ্করণা হল আসলে এই পোখরনা গ্রামটি। খ্রিষ্টীয় চতুর্থ শতাব্দীর শুশুনিয়া শিলালেখে এই স্থানের উল্লেখ রয়েছে। এলাহাবাদ প্রশস্তি থেকে জানা যায়, সমুদ্রগুপ্ত চন্দ্রবর্মণকে পরাজিত করে এই অঞ্চলটি গুপ্ত সাম্রাজ্যের অন্তর্ভুক্ত করেন।